emalayalee.com - ഷെറിന് മാത്യുസിനു വേണ്ടി മലയാളി സമൂഹം കൈകോര്‍ത്ത ടെലി കോണ്‍ഫറന്‍സ്\nഷെറിന് മാത്യുസിനു വേണ്ടി മലയാളി സമൂഹം കൈകോര്‍ത്ത ടെലി കോണ്‍ഫറന്‍സ്\nEMALAYALEE SPECIAL 19-Oct-2017\nഒരിക്കലും നേരില് കണ്ടിട്ടില്ലെങ്കിലും ഹൃദയത്തില് ഒരു തേങ്ങലായി മാറിയ കുഞ്ഞോമന ഷെറിന് മാത്യൂസിന്റെ സുരക്ഷിതമായ തിരിച്ചുവരവിനായി മലയാളി സമൂഹം കൈകോര്‍ത്ത ടെലി കോണ്‍ഫറന്‍സ് മികച്ച തുടക്കമായി.\nഇന്ത്യക്കാര്, പ്രത്യേകിച്ച് മലയാളികള് വിജിലിനും മറ്റും പങ്കെടുത്തില്ല എന്ന ആക്ഷേപത്തിനിടയില് ഹൂസ്റ്റണില് നിന്നു എ.സി ജോര്‍ജിന്റെ നേതൃത്വത്തില് നടത്തിയ ടെലികോണ്‍ഫറന്‍സില് 250-ഓളം പേര് പങ്കെടുത്തു.\nരണ്ടു പതിറ്റാണ്ടു മുമ്പ് വിര്‍ജീനിയയില് വച്ചു പുത്രിയെ കാണാതായ റവ. എ.വി തോമസിന്റെ പ്രാര്‍ത്ഥനയോടെയാണ് ടെലികോണ്‍ഫറന്‍സ് തുടങ്ങിയത്. ആരെയെങ്കിലും ആക്ഷേപിക്കാനോ, ജയിലടയ്ക്കാനോ അല്ല മൂന്നു വയസ്സുള്ള കുഞ്ഞിനെ രക്ഷപെടുത്താനുള്ള ആഗ്രഹം മാത്രമാണ് ടെലികോണ്‍ഫറന്‍സിന്റെ പിന്നിലെന്നു അച്ചനും, എ.സി. ജോര്‍ജും തുടക്കത്തിലേ പറഞ്ഞു. കുട്ടിയെ കണ്ടെത്തണം. അതിനു അറിയാവുന്ന വിവരങ്ങള് പോലീസില് നല്‍കണം. പോലീസിന്റെ പ്രവര്‍ത്തനങ്ങള്‍ക്ക് ഐക്യദാര്‍ഢ്യം പ്രഖ്യാപിക്കണം- അവര് അഭ്യര്‍ത്ഥിച്ചു. പങ്കെടുത്തവരും അതംഗീകരിച്ചു.\nനേരത്തെ വിജില് നടത്തിയപ്പോള് ഇന്ത്യക്കാര് പങ്കെടുക്കാത്തത് അമേരിക്കക്കാര് ചോദ്യം ചെയ്തത് സാം മാത്യു, മെര്‍ലിന് കുന്നേല്, അനു സക്കറിയ തുടങ്ങിയവര് ചൂണ്ടിക്കാട്ടി. എന്നാല് വിജിലില് പങ്കെടുക്കാതിരുന്നത് മനപൂര്‍വ്വമല്ലായിരുന്നെന്ന് മറ്റു ചിലരും ചൂണ്ടിക്കാട്ടി. എവിടെ, എപ്പോള് എന്നറിയാത്തതുകൊണ്ടാണ് പലരും വരാതിരുന്നത്. വെള്ളിയാഴ്ച വീണ്ടും വിജില് നടത്തുന്നുണ്ട്.\nപ്രാര്‍ത്ഥനാനിരതമായി സമീപിക്കേണ്ട ഒരു വിഷയമാണിതെന്നു ഫോമ നേതാവ് അനിയന് ജോര്‍ജ് ചൂണ്ടിക്കാട്ടി. വികാരപരമായ സമീപനമല്ല വേണ്ടത്. നാം ഒരു വിധിയെഴുത്ത് നടത്തുന്നത് ശരിയല്ലെന്നു അനിയന് ജോര്‍ജ് പറഞ്ഞു. പ്രാര്‍ത്ഥന തീര്‍ച്ചയായും ഫലിക്കുമെന്നു റോയി ചെങ്ങന്നൂരും പറഞ്ഞു.\nനാം കുഞ്ഞിനോടൊപ്പമാണെന്നും ജസ്റ്റീസ് ഫോര് ഷെറിന് ആണ് ലക്ഷ്യമെന്നും എ.സി. ജോര്‍ജും ചൂണ്ടിക്കാട്ടി. പ്രശ്‌നങ്ങള് വഷളാകാതെ പ്രാര്‍ത്ഥനയോടെയുള്ള സമീപനമാണ് വേണ്ടതെന്ന് ഫ്രെസ്‌കോയില് നിന്നുള്ള ഫിലിപ്പ് മാത്യു പറഞ്ഞു.\nഷെറിന്റെ വീടിനു സമീപം കൊയോട്ടി ശല്യമുണ്ടെന്ന് അര മെയില് അകലെ താമസിക്കുന്ന ജോര്‍ജ് വില്യം ചൂണ്ടിക്കാട്ടി.\nകുട്ടികളെ വേണ്ടാത്തവര് അടുത്ത പോലീസ് സ്റ്റേഷനില് ഏല്‍പിച്ചാല് അഡോപ്ഷനും മറ്റും അവര് സൗകര്യമേര്‍പ്പെടുത്തുമെന്ന അറിവ് ലോസാഞ്ചലസില് നിന്നു ജോസ് വര്‍ക്കി പങ്കുവച്ചു.\nകുട്ടിയെ കണ്ടുപിടിക്കാന് നമുക്ക് എന്തെല്ലാം ചെയ്യാനാകും എന്നു പരിശോധിക്കണമെന്നു മിനസോട്ടയില് നിന്നുള്ള സുരേഷ് നായര് ചൂണ്ടിക്കാട്ടി.\nപ്രാര്‍ത്ഥനകൊണ്ടു മാത്രം ഒരു കാര്യവുമില്ലെന്നു ന്യൂയോര്‍ക്കില് നിന്നു ബാബു പാറയ്ക്കല് ചൂണ്ടിക്കാട്ടി. നമുക്ക് ചില ഉത്തരവാദിത്വങ്ങളുണ്ട്. നമ്മുടെ സമൂഹത്തിനുനാണക്കേട് ഉണ്ടാകുമെന്നു ചിന്തിക്കരുത്. എന്തെങ്കിലും വിവരം ഉണ്ടെങ്കില് പോലീസില് അറിയിക്കണം.\nഉറങ്ങാന് കിടക്കുമ്പോള് കുട്ടിയുടെ മുഖമാണ് തെളിയുന്നതെന്നു ന്യൂജേഴ്‌സിയില് നിന്നു വിനീതാ നായര് ചൂണ്ടിക്കാട്ടി. പ്രാര്‍ത്ഥനകൊണ്ടു മാത്രമായില്ല. കുടുംബവുമായി ബന്ധമുള്ളവര് അവരുമായി സംസാരിക്കണം.\nഈ സംഭവം ജനശ്രദ്ധയില് കൊണ്ടുവന്നത് അമേരിക്കക്കാരാണെന്നു സാന് അന്റോണിയോയില് നിന്നു സിറിയക് ചൂണ്ടിക്കാട്ടി.\nഅറിയാവുന്ന കാര്യങ്ങള് പോലീസിനു ഇ-മെയില് ചെയ്ത കാര്യം ചിലര് അറിയിച്ചു. തികച്ചും ദുഖകരമായ അവസ്ഥയാണിതെന്നു രാജു മൈലപ്ര പറഞ്ഞു. വിജിലിനു രണ്ടു തവണ പോയത് ഡാലസില് നിന്നുള്ള ഈശോ ചൂണ്ടിക്കാട്ടി. ചര്‍ച്ച് അംഗങ്ങളാരും അതിനു വന്നില്ല.\nഈ സംഭവം ജനശ്രദ്ധയില് കൊണ്ടുവരാന് ഇ-മലയാളി നടത്തുന്ന ശ്രമങ്ങളെ ആനി ലിബു, മീനു എലിസബത്ത് എന്നിവര് ശ്ശാഘിച്ചു. ഇ-മലയാളി സമൂഹത്തിന്റെ സ്പന്ദനമാണെന്ന് മീനു, റോയി ചെങ്ങന്നൂര് എന്നിവരും പറഞ്ഞു. ഇതൊരു വിജില് തന്നെയാണെന്നു മീനു എലിസബത്ത് ചൂണ്ടിക്കാട്ടി. നേരത്തെ നടന്ന വിജിലില് എ.സി തോമസച്ചനും താനുമൊക്കം പങ്കെടുത്തിരുന്നു. ഇത്തരമൊരു ദുരന്തത്തിന്റെ ദുഖം പേറുന്ന വ്യക്തിയാണ് അച്ചനെന്നും മീനു ചൂണ്ടിക്കാട്ടി.\nവിര്‍ജീനിയയില് വച്ച് മൂന്നു മക്കളില് രണ്ടാമത്തെവളായ 1998-ല് പുത്രിയെ തട്ടിക്കൊണ്ടുപോയതാണെന്നു അച്ചന് പറഞ്ഞു. പിന്നീട് പോലീസ് കേസ് ക്ലോസ് ചെയ്തു. പുത്രിയെപ്പറ്റി ഒരു വിവരവും കിട്ടിയില്ല. ഷെറിന് കേസില് പോലീസിനു പിന്തുണ അറിയിച്ചുകൊണ്ടുള്ള ഒരു പെറ്റീഷന് അയയ്ക്കുന്നുണ്ടെന്നു അച്ചന് പറഞ്ഞു.\nചിക്കാഗോയില് നിന്നു ലവ്‌ലി വര്‍ഗീസ്, ന്യൂയോര്‍ക്കില് നിന്നു തോമസ് കൂവള്ളൂര്, ജയിംസ് ഇളംപുരയിടത്തില്, ന്യൂജേഴ്‌സിയില് നിന്നു രാജു പള്ളത്ത്, ഡിട്രോയിറ്റില് നിന്നു അബ്ദുള് പുന്നയൂര്‍ക്കുളം തുടങ്ങി ഒട്ടേറെ പേര് സംസാരിച്ചു.\nആവശ്യമെങ്കില് ഇനിയും കോള് വിളിക്കണമെന്ന ധാരണയൊടെ സമ്മേളനം പര്യവസാനിച്ചു


സൗദിയില് ലേഡീസ് ഡ്രൈവിംഗ് സ്‌കൂളുകള് സ്ഥാപിക്കുമെന്ന് അധികൃതര് Ladies driving schools coming in soudi\nHome Gulf സൗദിയില് ലേഡീസ് ഡ്രൈവിംഗ് സ്‌കൂളുകള് സ്ഥാപിക്കുമെന്ന് അധികൃതര്\nസൗദിയില് ലേഡീസ് ഡ്രൈവിംഗ് സ്‌കൂളുകള് സ്ഥാപിക്കുമെന്ന് അധികൃതര്\nNovember 10, 2020, 6:09 am\nറിയാദ് :സൗദിയില് അടുത്ത വര്‍ഷം കൂടുതല് ലേഡീസ് ഡ്രൈവിംഗ് സ്‌കൂളുകള് സ്ഥാപിക്കുമെന്ന് അധികൃതര് അറിയിച്ചു. പുരുഷന്മാര്‍ക്കുള്ള ഡ്രൈവിംഗ് സ്‌കൂളുകള് ഉപയോഗിക്കാന് വനിതകളെയും അനുവദിക്കുമെന്ന് സൂചനയുണ്ട്. പുരുഷന്മാര്‍ക്കുള്ള ഡ്രൈവിംഗ് സ്‌കൂളുകളില് വനിതകള്‍ക്കു പ്രത്യേക സമയം നിശ്ചയിച്ച് സൗദി വനിതാ ട്രെയിനര്‍മാരുടെ മേല്‍നോട്ടത്തിലാണ് വനിതകള്‍ക്ക് ഡ്രൈവിംഗ് പരിശീലനം നല്‍കുക.\nലേഡീസ് ഡ്രൈവിംഗ് സ്‌കൂളുകളില് അനുഭവപ്പെടുന്ന കടുത്ത തിരക്കിന് ശമനം കാണുകയും ഡ്രൈവിംഗ് ലൈസന്‍സുകള് നേടാന് അവര്‍ക്ക് അവസരമൊരുക്കുകയുമെന്ന ലക്ഷ്യത്തോടെയാണ് കൂടുതല് ലേഡീസ് ഡ്രൈവിംഗ് സ്‌കൂളുകള് തുറക്കുന്നത്.\n2018 ജൂണ് 24 നാണ് സൗദിയില് വനിതകള്‍ക്ക് ഡ്രൈവിംഗ് അനുമതി പ്രാബല്യത്തില് വന്നത്. അന്നു മുതല് ഈ വര്‍ഷം ജനുവരി വരെ 1,74,624 വനിതകള് ഡ്രൈവിംഗ് ലൈസന്‍സുകള് നേടിയിട്ടുണ്ട്. ഏറ്റവും കൂടുതല് വനിതകള്‍ക്ക് ലൈസന്‍സുകള് അനുവദിച്ചത് റിയാദ് പ്രവിശ്യയിലാണ്. സൗദിയില് ആകെ അനുവദിച്ച വനിതാ ഡ്രൈവിംഗ് ലൈസന്‍സുകളില് 47.7 ശതമാനവും റിയാദ് പ്രവിശ്യയിലാണ് അനുവദിച്ചത്. രണ്ടാം സ്ഥാനത്തുള്ള കിഴക്കന് പ്രവിശ്യയില് 27.9 ശതമാനം ഡ്രൈവിംഗ് ലൈസന്‍സുകളും മൂന്നാം സ്ഥാനത്തുള്ള മക്ക പ്രവിശ്യയില് 14.4 ശതമാനം ഡ്രൈവിംഗ് ലൈസന്‍സുകളും വനിതകള്‍ക്ക് അനുവദിച്ചതായി ജനറല് അതോറിറ്റി ഫോര് സ്റ്റാറ്റിസ്റ്റിക്സ് കണക്കുകള് വ്യക്തമാക്കുന്നു.\nനിലവില് റിയാദിലും ജിദ്ദയിലും ദമാമിലും മദീനയിലും തബൂക്കിലുമായി അഞ്ചു ലേഡീസ് ഡ്രൈവിംഗ് സ്‌കൂളുകളാണുള്ളത്. ഡ്രൈവിംഗ് ലൈസന്‍സ് നേടിയ വനിതകളില് 84.8 ശതമാനം പേര് സൗദി വനിതകളാണ്. രാജ്യത്ത് വനിതകളുടെ പക്കലുള്ള വിദേശ, അന്താരാഷ്ട്ര ഡ്രൈവിംഗ് ലൈസന്‍സുകള് മാറ്റി പകരം സൗദി ഡ്രൈവിംഗ് ലൈസന്‍സുകള് അനുവദിക്കുന്നതിന് 21 കേന്ദ്രങ്ങള് പ്രവര്‍ത്തിക്കുന്നുണ്ട്.\nPrevious articleതായിഫില് വ്യാപാര സ്ഥാപനങ്ങളില് റെയ്ഡ്\nNext articleഹറമില് സാമൂഹിക അകലം ഉറപ്പാക്കാന് കൂടുതല് നടപടികള്


Fake news on doctor died of Covid 19: ഡോക്ടര് കൊവിഡ് ബാധിച്ചു മരിച്ചതായി വ്യാജ പ്രചരണം, കാസര്‍കോട് ജില്ല കലക്ടറെയും വെറുതെ വിട്ടില്ല, നട്ടംതിരിഞ്ഞ് പോലീസ്! - fake news on doctor died of covid 19 | Samayam Malayalam\nfake news on doctor died of covid 19\nഡോക്ടര് കൊവിഡ് ബാധിച്ചു മരിച്ചതായി വ്യാജ പ്രചരണം, കാസര്‍കോട് ജില്ല കലക്ടറെയും വെറുതെ വിട്ടില്ല, നട്ടംതിരിഞ്ഞ് പോലീസ്!\nSamayam Desk | Lipi | Updated: 22 Oct 2020, 11:56:13 AM\nകളക്ടര് സ്വന്തം ഐ പാഡില് നിന്നാണ് അയക്കുന്നത് എന്നാണ് സന്ദേശത്തില് പറയുന്നത്. സന്ദേശം ലഭിക്കുന്നത് executivecdirector29@gmail.com എന്ന മെയിലില് നിന്നാണ്. എന്നാല് ഇത് വ്യാജമാണെന്നും ഇതില് വഞ്ചിതരാകരുതെന്നും ജില്ലാ കളക്ടര് ഡോ. ഡി സജിത് ബാബു അറിയിച്ചു.\nകാസര്‍കോട്: ഡോക്ടര് കൊവിഡ് ബാധിച്ചു മരിച്ചതായി സമൂഹമാധ്യമങ്ങളില് വ്യാജ പ്രചരണം സജീവം. ജില്ലാകളക്ടറുടെ പേരിലും പണം ലഭിക്കുമെന്ന് വ്യാജ ഇ മേയില് സന്ദേശം. സംഭവത്തിന് പിന്നിലുള്ളവരെ കണ്ടെത്താനാകാതെ പോലീസ് നട്ടം തിരിയുന്നു. ജില്ലാ കളക്ടര് ഡോ. ഡി സജിത് ബാബുവിന്‍റെ പേരില് ഇ മെയിലിലൂടെയാണ് സന്ദേശം പ്രചരിക്കുന്നത്. 5000 രൂപാ വീതം വിലമതിക്കുന്ന നാല് ആമസോണ് ഈ കാര്‍ഡ് വാങ്ങിയിട്ട് jamsteh08@gmail.com എന്ന ഇ മെയിലിലേക്ക് കളക്ടറുടെ പേരില് അയക്കണമെന്ന വ്യാജ സന്ദേശമാണ് ജില്ലാ വകുപ്പ് മേധാവികളുടെ മെയിലിലേക്ക് ലഭിച്ചത്.\nവ്യാജ പ്രചരണം... വഞ്ചിതരാകരുത്\nകളക്ടര് സ്വന്തം ഐ പാഡില് നിന്നാണ് അയക്കുന്നത് എന്നാണ് സന്ദേശത്തില് പറയുന്നത്. സന്ദേശം ലഭിക്കുന്നത് executivecdirector29@gmail.com എന്ന മെയിലില് നിന്നാണ്. എന്നാല് ഇത് വ്യാജമാണെന്നും ഇതില് വഞ്ചിതരാകരുതെന്നും ജില്ലാ കളക്ടര് ഡോ. ഡി സജിത് ബാബു അറിയിച്ചു. കൊവിഡ് ബാധിച്ച് മരിച്ച ഡോക്ടര്‍ക്ക് പകരം മറ്റൊരു ഡോക്ടര് മരിച്ചതായി പ്രചാരണം നടക്കുന്നത്. സംഭവത്തില് ഐഎംഎ ജില്ലാ പോലീസ് മേധാവിക്ക് പരാതി നല്‍കി.\nഡോക്ടര് മരിച്ചെന്ന് വ്യാജ പ്രചരണം\nകാസര്‍കോട് ജനറല് ആശുപത്രിയില് നിന്നും വിരമിച്ച ശിശുരോഗ വിദഗ്ദ്ധന് ഡോ. സതീഷ് സര്‍വോത്തം ഷാന് ബോഗ് (66) ചൊവ്വാഴ്ച വൈകീട്ട് മരിച്ചിരുന്നു. ഓണ്‍ലൈനില് വന്ന ഒരുവാര്‍ത്തയുടെ കൂടെ വ്യാജമായി കൂട്ടി ചേര്‍ക്കലുകള് വരുത്തി ചെങ്കള നായനാര് ആശുപത്രിയിലെ മുതിര്‍ന്ന ഡോക്ടറും പ്രശസ്ത ശിശുരോഗ വിദഗ്ദ്ധനുമായ ഡോ. യതീഷ് ആണ് മരിച്ചതെന്നായിരുന്നു വ്യാജ പ്രചാരണം. ജനറല് ആശുപത്രിക്ക് മുന് വശത്തായി ഗവണ്‍മെന്റ് സ്‌കൂളിന് സമീപം ക്ലിനിക്കും ഡോ. യതീഷ് നടത്തുന്നുണ്ട്.\nസമര പരിപാടികളുമായി ഐഎംഎ\nമരിച്ചത് യതീഷ് ആണെന്ന തരത്തില് വാട്‌സ് ആപ് ഗ്രൂപുകളില് വ്യാജ സന്ദേശങ്ങള് പ്രചരിച്ചതോടെ ഡോക്ടര്‍മാരും ആശുപത്രി അധികൃതര് ഉള്‍പ്പെടെയുള്ളവരും പരിഭ്രാന്തിയിലായി. കഴിഞ്ഞ ദിവസം കുമ്പളയിലെ പ്രമുഖ ഡോക്ടര് മരിച്ചതായും വ്യാജ പ്രചരണം നടത്തിയിരുന്നു. ഈ സംഭവത്തില് അപമാനിക്കപ്പെട്ട ഡോക്ടര് കുമ്പള പോലീസിലും, ഐഎംഎ ജില്ലാ പോലീസ് ചീഫിനും പരാതി നല്‍കിയിട്ടുണ്ട്. ഡോക്ടര്‍മാര്‍ക്കെതിരെ നടക്കുന്ന വ്യാജ പ്രചരണത്തില് നടപടി ഉണ്ടായില്ലെങ്കില് ഐഎംഎ ശക്തമായ സമരപരിപാടികളുമായി മുന്നോട്ട് പോകുമെന്നും ഭാരവാഹികള് അറിയിച്ചു.\nനാടൻ ഭാഷയിലൊരു സിനിമ...ലക്ഷ്യം കൊവിഡ് വ്യാപനം കുറക്കുക, വൈറലായി 'ദി എൻഡ് ഓഫ് റിമൈൻഡർ' ആര്‍ട്ടിക്കിള് ഷോ\nkasaragod news Kasaragod collector Kasaragod Fake News Spread Against Doctor In Social Media Fake news on doctor died of Covid 19 Fake news\nWeb Title : fake news on doctor died of covid 19


ഗംഭീര ജേഴ്സിയുമായി ഗോകുലം എഫ് സി | Fanport | Featured News Malayalam\nThursday, Apr 15, 2021 08:08 AM\nHome Football I League ഗംഭീര ജേഴ്സിയുമായി ഗോകുലം എഫ് സി\nഗംഭീര ജേഴ്സിയുമായി ഗോകുലം എഫ് സി\nJuly 17, 2018 - 1:18 PM\nപുതിയ ഐലീഗ് സീസണ് മുന്നോടിയായി പുതിയ ജേഴ്സി ഒരുക്കി കേരളത്തിന്റെ സ്വന്തം ക്ലബായ ഗോകുലം എഫ് സി. കഴിഞ്ഞ സീസണിൽ ജേഴ്സി ഒരുക്കിയ കൈസാൻ തന്നെയാണ് ഇത്തവണ തകർപ്പൻ ജേഴ്സി ഗോകുലത്തിന് ഒരുക്കിയിരിക്കുന്നത്. ജേഴ്സി ഔദ്യോഗികമായി പുറത്ത് വിട്ടില്ല എങ്കിലും ഗോകുലത്തിന്റെ താരമായ അന്റോണിയോ ജർമ്മൻ ഇൻസ്റ്റാഗ്രാം വഴി ജേഴ്സിയുടെ ചിത്രങ്ങൾ പങ്കു വെച്ചതോടെയാണ് പുതിയ ജേഴ്സി ആരാധകർ കണ്ടത്.\nഹോം കിറ്റ് ഉൾപ്പെടെ നാല് കിറ്റുകളാണ് ഗോകുലം പുറത്ത് ഇറക്കുന്നത്. ഹോം ജേഴ്സി ഇത്തവണ ഗോകുലത്തിന്റെ ലോഗോയുടെ നിറത്തിന് സാമ്യമുള്ള നിറത്തിലേക്ക് മാറി. എവേ കിറ്റ് പച്ചയാണ്. വെള്ള നിറത്തിലുള്ള രണ്ടാം എവേ കിറ്റും ഒപ്പം മഞ്ഞ നിറത്തിലുള്ള തേർഡ് കിറ്റും ഉണ്ട്.\nPrevious articleഗോകുലം എഫ് സിക്ക് പുതിയ ജേഴ്സി വരുന്നു\nNext articleഗ്ലാമോര്‍ഗനില് ഷോണ് മാര്‍ഷിനു പകരക്കാരനെത്തി


സുല്‍ത്താന് അബ്ദുല് ഹമീദും ആരോപണങ്ങളും | islamonlive\nHome/History/സുല്‍ത്താന് അബ്ദുല് ഹമീദും ആരോപണങ്ങളും\nസുല്‍ത്താന് അബ്ദുല് ഹമീദ് രണ്ടാമനിലുണ്ടായിരുന്ന പ്രധാന ഗുണങ്ങളായിരുന്നു കാരുണ്യവും വിട്ടുവീഴ്ച്ചയും. എന്നാല് നേര്‍വിരുദ്ധമായാണ് എതിരാളികള് അദ്ദേഹത്തെ ചിത്രീകരിച്ചിട്ടുള്ളത്. ശത്രുക്കളാല് രക്തദാഹിയായി ചിത്രീകരിക്കപ്പെട്ട അദ്ദേഹത്തിന്റെ ഒരു ദൗര്‍ബല്യമെന്ന തലത്തിലേക്ക് വരെ കാരുണ്യമെന്ന ഗുണം വളര്‍ന്നിരുന്നു എന്നതാണ് യാഥാര്‍ഥ്യം. ജഡ്ജിമാര് വിധിച്ച വധശിക്ഷകള് അദ്ദേഹം ജീവപര്യന്തമായോ അതിലും കുറഞ്ഞ തടവോ ആയി ലഘുകരിക്കാറുണ്ടായിരുന്നു എന്നാണ് ചരിത്രകാരന്‍മാര് പറയുന്നത്. രണ്ട് തവണ മാത്രമാണ് അദ്ദേഹം വധശിക്ഷ ശരിവെച്ചിട്ടുള്ളത്. ഒന്ന് അദ്ദേഹത്തിന്റെ സുഹൃത്തായിരുന്ന കൊട്ടാരം ജീവനക്കാരന് കൊല്ലപ്പെട്ടപ്പോഴും രണ്ടാമത്തേത് ഒരാള് തന്റെ മാതാപിതാക്കളെ കൊലപ്പെടുത്തിയപ്പോഴുമായിരുന്നു അത്.\nമാസോണിസത്തിന്റെ ആളുകളായിരുന്ന ജംഇയ്യത്തുല് ഇത്തിഹാദി വത്തറഖിയുെട ആളുകളായിരുന്നു അദ്ദേഹത്തിന്റെ മുഖ്യരാഷ്ട്രീയ എതിരാളികളും അദ്ദേഹത്തിനെതിരെ അട്ടിമറിക്ക് ശ്രമിച്ചവരും. അവരെ മര്‍മറ കടലില് (ബോസ്ഫര്) മുക്കി കൊലപ്പെടുത്തി എന്നാണ് പ്രചരിപ്പിക്കപ്പെടുന്നതെങ്കിലും അവരില് ഒരാളെ പോലും അദ്ദേഹം വധശിക്ഷക്ക് വിധേയനാക്കുകയോ കടലില് മുക്കുകയോ ചെയ്തിട്ടില്ല എന്നതാണ് യാഥാര്‍ഥ്യം. ജൂതന്‍മാരും അവരുടെ കൂട്ടാളികളും അദ്ദേഹത്തിനെതിരെ ഉന്നയിച്ച് ആരോപണങ്ങള് മാത്രായിരുന്നു അത്. സയണിസത്തിനും അതിന്റെ കൂട്ടാളികള്‍ക്കുമെതിരെയുള്ള അദ്ദേഹത്തിന്റെ പോരാട്ടത്തെ അരികുവല്‍കരിക്കുന്നതിനായി ചരിത്രത്തെ വളച്ചൊടിക്കുകയാണവര് ചെയ്തത്. കാരണം അദ്ദേഹം അവരുടെ ഗൂഢാലോചനകളും പദ്ധതികളും വെളിച്ചത്ത് കൊണ്ടുവരികയും 33 വര്‍ഷക്കാലത്തെ ഭരണത്തില് അതിനെതിരെ ശക്തമായ പ്രതിരോധം തീര്‍ക്കുകയും ചെയ്തു. ഇങ്ങനെയുള്ള ആരോപണങ്ങള്‍ക്ക് അടിസ്ഥാനങ്ങളൊന്നുമില്ലായിരുന്നു.\nഅദ്ദേഹത്തിനെതിരെ ഉന്നയിക്കപ്പെടാറുള്ള ആരോപണങ്ങളില് ഒന്നാണ് നിരവധി ‘ഇത്തിഹാദികള്’ കൊല്ലപ്പെട്ട മാര്‍ച്ച് 31 സംഭവം. ഉഥ്മാനി ഭരണകൂടത്തിനെതിരെയുള്ള അട്ടിമറി വിരുദ്ധ പ്രക്ഷോപമാണ് ഇതുകൊണ്ടുദ്ദേശിക്കുന്നത്. സൈനികരില് ചിലരും മതപാഠശാലകളിലെ ചില വിദ്യാര്‍ഥികളും സൂഫികളും അതില് പങ്കാളികളായിരുന്നു. ഈ സംഭവത്തിന്റെ സൂത്രധാരന് സുല്‍ത്താന് അബ്ദുല് ഹമീദാണെന്നാണ് ആരോപിക്കപ്പെടുന്നത്. സൈന്യത്തിന്റെ കഥകഴിച്ച് അധികാരത്തിലേക്ക് തിരിച്ചു വരാന് അദ്ദേഹം നടത്തിയ ശ്രമമായിട്ടാണ് അവരതിനെ അവതരിപ്പിക്കുന്നത്. എന്നാല് അദ്ദേഹത്തെ അധികാരത്തില് നിന്ന് പുറത്താക്കാനുള്ള കേവല വാദം മാത്രമായിരുന്നു അതെന്ന് ചരിത്രം സ്ഥിരീകരിക്കുന്നു. അദ്ദേഹത്തിന് അതില് യാതൊരു പങ്കും ഉണ്ടായിരുന്നില്ല.\nസ്‌കൂള് പാഠപുസ്തങ്ങളില് പോലും പരാമര്‍ശിച്ചിട്ടുള്ള ഒന്നാണ് അര്‍മീനിയന് കൂട്ടകശാപ്പ്. രണ്ട് ദശലക്ഷത്തിനും മൂന്ന് ദശലക്ഷത്തിനും ഇടക്ക് അര്‍മീനിയക്കാര് അതില് കൊല്ലപ്പെട്ടിട്ടുണ്ട്. അതിന്റെയും ഉത്തരവാദിത്വം കെട്ടിവെക്കപ്പെടുന്നത് സുല്‍ത്താല് അബ്ദുല് ഹമീദ് രണ്ടാമന്റെ മേലാണ്. എന്നാല് അതിലും അദ്ദേഹം നിരപരാധിയാണെന്ന ചരിത്രം സാക്ഷ്യപ്പെടുത്തുന്നു. ടോപ്കാപിയിലെ ജൂതന്‍മാരായിരുന്നു അതിന് പിന്നില്. ഒന്നുകൂടി കൃത്യമായി മാസോണിസ്റ്റുകളായിരുന്നു അതിന് പിന്നിലെന്ന് പറയാം. അതിന്റെ അടയാളങ്ങള് മായ്ച്ചു കളയാനാണ് പാശ്ചാത്യ രാഷ്ട്രങ്ങള് ശ്രമിച്ചത്. സുല്‍ത്താനെതിരെ ആരോപണം ഉന്നയിച്ച് അവര് ചരിത്രത്തിന്റെ താളുകള് നിറക്കുകയും ചെയ്തു. അതോടൊപ്പം തന്നെ അര്‍മേനിയക്കാര് മുസ്‌ലിംകള്‍ക്കെതിരെ നടത്തിയ കൂട്ടകൊലകള്‍ക്ക് നേരെ അജ്ഞത നടിക്കുകയും ചെയ്തു. പുരുഷന്‍മാരുടെ അഭാവത്തില് സ്ത്രീകളെയും കുട്ടികളെയും കൊലപ്പെടുത്തുകയായിരുന്നു അവര്.\nഉഥ്മാനി രാഷ്ട്രത്തിനെതിരെ അര്‍മീനിയക്കാരെ ഇളക്കി വിട്ടതിന് പിന്നില് റഷ്യക്കാരും ഇംഗ്ലീഷുകാരുമായിരുന്നു. ഭിന്നിപ്പിച്ചു ഭരിക്കുക എന്ന അവരുടെ നയത്തിന്റെ അടിസ്ഥാനത്തില് മുസ്‌ലിം നാടുകളില് വിഭാഗീയത വളര്‍ത്തിയവരും അവരായിരുന്നു. പലരും കരുതുന്നത് പോലെ ഉഥ്മാനി ഭരണകൂടം ക്രിസ്ത്യന് പ്രജകളോട് മോശമായി പെരുമാറിയതിന്റെ പേരിലായിരുന്നില്ല അത്. കൂടുതല് ആനുകൂല്യങ്ങള് നേടി ഉഥ്മാനി രാഷ്ട്രത്തിന് പ്രയാസം സൃഷ്ടിക്കുകയായിരുന്നു അവരുടെ ഉദ്ദേശ്യമെന്ന് റൊമാനിയന് ചരിത്രകാരന്‍മാരും രാഷ്ട്രീയ നേതാക്കളും തന്നെ സാക്ഷ്യപ്പെടുത്തിയിട്ടുണ്ട്.\nവിശുദ്ധ ഖുര്‍ആനും പ്രവാചകചര്യയും ഉഥ്മാനി രാഷ്ട്രത്തിന്റെ അടിസ്ഥാനമായി കണ്ട അദ്ദേഹം ഇസ്‌ലാമിക നയങ്ങളായിരുന്നു സ്വീകരിച്ചിരുന്നത്. ആയിരക്കണക്കിന് പുസ്തകങ്ങളുമായി നിരവധി പ്രബോധകരെ അദ്ദേഹം ലോകത്തിന്റെ വിവിധ ഭാഗങ്ങളിലേക്ക് അയച്ചു. മുസ്‌ലിം ലോകത്തെ ഒന്നിപ്പിക്കാനുള്ള ശ്രമങ്ങളായിരുന്നു അദ്ദേഹം ചെയ്തിരുന്നത്. മുസ്ഹഫുകള് കത്തിച്ചു കളഞ്ഞ വ്യക്തിയാണ് സുല്‍ത്താന് എന്ന് അദ്ദേഹത്തിന്റെ വിരോധികള് കള്ളം പ്രചരിപ്പിക്കുന്നുണ്ട്. യാഥാര്‍ഥ്യം വളച്ചൊടിക്കുകയാണ് അവര് ചെയ്യുന്നത്. മുസ്‌ലിംകളുടെ ആദര്‍ശത്തിന് നിരക്കാത്ത അന്ധവിശ്വാസങ്ങളും അനാചാരങ്ങളും കെട്ടുകഥകളും നിറഞ്ഞ പുസ്തകങ്ങളാണ് അദ്ദേഹം കത്തിക്കാന് കല്‍പിച്ചത്. അതിന്റെ അടിസ്ഥാനത്തില് അത്തരം പുസ്തകങ്ങള് ശേഖരിച്ച് പണ്ഡിതന്‍മാരെ വെച്ച് തരംതിരിച്ചാണ് അവ കത്തിച്ചത്.\nസുല്‍ത്താന് അബ്ദുല് ഹമീദ് രണ്ടാമന്\nഎന്തുകൊണ്ട് പ്രവാചകന് മനുഷ്യപാപങ്ങള് ഏറ്റെടുത്തില്ല?\nമൂല്യങ്ങളെ കുറിച്ച് പറയാന് ഇസ്രയേലിന് എന്തവകാശം?\nശീഅ – സുന്നി സംഘട്ടനങ്ങള്\nഹജ്ജ് കർമം റദ്ദു ചെയ്യപ്പെട്ട ചരിത്ര മുഹൂർത്തങ്ങളും കാരണങ്ങളും\nBy മനാല് മഗ്‌രിബി\nനഫീസതുല് മിസ്‌രിയ്യ: മഹതികള്‍ക്കൊരു മഹിത മാതൃക


ദീപങ്ങൾ തെളിഞ്ഞു; നാളെ ദീപാവലി | deepavali-oman-oman news | Madhyamam\nHomechevron_rightGulfchevron_rightOmanchevron_rightദീപങ്ങൾ തെളിഞ്ഞു; ...\ndate_range6Nov 2018 1:27 PM GMT\nദീപങ്ങൾ തെളിഞ്ഞു; നാളെ ദീപാവലി\nഇന്ന് ഛോട്ടാ ദീപാവലി\nമസ്കത്ത്: ഉത്തരേന്ത്യയിലെ പ്രധാന ഉത്സവമായ ദീപാവലി ഒമാനിലും ബുധനാഴ്ച ആഘാഷിക്കും. ഇതിെൻറ ഭാഗമായി വീടുകളിലും ആരാധനാലയങ്ങളിലും ദീപങ്ങൾ തെളിഞ്ഞു. ഇന്ന് േഛാട്ടാ ദീപാവലിയാണ്. കേരളീയർ ചൊവ്വാഴ്ചയാണ് ദീപാവലി ആഘോഷിക്കുന്നത്. തിങ്കളാഴ്ച മുതൽ തന്നെ വീടുകളിൽ ചിരാതുകൾ തെളിയിക്കാൻ തുടങ്ങിയിരുന്നു. കുട്ടികളാണ് ഇൗ ആഘോഷങ്ങളിൽ ഏറെ ആഹ്ലാദം പങ്കുവെക്കുന്നത്. ആഘോഷം ഒരാഴ്ച നീണ്ടു നിൽക്കും. മധുരവിതരണവും വീട് അലങ്കരിക്കലും ഉത്സവത്തിെൻറ പ്രധാന ഭാഗമാണ്. വീടുകളിൽ പ്രത്യേക മധുരപലഹാരങ്ങൾ ഉണ്ടാക്കുന്നതും ബന്ധുക്കൾക്കും സുഹൃത്തുക്കൾക്കും വിതരണം ചെയ്യുന്നതും സാധാരണമാണ്.\nദീപാവലിയുടെ ഭാഗമായി വീടുകളും താമസയിടങ്ങളും വൃത്തിയാക്കുകയും ശുചീകരണ പ്രവർത്തനങ്ങൾ നടത്തുകയും ചെയ്യാറുണ്ട്. ഉത്തരേന്ത്യൻ ഉടമസ്ഥതയിലുള്ള കമ്പനികളിലും ദീപാലങ്കാരം നടത്തുന്നുണ്ട്. മധുരവിതരണം ദീപാലങ്കാരം പോലെ ഏറെ പ്രധാനമാണ്. ഒമാനിലെ പ്രധാന കമ്പനികളും ബേക്കറികളും ദീപാവലി ദിനത്തിൽ മധുരപലഹാരങ്ങൾ വിതരണം നടത്താറുണ്ട്. സ്ഥാപനത്തിലെ ഉപഭോക്താക്കൾക്കും ജീവനക്കാർക്കുമാണ് മധുരപലഹാരങ്ങൾ വിതരണം ചെയ്യുന്നത്. പരസ്പര ബന്ധം ഉൗട്ടിയുറപ്പിക്കാനും ദീപാവലി ആഘോഷം ഉപയോഗപ്പെടുത്താറുണ്ട്. ഇതിെൻറ ഭാഗമായി സമ്മാനങ്ങളും ആശംസകളും കൈമാറാറുണ്ട്. കുട്ടികളും മുതിർന്നവരുമെല്ലാം പുതുവസ്ത്രങ്ങളണിഞ്ഞാണ് ദീപാവലിയെ വരവേൽക്കുന്നത്.\nദീപാവലിയുടെ ഭാഗമായി ക്ഷേത്രങ്ങളിലും മറ്റും പ്രത്യേക പൂജകളും ആരാധനകളും നടക്കാറുണ്ട്. അതിനാൽ, ക്ഷേത്രങ്ങളിൽ വൻ തിരക്കാണ് ഇന്നും നാളെയും അനുഭവപ്പെടുക. രാത്രിയാണ് ഏറ്റവും കൂടുതൽ തിരക്ക് അനുഭവപ്പെടുന്നത്. ആഘോഷത്തിെൻറ ഭാഗമായി ദിവസങ്ങൾക്കുമുമ്പ് തന്നെ പ്രത്യേക വ്രതവും എടുക്കാറുണ്ട്. സസ്യഭക്ഷണങ്ങൾ മാത്രം കഴിക്കുകയും വിവിധ ഇനത്തിലുള്ള ഭക്ഷണങ്ങൾ ഒഴിവാക്കിയുമാണ് വ്രതം എടുക്കുന്നത്. ദീപാവലി ആഘോഷത്തിെൻറ ഭാഗമായി വിവിധ പരിപാടികളും സംഘടിപ്പിക്കുന്നുണ്ട്. കുട്ടികൾക്കുള്ള വിവിധ മത്സരങ്ങളും ഇത്തരം പരിപാടികളിൽ സംഘടിപ്പിക്കുന്നുണ്ട്. ശ്രീരാമെൻറ വനവാസവുമായി ബന്ധപ്പെട്ടാണ് ദീപാവലി ആഘോഷം. 14 വർഷത്തെ വനവാസം കഴിഞ്ഞ് തിരിച്ചുവരുന്ന ശ്രീരാമനെ പ്രജകൾ ദീപങ്ങൾ തെളിയിച്ച് സ്വീകരിക്കുന്നതിെൻറ ഒാർമക്കായാണ് ദീപാവലി ആഘോഷിക്കുന്നത്. ഇതിെൻറ ഭാഗമായാണ് മധുര പലഹാര വിതരണവും നടത്തുന്നത്.\nTAGS:deepavali oman oman news\nNews Summary - deepavali-oman-oman news


സഊദിയില് അഴിമിതിക്കെതിരെയുള്ള പോരാട്ടത്തില് ഉന്നതര് പിടിയില് – Chandrika Daily\nBy web desk3Friday January 1, 2021 07:43 am\nസഊദിയില് അഴിമിതിക്കെതിരെയുള്ള പോരാട്ടത്തില് ഉന്നതര് പിടിയില്\nരാജ്യസുരക്ഷാ വിഭാഗത്തിലെ മുന് മേജര് ജനറല്, മുന് ബ്രിഗേഡിയര് ജനറല്, ആഭ്യന്തരമന്ത്രാലയത്തിലെ മുന് ഉപദേഷ്ടാവ്, മുന് വിദേശകാര്യസഹമന്ത്രി എന്നിവരടക്കം നിരവധി ഉദ്യോഗസ്ഥരും വ്യവസായികളും അടക്കമുള്ളവരാണ് അഴിമതിക്കേസില് പിടിയിലായതെന്ന് സഊദി അഴിമതി വിരുദ്ധ സമിതി വെളിപ്പെടുത്തി\nറിയാദ്:സഊദിയില് അഴിമിതിക്കെതിരെയുള്ള പോരാട്ടത്തില് ഉന്നതര് പിടിയിലായി. രാജ്യസുരക്ഷാ വിഭാഗത്തിലെ മുന് മേജര് ജനറല്, മുന് ബ്രിഗേഡിയര് ജനറല്, ആഭ്യന്തരമന്ത്രാലയത്തിലെ മുന് ഉപദേഷ്ടാവ്, മുന് വിദേശകാര്യസഹമന്ത്രി എന്നിവരടക്കം നിരവധി ഉദ്യോഗസ്ഥരും വ്യവസായികളും അടക്കമുള്ളവരാണ് അഴിമതിക്കേസില് പിടിയിലായതെന്ന് സഊദി അഴിമതി വിരുദ്ധ സമിതി വെളിപ്പെടുത്തി. ആഭ്യന്തരമന്ത്രാലയത്തിലേക്ക് ഇലക്ട്രോണിക് ഉപകരണങ്ങള് ഇറക്കുമതി ചെയ്തതിന്റെ പേരില് ബ്രിഗേഡിയറും മേജര് ജനറലും ഉപദേഷ്ടാവും രണ്ട് ബിസിനസുകാരും രണ്ട് അറബ് വംശജരുമാണ് പിടിയിലായത്. 23,485,000 റിയാലിന്റെ പ്രൊജക്ടില് 11,000,000 റിയാലാണ് കൈപറ്റിയതെന്ന് നസാഹ വിഭാഗം വ്യക്തമാക്കി.\nഭൂമി വാങ്ങിയ കേസില് റെഡ് ക്രസന്റ് സാമ്പത്തിക വിഭാഗം ഡയറക്ടര് ജനറലിനെയും നികുതിയടക്കാതെ സിഗരറ്റ് ഇറക്കുമതിക്ക് കൂട്ടുനിന്ന മൂന്ന് സ്വദേശികളെയും മൂന്നു വിദേശികളെയും 3000 റിയാല് വീതം കൈപറ്റി 203 വിസകള് നിയമവിരുദ്ധമായി ഇഷ്യു ചെയ്യാന് കൂട്ടുനിന്നതിന് മുന് വിദേശകാര്യ സഹമന്ത്രിയെയും പിടികൂടിയതായി സമിതി അറിയിച്ചു. വിദേശ രാജ്യത്തെ എംബസിയിലെ അംബാസഡറും മൂന്നു ഉദ്യോഗസ്ഥരും, സക്കാത്ത് വിഭാഗത്തിലെ ഉദ്യോഗസ്ഥന്, യൂണിവേഴ്‌സിറ്റി ഉദ്യോഗസ്ഥന്, ബലദിയ മേധാവി, ജവാസാത്തിലെ രണ്ട് ഉദ്യോഗസ്ഥര്, നാവിക സേനയിലെ ബ്രിഗേഡിയര് തസ്തികയിലെ രണ്ട് ഉദ്യോഗസ്ഥര്, ഏതാനും കമ്പനി മേധാവികള് എന്നിവരും മറ്റു കേസുകളില് പിടിയിലായവരില് ഉള്‍പെടുമെന്നും അഴിമതി വിരുദ്ധ സമിതിയുടെ അറിയിപ്പില് പറയുന്നു. പിടിയിലായവര്‍ക്കെതിരെയുള്ള നിയമ നടപടികള് പുരോഗമിക്കുന്നതായും നസാഹ വിഭാഗം അറിയിച്ചു.


മമ്മൂട്ടി - പാർവതി തിരുവോത്ത് ചിത്രം പുഴു , സഹനിർമ്മാതാവായി ദുൽഖർ സൽമാൻ\nമമ്മൂട്ടിയും പാർവതി തിരുവോത്തും കേന്ദ്രകഥാപാത്രങ്ങളായി എത്തുന്ന പുതിയ ചിത്രമാണ് പുഴു. നവാഗതനായ റത്തീനയാണ് സംവിധാനം ചെയ്യുന്നത്. ദുൽഖർ സൽമാന്റെ വേ ഫെറർ സഹനിർമ്മാതാവാകുന്ന ആദ്യ മമ്മൂട്ടി ചിത്രം കൂടിയാണ് പുഴു. ദുൽഖർ സൽമാൻ തന്നെയാണ് വിതരണവും. സിൽ സിൽ സെല്ലുലോയിഡിന്റെ ബാനറിൽ മമ്മൂട്ടിയുടെ സഹസഞ്ചാരി കൂടിയായ എസ് ജോർജ്ജും ചിത്രത്തിൽ നിർമ്മാണത്തിന്റെ ഭാഗമാകുന്നു.\nഉണ്ടയ്ക്ക് ശേഷം ഹർഷാദും വൈറസിന് ശേഷം ഷറഫ് – സുഹാസ് കൂട്ടുകെട്ടും തിരക്കഥയെഴുതുന്ന ചിത്രമാണ് പുഴു. മമ്മൂട്ടി ചിത്രമായ പേരന്പിൽ ക്യാമറ കൈകാര്യം ചെയ്ത തേനി ഈശ്വരാണ് പുഴുവിനായും ക്യാമറ ചലിപ്പിക്കുന്നത്. ദീപു ജോസഫാണ് എഡിറ്റിംഗ്.\nWomen’s day wishes 😊 Here is our next project – Puzhu #Puzhu #PuzhuMovie pic.twitter.com/rNulD9qc2o\nഎസ് ക്യൂബ് നിർമ്മിച്ച ഉയരെ എന്ന സിനിമയുടെ എക്സിക്യൂട്ടീവ് പ്രൊഡ്യൂസറായിരുന്നു റത്തീന. അമൽ നീരദ് ചിത്രം ഭീഷ്മപർവം പൂർത്തിയാക്കി മമ്മൂട്ടി ജോയിൻ ചെയ്യുന്നത് പുഴുവെന്ന ചിത്രത്തിലാണ്. രാജേഷ് കൃഷ്ണ, റനീഷ് അബ്ദുൽഖാദർ, ശ്യാം മോഹൻ എന്നിവരാണ് എക്സിക്യൂട്ടീവ് പ്രൊഡ്യൂസേഴ്സ് . മനു ജഗനാഥ് ആണ് ആർട് കൈകാര്യം ചെയ്യുന്നത്.\nStory Highlights – mammootty-parvathy-to-act-in-dulquer-salmaan-production- Wayfarer Films- puzhu\nRead more on: dulqar salman | Mammootty | paravathy thiruvoth | puzhu | wayfarer films\n‘എല്ലാം ഒരാള്‍ക്ക് വേണ്ടി’ സുകുമാരകുറുപ്പായി ദുല്‍ഖര് സല്‍മാന്റെ ഗംഭീര വരവ്: കുറുപ്പ് ടീസര്


America - Otta Nottathil - 19420179\nവിസ പരിഷ്കരണ നിയമത്തില് ട്രംപ് ഒപ്പുവയ്ക്കും\nവാഷിങ്ടണ്: എച്ച്1ബി വിസ പരിഷ്കരിക്കാനുള്ള നിയമത്തില് യു.എസ് പ്രസിഡന്‍റ് ഡോണള്‍ഡ് ട്രംപ് ബുധനാഴ്ച ഒപ്പുവെക്കും. 'അമേരിക്കക്കാരെ വാങ്ങുക, അമേരിക്കക്കാരെ വാടകക്കെടുക്കുക' എന്ന് വിശേഷിപ്പിക്കപ്പെടുന്ന നിയമത്തില് ഒപ്പുവെക്കുന്നതിന് വിസ്കോണ്‍സനിലെ കെനോഷയില് ട്രംപ് ചൊവ്വാഴ്ച എത്തി. വിസ നടപടികള് കര്‍ശനമാക്കാന് സഹായിക്കുന്ന നിയമമാണിത്. വിസ അനുവദിക്കുന്നതിന് പുതിയ സംവിധാനമൊരുക്കാന് നിലവിലെ വ്യവസ്ഥ അവലോകനം ചെയ്യാനും നിയമത്തില് ആവശ്യപ്പെടുന്നുണ്ട്.\nവിസ ദുരുപയോഗത്തിനെതിരെ നടപടിയെടുക്കുന്നതിന് പദ്ധതിയില് കൂടുതല് പരിഷ്കാരങ്ങള് നടപ്പാക്കാന് തൊഴില്, നീതിന്യായ, ആഭ്യന്തര സുരക്ഷ വകുപ്പുകള്‍ക്ക് നിര്‍ദേശവും നല്‍കുന്നുണ്ട്. എച്ച്1ബി വിസ പദ്ധതി അമേരിക്കന് തൊഴിലാളികളുടെ അവസരം നഷ്ടപ്പെടുത്തുന്നതായി നേരത്തേെെ വറ്റ് ഹൗസ് പറഞ്ഞിരുന്നു. ചില കമ്പനികള് കൂടുതല് വിേദശ തൊഴിലാളികള്‍ക്ക് അവസരം നല്‍കുകയും ശമ്പളനിരക്ക് കുറക്കുകയും ചെയ്യുന്ന സാഹചര്യത്തിലാണിത്.\nകഴിവുള്ള വേണ്ടത്ര തൊഴിലാളികള് രാജ്യത്തുണ്ടെന്നും വിസ പരിഷ്കരിക്കുന്നതോടെ കൂടുതല് വൈദഗ്ധ്യമുള്ള അപേക്ഷകര്‍ക്ക് വിസ അനുവദിക്കാന് സാധിക്കുമെന്നും അധികൃതര് അഭിപ്രായപ്പെട്ടു. എന്നാല്, കൃത്യമായ നിയമസഭ പദ്ധതിയുടെ അഭാവത്തില് ട്രംപിന്‍െറ നീക്കം കാര്യമായ നേട്ടമുണ്ടാക്കില്ലെന്നും വാദമുയര്‍ന്നിട്ടുണ്ട്. മറ്റ് രാജ്യങ്ങളില്‍നിന്നുള്ള വിദഗ്ധര്‍ക്ക് അമേരിക്കയില് ജോലിചെയ്യുന്നതിനായി നല്‍കുന്ന വിസയാണ് എച്ച്1ബി.\nKeywords: America - Otta Nottathil - 19420179 America - Otta Nottathil - 19420179,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.


ജൂലൈ നാല് ആകുമ്പോഴേക്കും കേരളത്തിലെ മൊത്തം കോവിഡ് രോഗികളുടെ എണ്ണം ചുരുങ്ങിയത് 11,000 ആകും; ഇതു പരമാവധി 43,000 വരെയാകാം; ഇന്ത്യ ഒട്ടുക്കുള്ള രോഗികളുടെ എണ്ണം അപ്പോഴേയ്ക്കും ഒമ്പത് ലക്ഷത്തിൽ എത്തിയേക്കും; കേരളത്തിൽ കോവിഡ് പ്രതിരോധ നടപടികൾ കർശനമാക്കിയില്ലെങ്കിൽ രോഗവ്യാപനം സെപ്റ്റംബറിലേക്കും നീണ്ടേക്കും; മരണ നിരക്കും രണ്ടാഴ്‌ച്ച കൂടുമ്പോൾ ഇരട്ടിയാകും; സംസ്ഥാനത്തിന് മുന്നറിയിപ്പുമായി യുഎസ് വിദഗ്ദ്ധർ\nതിരുവനന്തപുരം: കേരളത്തിലും കോവിഡ് പ്രതിരോധ പ്രവർത്തനം ഊർജ്ജിതമാക്കിയില്ലെങ്കിൽ രോഗവ്യാപനം അതിവേഗത്തിൽ ആകുമെന്ന് മുന്നറിയിപ്പ്. രോഗ വ്യാപനം സെപ്റ്റംബറിലേക്ക് നീണ്ടേക്കുമെന്നാണ് മുന്നറിയിപ്പിൽ പറയുന്നത്...\nരണ്ടരമാസത്തെ ഇടവേളയ്ക്കുശേഷം സർക്കാർ ഓഫിസുകൾ വീണ്ടും തുറന്നു; സാമൂഹിക അകലം പാലിക്കാനാവാതെ ജീവനക്കാർ\nതിരുവനന്തപുരം: രണ്ടരമാസത്തെ ഇടവേളയ്ക്കുശേഷം സംസ്ഥാനത്തെ സർക്കാർ ഓഫീസുകൾക്ക് വീണ്ടും തുറന്നു. ജീവനക്കാർ തിങ്കളാഴ്ച മുതൽ ഓഫീസുകളിലെത്തണമെന്ന് സർക്കാർ ഉത്തരവിറക്കിയതോടെ 88 ശതമാനം ഹാജർ നിലയാണ് ഇന്നലെ രേഖപ...\nഇന്ത്യൻ കോഫി ഹൗസിൽ ചൊവ്വാഴ്ചമുതൽ ഊണ്; അകത്തിരുന്ന് ഭക്ഷണം കഴിക്കാനും അനുമതി\nകണ്ണൂർ: ഇന്ത്യൻ കോഫി ഹൗസിന്റെ ബ്രാഞ്ചുകളിൽ നിന്ന് ചൊവ്വാഴ്ച മുതൽ ഊണ് ലഭിക്കും. അകത്തിരുന്ന് ഭക്ഷണം കഴിക്കാനും അനുമതി നൽകി. മാർച്ച് 23-ന് അടച്ചിട്ട കോഫി ഹൗസുകൾ മേയിൽ നിയന്ത്രണങ്ങളോടെ പ്രവർത്തിക്കാൻ തുട...\nപ്രതിരോധ കുത്തിവെയ്‌പ്പെടുക്കുമ്പോൾ അഞ്ചു വയസ്സുകാരന്റെ ദേഹത്ത് സൂചി കുടുങ്ങി; ശസ്ത്രക്രിയ നടത്തിയിട്ടും സൂചി പുറത്തെടുക്കാനായില്ലെന്നും കുട്ടിയുടെ ദേഹത്ത് വലിയ മുറിവുണ്ടാക്കിയെന്നും പരാതി\nപട്ടാമ്പി: പ്രതിരോധ കുത്തിവെയ്‌പ്പെടുക്കുമ്പോൾ അഞ്ചു വയസ്സുകാരന്റെ ദേഹത്ത് സൂചി കുടുങ്ങി. പട്ടാമ്പിയിൽ തിരോധ കുത്തിവെയ്പിന് പ്രാഥമികാരോഗ്യ കേന്ദ്രത്തിൽ എത്തിച്ച കുട്ടിയുടെ ദേഹത്താണ് സൂചി കുടുങ്ങിയത്....\nരാജാക്കാട് യുവതി പാമ്പ് കടിയേറ്റ് മരിച്ചു; 25കാരിയായ അനുവിന് പാമ്പുകടിയേറ്റത് ഭർത്താവ് നാഗരാജിനൊപ്പം വീടിന് സമീപത്തെ കാട് പറിച്ച് നീക്കുന്നതിനിടെ; സ്വകാര്യ വിഷ ചികിത്സാ കേന്ദ്രത്തിൽ പ്രാഥമിക ചികിത്സക്ക് ശേഷം മടങ്ങിയപ്പോൾ ശാരീരിക അസ്വസ്ഥതകളെ തുടർന്ന് മരണം\nഇടുക്കി: ഇടുക്കി രാജാക്കാട് യുവതി പാമ്പ് കടിയേറ്റ് മരിച്ചു. പരപ്പനങ്ങാടി പറത്താനത്ത് സുനിൽ -മിനി ദമ്പതികളുടെ മകൾ അനു(25) ആണ് പാമ്പു കടിയേറ്റ് മരിച്ചത്. ഞായറാഴ്ച മൂന്നരയോടെയാണ് സംഭവം. ഭർത്താവ് നാഗരാജി...\nജനിച്ചിട്ട് വെറും ഇരുപതു മിനിട്ട് മാത്രം പ്രായമുള്ള ആനക്കുട്ടിയുടെ വീഡിയോ ദൃശ്യങ്ങൾ സോഷ്യൽ മീഡിയയിൽ വൈറലാകുന്നു. ഇടറിയ കാലടികളോടെ പിച്ചവയ്ക്കുന്ന ആനക്കുട്ടിയുടെ വീഡിയോ ആണ് കാഴ്‌ച്ചക്കാരുടെ മനം നിറയ്ക്...\nലക്ഷങ്ങൾ മുടക്കി ഉണ്ടാക്കിയ ആപ്പുകൊണ്ട് ശരിക്കും 'ആപ്പിലായത്' ബീവറേജസ് കോർപ്പറേഷൻ; ബാർ മുതലാളിമാർക്ക് ബെവ് ക്യൂ കൊണ്ടു കൂടുതൽ ലാഭമുണ്ടായപ്പോൾ നഷ്ടം മുഴുവൻ ബെവ്‌കോയ്ക്ക്; നിലനിൽപ്പ് തകർക്കുന്ന നിലപാടിനെതിരെ ജീവനക്കാരും സർക്കാറിന് എതിരായതോടെ ബാറുകളിൽ മദ്യം വിളമ്പിയാൽ ബെവ് ക്യു ആപ് പിൻവലിക്കാൻ തീരുമാനം; ബെവ് ക്യൂവിനെതിരെ സർക്കാരിന് കത്ത് നൽകി കൺസ്യൂമർഫെഡും; ആപ്പില്ലാതെ6കോടിയുടെ മദ്യം പ്രതിദിനം വിറ്റിടത്ത് ആപ്പു വന്നതോടെ ഇടിഞ്ഞ് 2.5 കോടിയായി\nതിരുവനന്തപുരം: നാല് പൊലീസുകാരെ വെച്ചു ചെയ്യേണ്ട പണിക്ക് ലക്ഷങ്ങൾ മുടക്കി ആപ്പിലായ എക്‌സൈസ് വകുപ്പ് ബെവ്ക്യൂ ആപ്പിനെ ഉപേക്ഷിക്കാൻ ഒരുങ്ങുന്നു. ബാറുകളിൽ മദ്യം വിളമ്പാൻ കേന്ദ്രസർക്കാർ അനുമതി നൽകിയാൽ മദ്യ...\nകാർ ഡ്രൈവിങ് ലൈസൻസുള്ളവർക്ക് ഓട്ടോറിക്ഷയും ഓടിക്കാം; ഓട്ടോറിക്ഷയ്ക്ക് പ്രത്യേക ലൈസൻസ് നൽകിയിരുന്നത് നിർത്തലാക്കി\nതിരുവനന്തപുരം: കാർ ഡ്രൈവിങ് ലൈസൻസുള്ളവർക്ക് ഇനി ഓട്ടോറിക്ഷയും ഓടിക്കാം. രാജ്യവ്യാപക ലൈസൻസ് വിതരണശൃംഖലയായ 'സാരഥി'യിലേക്ക് സംസ്ഥാനവും മാറിയതോടെ ഓട്ടോറിക്ഷയ്ക്ക് പ്രത്യേക ലൈസൻസ് നൽകിയിരുന്നത് നിർത്തലാക്ക...\nന്യൂഡൽഹി: ദിവ്യകാരുണ്യ സ്വീകരണം കുർബാനയ്ക്കു ശേഷമാക്കണം. കുർബാനയ്ക്കു ശേഷം പള്ളിക്കു പുറത്തെ പ്രത്യേക മുറിയിലോ ചെറിയ ചാപ്പലിലോ വച്ച് അകലം പാലിച്ച് കൈകളിൽ ദിവ്യകാരുണ്യം നൽകാമെന്നും കാത്തലിക് ബിഷപ്‌സ് ക...\nഅമേരിക്കൻ ലഹള കണ്ട് ഇറങ്ങി പുറപ്പെട്ടവർക്കെല്ലാം മുട്ടൻ പണികിട്ടും; പൊലീസിനെ ആക്രമിച്ചവരും പൊതുമുതൽ നശിപ്പിച്ചവരും വില കൊടുക്കേണ്ടിവരുമെന്ന് ബോറിസ് ജോൺസൺ; അനേകം പേർ ഇതിനോടകം പിടിയിൽ\nലണ്ടൻ: ആൾക്കൂട്ടം കാണുമ്പോൾ ആവേശം കൊണ്ട് എന്തും ചെയ്യാൻ മടിക്കാത്തവർക്ക് ഒരു പാഠം കൂടി. ബ്ലാക്ക് ലൈവ്സ് മാറ്റർ പ്രക്ഷോഭത്തിന് ഇറങ്ങിപ്പുറപ്പെട്ട് പൊലീസിനേ ആക്രമിക്കുകയും പൊതുമുതൽ നശിപ്പിക്കുകയും ചെയ്ത...\nഒന്നും ചെയ്യാതെ എല്ലാം ശരിയായ ആശ്വാസത്തിൽ ബ്രിട്ടൻ; കൊറോണ എത്തിയ ശേഷം ഉണ്ടായ ഏറ്റവും കുറഞ്ഞ മരണ നിരക്കുമായി തിങ്കളാഴ്‌ച്ച കടന്നുപോയി; ഇന്നലെ വെറും 55 പേർ മരിച്ചപ്പോൾ രണ്ടാം ദിവസവും മരണമില്ലാതെ സ്‌കോട്ട്ലാൻഡും അയർലണ്ടും\nലണ്ടൻ: 2,87,399 കൊറോണാ ബാധിതർ, 40,597 മരണങ്ങൾ, യൂറോപ്പിൽ കൊറോണ ഏറ്റവുമധികം നാശം വിതച്ച ബ്രിട്ടൻ സാവധാനം ദുരിതത്തിൽ നിന്നും കരകയറുന്ന സൂചനകൾ പുറത്തുവരുന്നു. ഇന്നലെ ബ്രിട്ടനിൽ രേഖപ്പെടുത്തിയത് വെറും 55 ...\nബ്രിട്ടീഷ് യുദ്ധവീരൻ വിൻസ്റ്റൺ ചർച്ചിലിന്റെ പ്രതിമക്ക് നേരെ കറുത്തവരുടെ ആക്രമണം; ബ്രിസ്റ്റോളിൽ മറ്റൊരു പ്രതിമ തകർത്തു; കറുത്തവർഗ്ഗക്കാരുടെ പ്രക്ഷോഭണത്തിൽ ബ്രിട്ടൻ കൊറോണയുടെ രണ്ടാം വരവിനൊരുങ്ങുന്നതായി ആരോഗ്യ മന്ത്രി\nലണ്ടൻ: രണ്ടാം ലോക മഹായുദ്ധകാലത്തെ വീരപുരുഷന്മാരിൽ ഒരാളായാണ് ലോകം മുൻ ബ്രിട്ടീഷ് പ്രധാനമന്ത്രി വിൻസ്റ്റൺ ചർച്ചിലിനെ കണക്കാക്കുന്നത്. എന്നാൽ, അദ്ദേഹം ഒരു വംശവെറിയനായിരുന്നു എന്നാണ് ബ്ലാക് ലൈവ്സ് മാറ്റർ ...\n'എന്തായാലും നമ്മുടെ നാട്ടിലെത്തിയല്ലോ, തീർച്ചയായും നമ്മൾ രക്ഷപ്പെടും; ഒരാഴ്ച കഴിഞ്ഞു പരിശോധനാഫലം നെഗറ്റീവ് ആകുമ്പോൾ അറിയിക്കാം..'; കോവിഡ് ബാധിച്ച് ഇന്നലെ മരിച്ച ഡിന്നിയുടെ വാക്കുകൾ കേരളത്തിന്റെ നൊമ്പരമാകുമ്പോൾ\nതൃശൂർ: കോവിഡ് ബാധിച്ച് ഇന്നലെ മെഡിക്കൽ കോളേജിൽ മരിച്ച തൃശൂർ സ്വദേശി ഡിന്നി ചാക്കോയുടെ വാക്കുകൾ കേരളത്തിന് മുഴുവൻ നൊമ്പരമാകുകയാണ്. കോവിഡ് ബാധിച്ച വിവരം അറിഞ്ഞഅ വിളിച്ച സുഹൃത്തുക്കളോടെല്ലാം ഒരാഴ്ച കഴിഞ്...\nതിരുവനന്തപുരം: വിദേശത്തു നിന്നും മറ്റു സംസ്ഥാനങ്ങളിൽ നിന്നും വരുന്നവർക്കിയ സർക്കാർ രണ്ട് ലക്ഷത്തോളം ക്വാറന്റൈൻ സൗകര്യം ഒരുക്കിയെന്ന സർക്കാർ വാദം ഒരു വലിയ ബഡായി ആയിരുന്നു എന്ന് ബോധ്യമാകുകയാണ്. ഇപ്പോൾ സ...\nസെൽഫ് പ്രൊട്ടക്ഷൻ സ്യൂട്ട്; ഇൻഫ്രാറെഡ് മിസൈലുകളെ കണ്ടെത്തി മരവിപ്പിച്ച് പ്രതിരോധിക്കാൻ മിസൈൽ വാണിങ് സെൻസർ; അമേരിക്കൻ പ്രസിഡന്റിന്റെ എയർഫോഴ്സ് വണ്ണിനോടു കിടപിടിക്കുന്ന സുരക്ഷാ സന്നാഹങ്ങൾ; വിമാനത്തിലേക്ക് ആവശ്യമായ പ്രതിരോധ സംവിധാനങ്ങൾ അമേരിക്കയിൽ നിന്നും വാങ്ങിയത് 1434 കോടി രൂപ മുടക്കി; കോവിഡ് കാലത്തും ആഡംബര വിമാനം വേണ്ടെന്ന് വെയ്ക്കാതെ നരേന്ദ്ര മോദി: പ്രധാനമന്ത്രിക്കുള്ള വിവിഐപി വിമാനം സെപ്റ്റംബറിൽ എത്തും\nന്യൂഡൽഹി: പ്രധാനമന്ത്രി നരേന്ദ്ര മോദി ഉൾപ്പെടെ രാജ്യത്തെ പ്രധാനപ്പെട്ട ഭരണകർത്താക്കളുടെ യാത്രയ്ക്കായി പ്രത്യേകം രൂപകൽപന ചെയ്ത വിവിഐപി വിമാനം സെപ്റ്റംബറിൽ എത്തും. ബോയിങിന്റെ രണ്ട് ബി-777 വിമാനങ്ങളാണ് വ...


ചന്ദ്രയാന് 3ന് കേന്ദ്രാനുമതിയായി; ഗഗന്‍യാന് ദൗത്യത്തിനായി നാല് പേര്‍ക്ക് പരിശീലനം: ഐ എസ് ആര് ഒ - Muhimmath\nചന്ദ്രയാന് 3ന് കേന്ദ്രാനുമതിയായി; ഗഗന്‍യാന് ദൗത്യത്തിനായി നാല് പേര്‍ക്ക് പരിശീലനം: ഐ എസ് ആര് ഒ\nബെംഗളുരു: ഇന്ത്യയുടെ ചാന്ദ്രപര്യവേക്ഷണമായ ചന്ദ്രയാന് മൂന്നാം ദൗത്യത്തിന് കേന്ദ്ര സര്‍ക്കാറിന്റെ അനുമതി ലഭിച്ചതായി ഐ എസ് ആര് ഒ ചെയര്‍മാന് കെ ശിവന്. ചന്ദ്രയാന് മൂന്ന് ദൗത്യം 2021ല് നടത്താനാണ് ശ്രമമെന്നും ഐ എസ് ആര് ഒ ആസ്ഥാനത്ത് നടത്തിയ വാര്‍ത്ത സമ്മേളനത്തില് അദ്ദേഹം പറഞ്ഞു. മനുഷ്യനെ ബഹിരാകാശത്ത് എത്തിക്കാനുള്ള ഗഗന്‍യാന് ദൗത്യത്തിന് നാല് ബഹിരാകാശ യാത്രികരെകണ്ടെത്തിയിട്ടുണ്ട്.\nവ്യോമസേനയില് നിന്നുള്ള നാലു പേരെയാണ് തെരഞ്ഞെടുത്തത്. ഇവര്‍ക്ക് ജനുവരി മൂന്നാമത്തെ ആഴ്ച മുതല് റഷ്യയില് വിദഗ്ധ പരിശീലനം ആരംഭിക്കുമെന്നും കെ ശിവന് വ്യക്തമാക്കി\nസോഫ്റ്റ് ലാന്‍ഡിങ്ങിനിടെ വിക്രം ലാന്‍ഡറിന്റെ വേഗം ക്രമീകരിക്കാന് കഴിയാതെ പോയതാണ് ചന്ദ്രയാന്2ന്റെ പരാജയ കാരണം. ഏഴു വര്‍ഷം പ്രവര്‍ത്തന കാലാവധിയുള്ള ചന്ദ്രയാന്2ലെ ഓര്‍ബിറ്ററിന്റെ പ്രവര്‍ത്തനം നല്ല രീതിയിലാണെന്നും കെ ശിവന് പറഞ്ഞു.\nതമിഴ്നാട്ടിലെ തൂത്തുകുടിക്ക് സമീപം രണ്ടാമത്തെ സ്പേസ് പോര്‍ട്ടിനായുള്ള ഭൂമിയുടെ സര്‍വേ ആരംഭിച്ചു. 2300 ഏക്കര് സ്ഥലം സ്പേസ് പോര്‍ട്ടിന് ആവശ്യമുള്ളത്. ഈ വര്‍ഷം 25 ബഹിരാകാശ പദ്ധതികളാണ് ഐ എസ്ആ ര് ഒ ലക്ഷ്യമിട്ടിരിക്കുന്നതെന്നും കെ ശിവന് അറിയിച്ചു.\nചന്ദ്രയാന്3 ദൗത്യത്തിലൂടെ ചന്ദ്രോപരിതലത്തില് വീണ്ടും സോഫ്റ്റ് ലാന്‍ഡിങ് പരീക്ഷിക്കാനാണ് ഐ എസ്ആ ര് ഒ ഒരുങ്ങുന്നത്. ഓര്‍ബിറ്റര് ഒഴിവാക്കി ലാന്‍ഡറും റോവറും മാത്രം ഉള്‍പ്പെടുത്തിയായിരിക്കും ദൗത്യം നടപ്പാക്കുക. 600 കോടി രൂപയാണ് ചന്ദ്രയാന് മൂന്നിന്റെ ആകെ ചെലവ്.


നീരവിനെ പ്രധാനമന്ത്രിയുടെ ദാവോസ് സംഘത്തില് ഉള്‍പ്പെടുത്തിയിരുന്നില്ലെന്ന് കേന്ദ്രം; 1300 കോടി രൂപയു - Samakalika Malayalam\nനീരവിനെ പ്രധാനമന്ത്രിയുടെ ദാവോസ് സംഘത്തില് ഉള്‍പ്പെടുത്തിയിരുന്നില്ലെന്ന് കേന്ദ്രം; 1300 കോടി രൂപയുടെ ആസ്തി കണ്ടുകെട്ടി\nBy സമകാലിക മലയാളം ഡെസ്‌ക് | Published: 15th February 2018 06:34 PM |\nLast Updated: 15th February 2018 06:34 PM | A+A A- |\nന്യൂഡല്‍ഹി: പഞ്ചാബ് നാഷണല് ബാങ്കുമായി ബന്ധപ്പെട്ട 11,000 കോടി രൂപയുടെ സാമ്പത്തിക തട്ടിപ്പ് കേസില് ആരോപണവിധേയനായ വജ്രവ്യാപാരി നീരവ് മോദിയുമൊത്ത് പ്രധാനമന്ത്രി നരേന്ദ്ര മോദി ഫോട്ടോയ്ക്ക് പോസ് ചെയ്ത വിഷയത്തില് വിശദീകരണവുമായി കേന്ദ്രസര്‍ക്കാര്. മോദി സ്വിറ്റ്‌സര്‍ലണ്ടില് ലോക സാന്പത്തിക ഉച്ചകോടിയില് പങ്കെടുത്തപ്പോള് ഔദ്യോഗിക സംഘത്തില് നീരവിനെ ഉള്‍പ്പെടുത്തിയിരുന്നില്ലെന്ന് കേന്ദ്ര നിയമമന്ത്രി രവിശങ്കര് പ്രസാദ് പറഞ്ഞു. മോദിക്കൊപ്പം ഫോട്ടോയ്ക്ക് പോസ് ചെയ്ത നീരവ്\nസ്വന്തം നിലയില് ദാവോസില് എത്തുകയായിരുന്നു. ഇതുസംബന്ധിച്ച കോണ്‍ഗ്രസിന്റെ ആരോപണങ്ങള് അടിസ്ഥാനരഹിതമാണെന്നും രവിശങ്കര് പ്രസാദ് പറഞ്ഞു.\nഅതേസമയം നീരവ് മോദിയുടെ പാസ്‌പോര്‍ട്ട് റദ്ദാക്കിയതായി കേന്ദ്രസര്‍ക്കാര് അറിയിച്ചു. ഇതിന് പുറമേ നീരവ് മോദിയുടെ 1300 കോടി രൂപയുടെ ആസ്തി കണ്ടുകെട്ടിയതായും വജ്രവ്യാപാരിക്ക് എതിരെ ലുക്ക് ഔട്ട് നോട്ടീസ് പുറപ്പെടുവിച്ചതായും രവിശങ്കര് പ്രസാദ് മാധ്യമങ്ങളോട് പറഞ്ഞു.\nനീരവ് മോദിയെ ചോട്ടാ മോദിയായി വിശേഷിപ്പിച്ച കോണ്‍ഗ്രസ് നിലപാട് ലജ്ജാകരമാണ്. നെഹ്‌റു പാരമ്പര്യം മാനിച്ചെങ്കിലും ഇത്തരം പരാമര്‍ശം നടത്തിയത് ശരിയായിരുന്നുവെന്ന് രാഹുല് ഗാന്ധി കരുതുന്നുണ്ടോയെന്നും അദ്ദേഹം ചോദിച്ചു.\nനീരവ് മോദിയെ രാജ്യം വിടാന് ആരെങ്കിലും സഹായിച്ചിട്ടുണ്ടെങ്കില് എത്ര ഉന്നതനായാലും മുഖം നോക്കാതെ നടപടി ഉണ്ടാവും.\nകോണ്‍ഗ്രസ് പ്രധാനമന്ത്രിക്ക് നേരെ അനാവശ്യ ആരോപണങ്ങള് ഉന്നയിക്കുകയാണ്. മന്‍മോഹന് സിംഗ് പ്രധാനമന്ത്രി ആയിരുന്നപ്പോഴല്ലേ വിജയ് മല്യയെ കോണ്‍ഗ്രസ് സഹായിച്ചതെന്നും രവിശങ്കര് പ്രസാദ് ചോദിച്ചു. കോമണ്‍വെല്‍ത്ത് അഴിമതി,ടൂ ജി സ്‌പെക്ട്രം അഴിമതി, ആദര്‍ശ് കുംഭകോണം എന്നിവയെല്ലാം ഉണ്ടായത് കോണ്‍ഗ്രസ് ഭരിച്ചിരുന്നപ്പോഴല്ലേയെന്നും അദ്ദേഹം ചോദിച്ചു.\nmodi neerav bjp


ജയലളിതയുടെ രക്തസാമ്പിളുകള് സൂക്ഷിച്ചിട്ടില്ലെന്ന് അപ്പോളോ ആശുപത്രി കോടതിയില് | Apollo Hospitals| doesn’t have biological samples of J Jayalalithaa| Jayalalithaa's heir row\nജയലളിതയുടെ രക്തസാമ്പിളുകള് സൂക്ഷിച്ചിട്ടില്ലെന്ന് അപ്പോളോ ആശുപത്രി കോടതിയില്\nApr 26, 2018, 05:28 PM IST\nതാന് ജയലളിതയുടെ മകളാണെന്നും ഡിഎന്‍എ പരിശോധന നടത്തണമെന്നും ആവശ്യപ്പെട്ടാണ് അമൃത കോടതിയെ സമീപിച്ചത്.\nചെന്നൈ: തമിഴ്‌നാട് മുന് മുഖ്യമന്ത്രി ജയലളിതയുടെ രക്തസാമ്പിളുകള് സൂക്ഷിച്ചിട്ടില്ലെന്ന് അപ്പോളോ ആശുപത്രി അധികൃതര് മദ്രാസ് ഹൈക്കോടതിയെ അറിയിച്ചു. ജയലളിതയുടെ മകളാണെന്ന് അവകാശപ്പെട്ട് ബെംഗളുരു സ്വദേശിനി അമൃത സമര്‍പ്പിച്ച ഹര്‍ജിയിന്മേലുള്ള ചോദ്യത്തിന് മറുപടിയായാണ് ആശുപത്രി അധികൃതര് കോടതിയെ ഇക്കാര്യം അറിയിച്ചത്.\nതാന് ജയലളിതയുടെ മകളാണെന്നും ഡിഎന്‍എ പരിശോധന നടത്തണമെന്നും ആവശ്യപ്പെട്ടാണ് അമൃത കോടതിയെ സമീപിച്ചത്. ഇതേത്തുടര്‍ന്നാണ് പരിശോധന നടത്താന് ആവശ്യമായ ജൈവികഘടകങ്ങളെന്തെങ്കിലും ജയലളിതയുടേതായി ആശുപത്രി സൂക്ഷിച്ചിട്ടുണ്ടോ എന്ന് ജസ്റ്റിസ് എസ് വൈദ്യനാഥന് ചോദിച്ചത്. രക്താസാമ്പിളുകളും മറ്റും സൂക്ഷിച്ചിട്ടില്ലെന്ന് ആശുപത്രി അധികൃതര് മറുപടി നല്‍കുകയും ചെയ്തു.\n2016 സെപ്തംബര് 22ന് ചെന്നൈ അപ്പോളോ ആശുപത്രിയില് പ്രവേശിപ്പിച്ച ജയലളിത ഡിസംബര് 5നാണ് മരിച്ചത്. ഇതേത്തുടര്‍ന്നാണ് താന് ജയലളിതയുടെ മകളാണെന്നവകാശപ്പെട്ട് അമൃത രംഗത്തെത്തിയത്. താനും ജയലളിതയുമായി പയസ് ഗാര്‍ഡനില് വച്ച് കൂടിക്കാഴ്ച്ച നടത്തിയിട്ടുണ്ടെന്നും അമൃത പറഞ്ഞിരുന്നു.\nഎന്നാല്, അമൃതയുടെ വാദങ്ങള് ജയലളിതയുടെ സഹോദരന്റെ മക്കളായ ദീപകും ദീപയും നിഷേധിച്ചു. അമൃതയും ജയലളിതയുമായി പയസ് ഗാര്‍ഡനില് കൂടിക്കാഴ്ച്ച നടത്തിയെന്നത് തെറ്റാണെന്ന് തെളിവുകളുടെ അടിസ്ഥാനത്തില് സര്‍ക്കാര് കോടതിയില് സത്യവാങ്മൂലം സമര്‍പ്പിക്കുകയും ചെയ്തിരുന്നു. ജൂണ് 4നാണ് അമൃതയുടെ ഹര്‍ജിയില് കോടതി ഇനി വാദം കേള്‍ക്കുക.\ncontent highlights:Apollo Hospitals, doesn’t have biological samples of J Jayalalithaa, Jayalalithaa's heir row\nശശികലയെ അധികാരമേല്‍ക്കാന് അനുവദിക്കണം-സുബ്രഹ്മണ്യന് സ്വാമി\nഅമ്മ പോയി...... ഇനി സ്ത്രീ സുരക്ഷ ആര് ഏറ്റെടുക്കും


ജോസഫ് ചിന്തകൾ 76: ദാഹാവ് തടങ്കൽപാളയത്തിൽ നിന്ന് വൈദികരെ രക്ഷിച്ച യൗസേപ്പിതാവ് | Lifeday: Catholic Online News Malayalam\nHome Articles ജോസഫ് ചിന്തകൾ 76: ദാഹാവ് തടങ്കൽപാളയത്തിൽ നിന്ന് വൈദികരെ രക്ഷിച്ച യൗസേപ്പിതാവ്\nഅഡോൾഫ് ഹിറ്റ്ലർ ആദ്യം നിർമ്മിച്ച നാസി തടങ്കൽപാളയമായ ദാഹാവ് കോൺസൻട്രേഷൻ ക്യാമ്പ് (Dachau concentration camp) ഒരു കാലത്ത് അറിയപ്പെട്ടിരുന്നത് ലോകത്തിലെ ഏറ്റവും വലിയ സന്യാസ ആശ്രമം (largest monastery in the world) എന്നായിരുന്നു. തടങ്കൽപാളയത്തിലെ 26, 28, 30 ബ്ലോക്കുകൾ വിവിധ മതവിഭാഗങ്ങളിൽപെട്ട പുരോഹിതന്മാർക്കായി നീക്കിവച്ചതായിരുന്നു. വൈദിക ബ്ലോക്ക് (Pfarrerblock) എന്നാണ് ഇവ അറിയപ്പെട്ടിരുന്നത്. വൈദിക ബ്ലോക്കിലെ തടവുകാരിൽ 90 ശതമാനവും കത്തോലിക്കാ പുരോഹിതരായിരുന്നു. അതിൽ തന്നെ പോളണ്ടിൽ നിന്നുള്ള വൈദികരായിരുന്നു ഭൂരിഭാഗവും.\nതടങ്കൽപാളയത്തിലെ 2,720 വൈദികരിൽ 1,780 പേർ പോളണ്ടുകാരായിരുന്നു. അവരിൽ 868 പേർ ദാഹാവിൽ മരണപ്പെട്ടു. രക്ഷപെട്ട വൈദികർ തങ്ങളുടെ വിമോചനത്തിനു കാരണമായി പറയുന്നത് വി. യൗസേപ്പിതാവിനോടുള്ള മദ്ധ്യസ്ഥമാണ്. ദാഹാവിലെ വൈദികർ 1940 ഡിസംബർ എട്ടാം തീയതി വി. യൗസേപ്പിതാവിന് തങ്ങളെത്തന്നെ സമർപ്പിച്ചു. ഹേറേദോസിന്റെ കരങ്ങളിൽ നിന്ന് ഉണ്ണീശോയുടെ ജീവൻ രക്ഷിച്ച യൗസേപ്പിതാവ് തങ്ങളെയും മരണത്തിൽ നിന്നു രക്ഷിക്കുമെന്ന് അവര് ഉറച്ചുവിശ്വസിച്ചു. യൗസേപ്പിതാവിനോടുള്ള ഈ സമർപ്പണം അവർ ഇടയ്ക്കിടെ പുതുക്കിയിരുന്നു. അതോടൊപ്പം യൗസേപ്പിതാവിനോടുള്ള നോവേനയും നിരന്തരം അവർ ജപിച്ചിരുന്നു.\n1945 ഏപ്രിൽ 29-ന് അമേരിക്കൻ സൈന്യത്തിന്റെ നാൽപത്തിയഞ്ചാം ഇൻഫൻ്ററി ഡിവിഷനാണ് ദാഹവ് ക്യാമ്പിൽ നിന്ന് പുരോഹിതന്മാരെ മോചിപ്പിക്കുമ്പോൾ, തങ്ങളുടെ അതിജീവനത്തിനു കാരണം യൗസേപ്പിതാവിനോടുള്ള മാദ്ധ്യസ്ഥമാണെന്ന് പരസ്യമായി അവര് ഏറ്റുപറഞ്ഞു. യൗസേപ്പിതാവിനോടുള്ള നന്ദിസൂചകമായി രക്ഷപെട്ട പോളിഷ് വൈദികർ പോളണ്ടിലെ കലിസ്സിലുള്ള വി. യൗസേപ്പിതാവിന്റെ ദൈവാലയത്തിലേയ്ക്ക് വർഷംതോറും തീർത്ഥയാത്ര നടത്തുക പതിവായിരുന്നു.\nനമ്മുടെ ഭാവി ഇരുളടഞ്ഞതായി തോന്നുമ്പോൾ, വാതിലുകൾ ഓരോന്നായി കൊട്ടിയടയ്ക്കപ്പെടുകയാണല്ലോ എന്നു നാം പരിതപിക്കുമ്പോൾ യൗസേപ്പിനെ കൂട്ടുപിടിക്കുക. പ്രതീക്ഷയുടെ പൂമൊട്ടുകൾ താനേ വിടരും.


ധവാന്റെ പരുക്കും ചില സത്യങ്ങളും | Nottam | Manorama News\nധവാന്റെ പരുക്കും ചില സത്യങ്ങളും\nഡോ. പി.എസ്.എം. ചന്ദ്രൻ June 13, 2019 01:07 AM IST\nഇത്തവണ ലോകകപ്പ് ക്രിക്കറ്റിനായി ഇന്ത്യൻ സംഘം ഇംഗ്ലണ്ടിലേക്കു തിരിച്ചപ്പോൾ അതിൽ ഒരാളുടെ പേരുകണ്ട് എനിക്കു വളരെ സന്തോഷം തോന്നി. വിരാട് കോലിയോ എം. എസ്. ധോണിയോ ഒന്നുമല്ല, ടീം ഡോക്ടർ ഡോ. അഭിജിത് സാൽവിയായിരുന്നു അത്.\nഇംഗ്ലണ്ടിൽനിന്നുതന്നെ സ്പോർട്സ് മെഡിസിനിൽ പരിശീലനം നേടിയ ഒരു ഡോക്ടർ ടീമിന്റെ കൂടെയുണ്ടല്ലോ എന്നതായിരുന്നു സന്തോഷത്തിനു കാരണം.\nകഴിഞ്ഞ ദിവസം, ഓസ്ട്രേലിയയ്ക്കെതിരെ ശിഖർ ധവാനു പരുക്കേറ്റപ്പോൾ സാൽവി അതെക്കുറിച്ച് എന്തു പറയുന്നു എന്നാണു ഞാൻ അന്വേഷിച്ചത്.\nഅപ്പോഴാണു വിവരമറിഞ്ഞത് – ദക്ഷിണാഫ്രിക്കയ്ക്കെതിരെ നടന്ന ആദ്യ മത്സരത്തിനു പിന്നാലെ തന്നെ സാൽവിയെ ബിസിസിഐ ഇന്ത്യയിലേക്കു തിരിച്ചയച്ചിരുന്നു. ഒരു സ്പെഷലിസ്റ്റ് ഡോക്ടറുടെ സാന്നിധ്യം ടീമിന് ആഡംബരമായിരിക്കും എന്നതു കൊണ്ടാണത്രേ അത്!\nപക്ഷേ, തൊട്ടടുത്ത മത്സരത്തിൽത്തന്നെ അതു സംഭവിച്ചു. കളിക്കിടെ പന്തുകൊണ്ട് ശിഖർ ധവാനു പരുക്കേറ്റു. ഡോക്ടറുടെ അസാന്നിധ്യത്തിൽ, ഫിസിയോ തെറപ്പിസ്റ്റ് പാട്രിക് ഫർഹാർട്ട് ധവാന്റെ വിരലിൽ മാജിക് സ്പ്രേ അടിക്കുന്നതും ബാൻഡേജ് ചുറ്റുന്നതും ഇന്ത്യൻ ആരാധകരെല്ലാം ടിവിയിലൂടെ കണ്ടു. ധവാൻ ബാറ്റിങ് തുടരുകയും ചെയ്തു.\nധവാന്റെ വിരലിൽ പൊട്ടലുണ്ടെന്ന് പിന്നീട് എക്സ്റേ പരിശോധനയ്ക്കു ശേഷമാണ് അറിയുന്നത്. ഒരു ഡോക്ടർ ടീമിന്റെ ഒപ്പമുണ്ടായിരുന്നെങ്കിൽ ആദ്യ പരിശോധനയിൽത്തന്നെ പൊട്ടലുണ്ടെന്നു മനസ്സിലാക്കി പരുക്കിന്റെ ഗുരുതരാവസ്ഥ തിരിച്ചറിഞ്ഞേനെ.\nവിദഗ്ധ ഡോക്ടർമാരായിരുന്നെങ്കിൽ ചെയ്യാത്ത ഒരു കാര്യവും ഫർഹാർട്ട് ചെയ്തു. അദ്ദേഹം അനസ്തെറ്റിക് സ്പ്രേ ഉപയോഗിച്ചു ധവാന്റെ വിരലിന്റെ വേദന താൽക്കാലികമായി ശമിപ്പിച്ചു. അസ്ഥിക്കു പൊട്ടലുണ്ടെങ്കിൽ ആ വേദന ഇല്ലാതാക്കാൻ ശ്രമിക്കരുത് എന്നതാണ് സ്പോർട്സ് മെ‍ഡിസിനിലെ അടിസ്ഥാന പാഠം.\nഫർഹാർട്ടിന്റെ മാജിക് സ്പ്രേ പ്രയോഗം കൊണ്ടു ധവാനു ബാറ്റിങ് തുടരാനായി. പക്ഷേ, പിന്നീട് ഓരോ നിമിഷവും അദ്ദേഹത്തിന്റെ പരുക്കു ഗുരുതരമായിക്കൊണ്ടിരുന്നു. പരുക്കേറ്റ ഭാഗം നീരുവന്നു വീർത്തു.\nപിന്നീട് ടീം ഫീൽഡിങ്ങിന് ഇറങ്ങിയപ്പോൾ ധവാൻ ഡ്രസിങ് റൂമിൽ ഇരുന്നു കളി കാണുന്നത് ടിവിയിൽ കാണാമായിരുന്നു. ശരിക്കും പറഞ്ഞാൽ അദ്ദേഹം ഏതെങ്കിലും ആശുപത്രിയിൽ ചികിത്സയ്ക്കു വിധേയനാകേണ്ട സമയമായിരുന്നു അത്.\nഇന്ത്യൻ ടീം മാനേജ്മെന്റിന് കളിക്കാരോടുള്ള നിരുത്തരവാദപരമായ സമീപനത്തിന് ഇതിൽക്കൂടുതൽ എന്തു പറയാൻ – അതും ഒരു ലോകകപ്പ് വേദിയിൽ! ബിസിസിഐ ഒരു സ്പെഷലിസ്റ്റ് ഡോക്ടറെ അയച്ചിട്ടും ആ സേവനം ഉപയോഗപ്പെടുത്താതെ അവർ തിരിച്ചയച്ചു.\nകളിക്കാരുടെ ആരോഗ്യ പുനഃസ്ഥാപനത്തിൽ മാത്രം വിദഗ്ധനായ ഫിസിയോ അങ്ങനെ രോഗവും കണ്ടെത്തി, മരുന്നും കുറിച്ചു! ധവാന്റെ പരുക്കിന്റെ കാര്യത്തിൽ ഇപ്പോഴും വ്യക്തതയില്ലെന്നാണു മനസ്സിലാക്കുന്നത്.\nഓസ്ട്രേലിയയ്ക്കെതിരെ അദ്ദേഹം കളിച്ചത് അവസാനത്തെ ലോകകപ്പ് മത്സരമാവാതിരിക്കട്ടെ എന്നു പ്രാർഥിക്കാം.\n(സ്പോർട്സ് അതോറിറ്റി ഓഫ് ഇന്ത്യ മുൻ ഡയറക്ടറും ഇന്ത്യൻ ഫെഡറേഷൻ ഓഫ് സ്പോർട്സ് മെഡിസിൻ പ്രസിഡന്റുമാണ് ലേഖകൻ)


കേന്ദ്ര ബജറ്റ് 2019ലെ സുപ്രധാന പ്രഖ്യാപനങ്ങള് - India News 24\nPosted on February 3, 2019 by India News\nന്യൂഡല്‍ഹി: ധനമന്ത്രി അരുണ് ജെയ്റ്റ്ലി ചികിത്സയ്ക്കായി വിദേശത്ത് പോയതിനാല് പീയുഷ് ഗോയലാണ് ഇക്കുറി കേന്ദ്ര ബജറ്റ് അവതരിപ്പിച്ചത്.ബജറ്റിലെ പ്രധാന പ്രഖ്യാപനങ്ങള് ചുവടെ:\nഅഞ്ച് ലക്ഷം രൂപ വരെ ആദായ നികുതി ഒഴിവാക്കി.2.5 ലക്ഷത്തില് നിന്നാണ് പരിധി ഉയര്‍ത്തിയത്. ഈ വര്‍ഷം നിലവിലെ നിരക്കു തുടരും\nറെയില്‍വേയ്ക്ക് മാത്രമായി 64,587 കോടി പ്രഖ്യാപിച്ചു\nഅസംഘടിത മേഖലയിലെ തൊഴിലാളികള്‍ക്ക് 3000 രൂപ പെന്‍ഷന്,5,000 രൂപ വരെ മാസവരുമാനമുള്ള അസംഘടിത മേഖലയിലെ തൊഴിലാളികള്‍ക്ക് 3,000 രൂപ പെന്‍ഷന് ലഭിക്കുന്ന പങ്കാളിത്ത പെന്‍ഷന് പദ്ധതി. 60 വയസ്സ് പൂര്‍ത്തിയാവുമ്പോള് ഇത് ലഭിക്കും.\nസിനിമയുടെ വ്യാജ പതിപ്പ് തടയാന് ആന്റി പൈറസി നിയമത്തില് ഭേദഗതി\nജിഎസ്ടി വരുമാനം 97,100 കോടിയായി വര്‍ധിച്ചുവെന്ന് പീയുഷ് ഗോയല് അറിയിച്ചു.ഈ വർഷത്തെ ആകെ ജിഎസ്ടി വരുമാനം ഒരു ലക്ഷം കോടി കവിയും.അഞ്ചു കോടിയിൽ താഴെ വിറ്റുവരവുള്ളവർ മൂന്നു മാസത്തിലൊരിക്കൽ റിട്ടേൺ നൽകിയാൽ മതി. സർക്കാർ നടപ്പാക്കിയ ജിഎസ്ടി ഇളവുകൾ 35 ലക്ഷം ചെറുകിട വ്യാപാരികൾക്കു ഗുണമാകും.\nആശാ വർക്കർമാരുടെ വേതനം 50 ശതമാനം കൂട്ടും\nഗ്രാറ്റ്വിറ്റി പരിധി 10 ലക്ഷത്തിൽനിന്ന് 30 ലക്ഷമായി ഉയർത്തി\nഗോ സംരക്ഷണത്തിന് പദ്ധതി. രാഷ്ട്രീയ കാം ദേനു ആയോഗ് പദ്ധതിക്കു തുക വകയിരുത്തി. പശുക്കളെ വാങ്ങാനും വളർത്താനും വായ്പ നൽകും. പ്രത്യേക ഫിഷറീസ് വകുപ്പ് തുടങ്ങും.കേന്ദ്ര സര്‍ക്കാര് പ്രത്യേക ഫിഷറീസ് വകുപ്പ് തുടങ്ങും. കിസാന് ക്രെഡിറ്റ് കാര്‍ഡ് വായ്പകള്‍ക്ക് രണ്ടു ശതമാനം പലിശയിളവ്. കൃത്യസമയത്ത് വായ്പ തിരിച്ചടയ്ക്കുന്നവര്‍ക്ക്3ശതമാനം അധിക പലിശയിളവ്.\nഇഎസ്‌ഐ പരിധി 21,000 രൂപയാക്കി\nകര്‍ഷകരുടെ അക്കൗണ്ടുകളിലേക്ക് നേരിട്ട് 6000 രൂപ നല്‍കും.രണ്ട് ഏക്കറില് കുറവ് ഭൂമിയുള്ള കര്‍ഷകര്‍ക്ക് പിഎം കിസാന് പദ്ധതി വഴി 2000 രൂപ വീതം മൂന്ന് ഇന്‍സ്റ്റാള്‍മെന്റുകളായി 6000 രൂപ ലഭിക്കും. 12 കോടി കര്‍ഷകര്‍ക്ക് പ്രയോജനം. 2018 ഡിസംബര് മുതല് പദ്ധതി പ്രാബല്യത്തില്. ഇതിനായി വര്‍ഷം 75,000 കോടി രൂപ വകയിരുത്തി.\nധന കമ്മി 3.4 ശതമാനം ആയി കുറഞ്ഞു; പണപ്പെരുപ്പം 4.6 ശതമാനമായി കുറഞ്ഞു\nരാജ്യം സാമ്പത്തിക വളര്‍ച്ച കൈവരിച്ചു. ലോകത്തിലെ ആറാമത്തെ വലിയ സാമ്പത്തിക ശക്തിയായി മാറി.\nപ്രതിരോധ മേഖലയ്ക്ക് ചരിത്രത്തിലാദ്യമായി 3,൦൦,൦൦൦ കോടി രൂപ വകയിരുത്തി.


പാമ്പുകടിയേറ്റതിന് വിഷവൈദ്യൻ ചികിത്സിച്ച വിദ്യാർഥിനി മരിച്ചു, അന്ത്യം ആശുപത്രിയിലെത്തിക്കുന്നതിന് തൊട്ടുമുൻപ് – Azhimukham\nപാമ്പുകടിയേറ്റതിന് വിഷവൈദ്യൻ ചികിത്സിച്ച വിദ്യാർഥിനി മരിച്ചു, അന്ത്യം ആശുപത്രിയിലെത്തിക്കുന്നതിന് തൊട്ടുമുൻപ്\nഅടയ്ക്കാനാകാത്ത ജനാലയിലൂടെയാണ് പാമ്പ് വീടിനകത്ത് കയറിയതെന്നാണ് വിലയിരുത്തൽ.\nSep 03 2019 08:51 AM\nപണിതീരാത്ത വീട്ടിനുള്ളിൽ ഉറങ്ങിക്കിടക്കവെ പാമ്പുകടിയേറ്റതിനു വിഷഹാരി ചികിത്സിച്ച പ്ലസ് വൺ വിദ്യാർഥിനി മരിച്ചു.\nഗുരുതരാവസ്ഥയിൽ മെഡിക്കൽ കോളേജ് ആശുപത്രിയിലേക്കു കൊണ്ടുപോകും വഴിയായിരുന്നു അന്ത്യം. നെയ്യാറ്റിൻകര ജില്ലാ ആശുപത്രിയിൽ എത്തിച്ചെങ്കിലും ആരോഗ്യനില വഷളായതിനെ തുടർന്നാണ് തിരുവനന്തപുരം മെഡിക്കൽകോളേജിലേക്ക് മാറ്റിയത്.\nചെങ്കലിനു സമീപം വ്ളാത്താങ്കര, മാച്ചിയോട്, കാഞ്ഞിരക്കാട് വീട്ടിൽ അനിലിന്റെയും മെറ്റിൽഡയുടെയും മകൾ അനിഷ്‌മ(17)യാണ് മരിച്ചത്. ഞായറാഴ്ച രാത്രി പത്തരയോടെയാണ് അനിഷ്മയ്ക്ക് പാമ്പുകടിയേറ്റത്. അടയ്ക്കാനാകാത്ത ജനാലയിലൂടെയാണ് പാമ്പ് വീടിനകത്ത് കയറിയതെന്നാണ് വിലയിരുത്തൽ.\nപാമ്പുകടിയേറ്റതിന് പിന്നാലെ വീട്ടുകാർ അനിഷ്മയെ കാട്ടിലുവിളയിലുള്ള വിഷഹാരിയുടെ അടുത്തെത്തിച്ചു ചികിൽസിച്ചിരുന്നു. വിഷഹാരി മരുന്നുനൽകി വീട്ടിലേക്കു തിരിച്ചയക്കുകയം ചെയ്തിരുന്നു. എന്നാൽ വീട്ടിലെത്തിയതിന് പിന്നാലെ രാത്രി പന്ത്രണ്ടരയോടെ അനിഷ്മയുടെ വായിൽനിന്നു നുരയും പതയും വന്ന് അബോധാവസ്ഥയിലായവുകയുമായിയായിരുന്നു. ഇതോടെയാണ് ആശുപത്രിയിലെത്തിച്ചത്.\nപാറശ്ശാല വൊക്കേഷണൽ ഹയർ സെക്കൻഡറി സ്‌കൂളിലെ പ്ലസ് വൺ വിദ്യാർഥിനിയാണ് മരിച്ച അനിഷ്മ. അനീഷ്, അനീഷ എന്നിവർ സഹോദരങ്ങളാണ്.\nAlso Read- സമരം ജയിച്ചു, സ്ത്രീത്തൊഴിലാളികള്‍ക്ക് ഇപ്പോഴും പഴയ അവസ്ഥ തന്നെ, മൂത്രമൊഴിക്കാതിരിക്കാന് വെള്ളം കുടിക്കാതിരിക്കുന്ന എസ് എം സ്ട്രീറ്റിലെ തൊഴിലാളി ജീവിതം\nകോപ്പിയടിച്ചെന്ന് ആരോപണം; കൊല്ലം ഫാത്തിമ കോളജ് വിദ്യാർഥിനി ട്രെയിനിന് മുന്നിൽ ചാടിമരിച്ചു\nഇവാന്‍ക ട്രംപിന്റെ സന്ദര്‍ശനത്തിന് തൊട്ടുമുൻപ് മെക്സികോയിലെ യുഎസ് കോൺസുലേറ്റിന് നേരെ ആക്രമണം\nജമ്മുവിലെ പിഡിപി ഓഫീസ് പോലീസ് സീൽ ചെയ്തു; നടപടി മെഹബൂബ മുഫ്തിയുടെ സന്ദർശനത്തിന് തൊട്ടുമുൻപ്\nതിരുവനന്തപുരം യൂണിവേഴ്സിറ്റി കോളേജില് വിദ്യാര്‍ഥിനി ആത്മഹത്യക്ക് ശ്രമിച്ച സംഭവം; എസ്എഫ്ഐക്കെതിരെ മുമ്പും ആരോപണങ്ങള്


മനസിലെ ‘നോ മാൻസ് ലാൻഡുകൾ ‘ | Boolokam\nനോ മാൻസ് ലാൻഡ് തികച്ചും വ്യത്യസ്തമായി ആസ്വാദന അനുഭവം നൽകുന്നൊരു ത്രില്ലർ മൂവിയാണ്. ബോറടിപ്പിക്കാതെ കഥ പറഞ്ഞു അവസാനിപ്പിച്ചു എന്നതുതന്നെയാണ് അതിന്റെ പ്ലസ് പോയിന്റ്. 114 മിനിറ്റ് ദൈർഘ്യമുള്ള മൂവി സംവിധാനം ചെയ്തിരിക്കുന്നത് ജിഷ്ണു ഹരീന്ദ്ര വര്‍മയാണ്. ജിഷ്ണുവിന്റെ ആദ്യ സിനിമയാണ് ഇത്. ഓട്ടോമൊബൈൽ ഡിസൈനിംഗിലും ആഡ് ഫിലിം മേക്കിംഗിലും കഴിവ് തെളിയിച്ചിട്ടുള്ള ആളാണ് ജിഷ്ണു. ഒരു റിയൽ സ്റ്റോറിയെ ആസ്പദമാക്കി ചെയ്ത സിനിമയാണ് നോ മാൻസ് ലാൻഡ്. ഒളിച്ചോടിയ ദമ്പതികളുടെ മരണത്തെ ചുറ്റിപ്പറ്റിയുള്ള ഒരു യഥാർത്ഥ സംഭവത്തിൽ നിന്നാണ് കഥയുടെ പ്രാരംഭ ആശയം വികസിച്ചത്. പീരുമേടിന്റെ ദൃശ്യാനുഭവം വിവരണാതീതമാണ്. ഹൈറേഞ്ചിലെ ഒരു റിസോർട്ടിൽ നടക്കുന്ന കഥയാണ് ഇത്. പ്രത്യക്ഷത്തിൽ\nതെളിഞ്ഞു മനോഹരമായി കണക്കുന്ന പ്രകൃതിയുടെ ദൃശ്യവിരുന്നിന്റെ മടിത്തട്ടിൽ ഒരുപാട് ആത്മസംഘര്ഷങ്ങൾ പേറി ചിലർ പരോക്ഷമായി ജീവിക്കുന്നുണ്ട്. നിരാശകളും ദുഖങ്ങളും അസൂയകളും ആത്മസംഘർഷങ്ങളും എല്ലാം അവരുടെ ഉള്ളിൽ മുറിയെടുത്തു താമസിക്കുന്നുണ്ട് . രതിയും ലഹരിയും വയലൻസും ക്രൈമും അവിടെ ഒടുവിലെ താമസക്കാരായി എത്തുമ്പോൾ ആസ്വാദകർക്ക് മോശമല്ലാത്തൊരു ആസ്വാദനം ലഭിക്കും എന്നതിൽ സംശയമില്ല. 12 ദിവസം കൊണ്ടാണ് ഇത് ചിത്രീകരിച്ചത്. സൗണ്ട് ഡിസൈനിംഗ് ശരിക്കുമൊരു വെല്ലുവിളി ആയിരുന്നു. സൗണ്ട് ഡിസൈൻ പൂർത്തിയാക്കാൻ ഏകദേശം ഏഴ് മാസമെടുത്തു.ഈ സിനിമയിൽ ശബ്ദവിന്യാസങ്ങൾ അത്രമാത്രം പ്രാധാന്യമുള്ളതാണ്. ഒരുപക്ഷെ അടുത്തകാലത്ത് അത്തരത്തിൽ വ്യത്യസ്തമായ അനുഭവമാണ് ഈ സിനിമ സമ്മാനിക്കുന്നത് .\nഇതൊരു ചെറിയ സിനിമയാണ്. സൂപ്പർതാര ചിത്രങ്ങളുടെ തലക്കനം ഇല്ലാത്ത ഒരു ലളിതമായ സിനിമ. ഇതിലെവിടെയും കാണാൻ കഴിയുന്ന തേയിലയിട്ട് ഒരു നല്ല കട്ടൻചായ കുടിച്ചുകൊണ്ട് നഷ്ടബോധമില്ലാതെ കണ്ടുതീർക്കാം. ഇതിൽ കഥാപാത്രബഹുല്യം ഇല്ല എന്നതു തന്നെയാണ് മറ്റൊരു പ്രധാനഘടകം. അഞ്ചോ ആറോ കഥാപാത്രങ്ങൾ മാത്രമാണ് സിനിമയിലുടനീളം വന്നുപോകുന്നത് എങ്കിലും രണ്ടുപേർ ആണ് ഭൂരിഭാഗവും നമ്മോടൊപ്പം ഉള്ളത്. പവി.കെ. പവൻ പീരുമേടിന്റെ മനോഹാരിത ഒപ്പിയെടുത്തുകൊണ്ടു ഛായാഗ്രഹണം നിർവഹിച്ചിരിക്കുന്നു . അക്കി വിനായക്, സാം പി. ഫ്രാൻസിസ് എന്നിവരുടെ ഗാനങ്ങൾക്ക് ജോയ് ജിനിത്, സാം പി. ഫ്രാൻസിസ് എന്നിവർ ചേർന്ന് സംഗീതം ഒരുക്കിയിരിക്കുന്നു. എഡിറ്റിങ് നിർവഹിച്ചിരിക്കുന്നത് ശ്രീജിത്ത് ആണ്.\nമൂന്ന് അധ്യായങ്ങൾ ആയി ആണ് സിനിമയുടെ ഘടന. ലുക്‌മാൻ അവതരിപ്പിച്ച മാത്തുക്കുട്ടി , ശ്രീജാദാസ് അവതരിപ്പിക്കുന്ന സുമിത്ര , സുധി കോപ്പ അവതരിപ്പിച്ച അഹമ്മദ് , ഈ മൂന്നുപേർ ആണ് മൂന്നു അധ്യായങ്ങൾ. ഇവിടെ അധ്യായങ്ങൾക്ക് പ്രസക്തിയുണ്ടോ എന്ന് ചോദിച്ചാൽ അത്രയൊന്നും ഇല്ല എന്ന് പറയാം. എന്നാൽ കഥാപാത്രങ്ങളുടെ മാനസികഘടന, അവർ അഭിമുഖീകരിക്കുന്ന പ്രശ്നം എന്നിവയെ മുൻനിർത്തി നമുക്ക് ഈ അധ്യായങ്ങളെ വേർതിരിക്കാവുന്നതാണ്. സിനിമയുടെ പേര് തന്നെ വളരെ പ്രത്യേകതയുള്ളതാണ്. ചില വലിയ ഹോളിവുഡ് വാർ സിനിമകൾ ആ പേരിൽ ഇറങ്ങിയിട്ടുണ്ട്. എന്നാൽ ഇവിടെ അതിന്റെ പ്രസക്തി എന്താണ് എന്ന് ആസ്വാദകർക്ക് സംശയവുമുണ്ടാകാം. ഇവിടെ നോ മാൻസ് ലാൻഡ് കഥാപാത്രങ്ങളുടെ മാനസിക വ്യാപാരങ്ങളിൽ തന്നെയാണ്.\nഅധ്യായം ഒന്ന് – മാത്തുക്കുട്ടി\nമാത്തുക്കുട്ടി ആഹാരപ്രിയനായ ഒരു ‘പൊട്ടനാണ്’. ഇവിടെ പൊട്ടൻ എന്നത് സ്വഭാവം കൊണ്ടാണ് എന്നുമാത്രം. ശരീരം കൊണ്ടുമാത്രം വളർന്നൊരു രൂപം. അവൻ നമ്മുടെ ലോകത്തിന്റെ കണ്ണിൽ ഒട്ടും നോർമൽ അല്ല. അവന്റെ ‘അബ്‌നോർമാലിറ്റി’ മറ്റുള്ളവർക്ക് ഒരുതരത്തിലും ഉപദ്രവമാകുന്നില്ല. ഒരുപാട് ദുരൂഹതകൾ ആരോപിക്കാവുന്ന ഒരു കഥാപാത്രം ആണ് മാത്തുക്കുട്ടി.. പത്തുപന്ത്രണ്ടു വർഷത്തോളം ആയി അവൻ ആ റിസോർട്ടിൽ വന്നിട്ട്. അവിടെ വരുന്നവർക്ക് ചില സഹായങ്ങൾ ചെയ്തു അവിടെ കൂടിയവനാണ്. അവന്റെ ചാപല്യങ്ങൾ മുഴുവൻ ആഹാരത്തിലാണ്. അവൻ മറ്റൊന്നിനെ കുറിച്ചും ചിന്തിക്കുന്നില്ല. അല്ലെങ്കിൽ ചിന്തിക്കാനുള്ള വലിപ്പം അവന്റെ മസ്തിഷ്കത്തിനില്ല. എന്നിട്ടും അവന്റെ കൈകളിൽ രക്തം പുരണ്ടതെങ്ങനെ ? അവന്റെ ബോധങ്ങളിൽ ക്രൂരതയുടെ ലഹരിയെ വിന്യസിച്ചതു ആരാണ് ? ഓപ്പറേഷൻ ജാവയ്ക്കുശേഷം ലുക്മാൻ അവറാൻ പ്രധാന വേഷത്തിൽ എത്തുന്ന ചിത്രമാണിത്. ഒരുപക്ഷെ ലുക്മാന്റെ അഭിനയജീവിതത്തിൽ തന്നെ മികച്ച ഒന്നാകും ഈ ചിത്രം. അത്രമാത്രം ചലഞ്ചിങ് ആയ ഒരു കഥാപാത്രമാണ് മാത്തുക്കുട്ടി.\nഅധ്യായം രണ്ട് – സുമിത്ര\nഅവളുടെ മനസൊരു നിഗൂഢ ഗർത്തമാണ്. പുറമെയുള്ള തെളിഞ്ഞ വെള്ളത്തിൽ അവളുടെ മുഖം കണ്ടാൽ നിങ്ങള്ക്ക് മനസിലാകില്ല. അവളുടെ പുഞ്ചിരിപ്പൂക്കളുടെ തണ്ടും വേരും തിരഞ്ഞുപോയാൽ നിങ്ങൾ അപകടത്തിൽ പെട്ടേക്കാം. സുമിത്ര നിരാശയുടെ കൂമ്പാരമാണ്, അവൾ ദിശയറിയാത്ത ജീവിതസഞ്ചാരിയാണ്. അവൾക്കു ആരോടും പ്രതിപത്തിയില്ല. ശരീരത്തെ മാംസത്തിന്റെ കണക്കുപറഞ്ഞു പണംപറ്റുമ്പോൾ അവളുടെ മനസിന്റെ ആന്തരികതയിൽ എന്താണ് ? ഒരു കടൽ തന്നെയാണ്. അത് നിർവികാരതയോടെയോ പ്രക്ഷുബ്ധതയുടെയോ ? അവളുടെ കണ്ണീരിനു മേൽ കാമം കൂത്താടുകയാണ്. അവളുടെ സങ്കടങ്ങൾക്കു മേൽ ലഹരി പെയ്തൊഴിയുകയും പിന്നെയും\nപെയ്യുകയുമാണ്. അവളുടെ ഉളിലെ ഗർത്തത്തിൽ അത് ഒഴുകിനിറഞ്ഞു അടിത്തട്ടിലെ അധമവികാരങ്ങളെ വലിച്ചു പുറത്തിടുകയാണ്. ലോകം സന്തോഷിക്കുമ്പോൾ അവൾ നിരാശപ്പെടുകയാണ്, വർണ്ണലോകങ്ങൾ തൂവൽ വിരിച്ചാടുമ്പോൾ അവൾ മനസിലെ പൊത്തിൽ ഉറങ്ങുന്ന മൂങ്ങയാകുകയാണ്. അവൾ രാത്രികളുടെ മാത്രം സഞ്ചയത്തിൽ മുങ്ങിപ്പോയൊരു നിഴലാണ്. അവളുടെ തന്നെ നിഴൽ. ആ നിഴലിൽ നോക്കിയാൽ അറിയാം നിങ്ങളുടെ സന്തോഷത്തെ അണയ്ക്കാൻ പോന്നൊരു ഇരുട്ടിന്റെ വന്യത അവളിൽ ഉണ്ടെന്ന്. സുമിത്ര ഒരർത്ഥത്തിൽ പാവമായിരുന്നു . എന്നാൽ അവളെ പാവമല്ലാതാക്കിയത് അവളുടെ സാഹചര്യങ്ങൾ തന്നെയാണ്. കിടക്കയിലെ അനുദിനം മാറുന്ന ബെഡ്ഷീറ്റുകളുടെ വിലയില്ലാതായിപ്പോയവൾ. കുടുംബമെന്ന സ്വപ്നം അവളിൽ നിന്നും കോടാനുകോടി വൻകരയുടെ അപ്പുറത്തെവിടെയോ ഉള്ള ചെറിയൊരു ദ്വീപ് മാത്രമാണ് . എത്രയോ കപ്പലുകളിൽ സഞ്ചരിച്ചാൽ ആകണം അവിടെ എത്താൻ\nസാധിക്കുക. തന്റെ ജീവിതം കൊണ്ടുതീരാത്ത പ്രകാശവര്ഷങ്ങളുടെ യാത്ര. അവിടെയാകണം അവൾ പിൻവാങ്ങാൻ പ്രേരിതയായത്. ശ്രീജാദാസ് സുമിത്രയെ മനോഹരമായി അവതരിപ്പിച്ചിരിക്കുന്നു. കാരണം ഈ കഥാപാത്രം അത്ര സങ്കീർണ്ണമായ മനസികവ്യാപാരങ്ങൾ വച്ചുപുലർത്തുന്ന ആളാണ്. അത് കൃത്യമായി മുഖത്തും ശരീരത്തും പ്രതിഫലിപ്പിക്കാൻ ശ്രീജയ്ക്കു സാധിച്ചിട്ടുണ്ട്. ശ്രീജയുടെ മുന്നോട്ടുള്ള വഴികളിൽ എന്നും അഭിമാനിക്കാവുന്ന കഥാപാത്രം.\nഅധ്യായം മൂന്ന് – അഹമ്മദ്\nഹൈറേഞ്ചിന്റെ ആഴങ്ങളിൽ എന്തോ മണത്തു നടക്കുന്ന ഒരു നായയെ പോലെ അഹമ്മദ് … അയാളുടെ ഉള്ളിൽ എന്താണ് ? അയാൾ ആരാണ് ? ക്ളൈമാക്സ് വരെ ആകാംക്ഷയൊന്നും നിങ്ങൾ വച്ചുപുലർത്തണ്ട. താൻ ആരെന്നു അയാൾ തന്നെ പറയുന്നുണ്ട്. അയാൾ അവിടെ വന്നത് കൃത്യമായൊരു ലക്ഷ്യത്തിനു വേണ്ടിത്തന്നെയാണ്. അയാൾ ചിലപ്പോൾ നായ വേഷം ഉപേക്ഷിച്ചു മാത്തുക്കുട്ടിയ്ക്കും സുമിത്രയ്ക്കും മുകളിൽ വട്ടമിട്ടു പറക്കുന്ന പരുന്തിനെ പോലെയാകും. കാരണം അയാളുടെ മനസ് എന്തൊക്കെ വഹിച്ചാലും അതെല്ലാം ചെന്നെത്തുന്നത് ഒന്നിലേക്കുതന്നെ. അയാൾക്ക് അവിടെ വരാതിരിക്കാൻ സാധിക്കില്ലായിരുന്നു. കാരണം ചില സാന്നിധ്യങ്ങളെ സാന്നിധ്യങ്ങളാക്കുന്ന ഒരു മുളയെങ്കിലും ആ ഹൈറേഞ്ചിൽ അയാൾ പ്രതീക്ഷിക്കുന്നുണ്ട്. ആ മുളയുടെ വേര് ഭൂമിയുടെ ഏതൊക്കെ പാളികൾ കടന്നുപോയാലും പിഴുതെടുക്കാനുള്ള ബുദ്ധി അയാൾക്കുണ്ടായിരുന്നു. പക്ഷെ അയാൾക്ക് സംഭവിക്കുന്നത് എന്താണ് ? അഹമ്മദിനെ അവതരിപ്പിച്ച സുധി കോപ്പ തന്റെ വേഷം ഭംഗിയാക്കി.\nഈ സിനിമ ഒരുപക്ഷേ എല്ലാവർക്കും ഒരുപോലെ ആസ്വദിക്കാൻ സാധിക്കില്ല. എ സർട്ടിഫിക്കറ്റ് ആണ് നൽകിയിട്ടുള്ളത്.; കാരണം മയക്കുമരുന്ന് ദുരുപയോഗത്തെക്കുറിച്ചുള്ള രംഗങ്ങൾ ഹൈലൈറ്റ് ചെയ്തു തന്നെ അവതരിപ്പിച്ചിട്ടുണ്ട്. കാണുന്നവരെ ഉണർത്താൻ പോന്ന രംഗങ്ങൾ തന്നെ ഉപയോഗിച്ചിട്ടുണ്ട് . ലഹരിവസ്തുക്കളുടെ ഉപഭോഗം കാണിക്കുന്ന രംഗങ്ങൾ അല്ല പ്രശ്നം , പകരം മയക്കുമരുന്ന് ഉപയോഗത്തിലേക്ക് നയിക്കുന്ന ചില രീതികൾ ആണ് പ്രശ്നം. അത് നിങ്ങള്ക്ക് ഈ സിനിമ കാണുമ്പൊൾ മനസിലാകും.\nഈ സിനിമ കാണുമ്പൊൾ മനുഷ്യരുടെ ഉള്ളിലെ ചില നെഗറ്റിവ് വൈകാരികതകളെ നമ്മൾ മനസിലാക്കേണ്ടതുണ്ട്. നമ്മുടെ ജീവിതവും ഓരോ പ്രവർത്തിയും നമ്മൾ പോലും അറിയാത്ത കണ്ണുകൾ നോക്കുകാണുന്നുണ്ട്. അവരുടെ അസൂയയും നിരാശയും അവരിലെ ക്രിമിനലിനെ ഉണർത്തിയേക്കാം. ഒരുവേള നമ്മൾ തന്നെ അതായേക്കാം. ഇത് മനുഷ്യൻ ഉണ്ടായ കാലത്തോളം ഉള്ളതാണ്. സുമിത്ര അഷ്ടരാഗങ്ങളുടെ അടിമയാണ്. അവളിൽ കാമമുണ്ട് . ഒരർത്ഥത്തിൽ റിസോർട്ടിലെ ശമ്പളം കൊണ്ട് പ്രശ്നങ്ങൾ തീരാത്ത അവളുടെ മറ്റൊരു വരുമാനസ്രോതസ് അതുതന്നെയാണ്. അവളിൽ ലോഭമുണ്ട് , അതൊരുപക്ഷേ ആ അത്യാർത്തി പണത്തോടു മാത്രമല്ല തനിക്കു ലഭിക്കാത്ത ജീവിതത്തോട് കൂടി തന്നെയാണ്. അവളിൽ ക്രോധമുണ്ട് , അതെരിയുന്നത് അവളുടെ മനസിലാണ്. അവളുടെയുള്ളിലെ അരാജകത്വത്തിന്റെ തെരുവുകളിൽ എരിയുന്ന സ്വപ്നനങ്ങളുടെ ശ്മാശാനത്തിലെ തീയാണത്. അവളിൽ മോഹമുണ്ട് , വ്യർത്ഥമായ മോഹങ്ങൾ. അവളുടെ മദം അവൾ കുടിച്ചും വലിച്ചും തീർക്കുന്നതാണ്. അവളുടെ മാത്സര്യം അവളോട് തന്നെയാണ്. എങ്ങനെയൊക്കെ ജീവിക്കണമെന്നും ജീവിക്കരുതെന്നും ദ്വന്ദമായി പകുത്ത മനസുകൾ തമ്മിലുള്ള മാത്സര്യം. അവളിലെ ഡംഭം തനിക്കില്ലാത്തതു അർക്കുംവേണ്ടെന്ന മനസിന്റെ കല്പനകളിൽ നൃത്തം ചെയുന്ന ചെകുത്താനാണ്. അസൂയയോ ..അത് ആഗ്രഹഭംഗങ്ങളിൽ കിളിർത്തു അവളെ ഭ്രാന്തിയാക്കി നോവിക്കുന്ന ഒരു മുൾച്ചെടിയാണ്. ശരിക്കും സുമിത്രയുടെ കഥാപാത്രം ആണ് ഇതിന്റെ കേന്ദ്രബിന്ദു. സുമിത്രയാണ് സിനിമ . ഈ മൂവി നിങ്ങളേവരും ആസ്വദിക്കുക. പുതിയൊരു അനുഭവം തരും ഉറപ്പ്.\nRelated Topics:Jishnu Harindra Varmano man's landno man's land malayalam movie


ഫ്‌ളോറിഡയില് നിര്യാതനായ പി.സി. ജോര്‍ജിന്റെ സംസ്കാരം ശനിയാഴ്ച\t- ജീമോന് റാന്നി\nമക്കള് : ജിം ജോര്‍ജ്, ജെന്‍സി ജോര്‍ജ്, ജാക്‌സണ് ജോര്‍ജ്, സ്റ്റാന്‍ലി ജോര്‍ജ് (എല്ലാവരും ഫ്‌ളോറിഡ)\nമരുമക്കള്: ജിജി, ജിം, സ്‌നേഹ (എല്ലാവരും ഫ്‌ലോറിഡ)\nശവസംസ്കാര ശുശൂഷകളും പൊതുദര്‍ശനവും നവംബര് 10 നു ശനിയാഴ്ച സെന്റ് ജോണ്‍സ് സി. എസ്. ഐ ദേവാലയത്തില് (St. Mary Magdalane Episcopal Church, 1400, Riverside Dr, Coral Springs, FL 33071) രാവിലെ 9:30 മുതല് 12:30 വരെ നടത്തപ്പെടുന്നതും തുടര്‍ന്ന് ഫോറെസ്‌റ് ലോണ് മെമ്മോറിയല് ഗാര്‍ഡന്‍സ് സെമിത്തേരിയില് സംസ്കരിക്കുന്നതുമാണ്.\nകൂടുതല് വിവരങ്ങള്‍ക്ക്, ജാക്‌സണ് 954 643 4315


ഹിമാലയയുടെയും ചിക്കോയുടെയും ഉല്‍പ്പന്നങ്ങള് നിരീക്ഷണത്തില് - FUTURE KERALA - Future Kerala\nന്യൂഡല്‍ഹി: നവജാതശിശുക്കള്‍ക്കായി ഉല്‍പ്പനങ്ങള് നിര്‍മ്മിച്ച് വിപണിയില് ഇറക്കുന്ന ഹിമാലയയും ചിക്കോയും ഉള്‍പ്പെടെയുളള പ്രമുഖ കമ്പനികളുടെ ബ്രാന്‍ഡുകളും ജോണ്‍സണ് ആന്റ് ജോണ്‍സണിന് പിന്നാലെ നിരീക്ഷണത്തില്.\nഇതിന്റെ ഭാഗമായി വിവിധ ടാല്‍ക്കം പൗഡറുകള്, സോപ്പുകള്, ഷാമ്പുകള് ഉള്‍പ്പെടെയുളള കുട്ടികളുടെ ഉല്‍പ്പനങ്ങളുടെ 200 സാമ്പിളുകള് സെന്‍ട്രല് ഡ്രഗ്‌സ് സ്റ്റാന്‍ഡേര്‍ഡ് കണ്‍ട്രോള് ഓര്‍ഗനൈസേഷന് ശേഖരിച്ചു. സുരക്ഷാപരിശോധനയുടെ ഭാഗമായാണ് നടപടിയെന്ന് അധികൃതര് വ്യക്തമാക്കി.\nകുട്ടികളുടെ ടാല്‍ക്കം പൗഡറുമായി ബന്ധപ്പെട്ട് മാത്രം 150 സാമ്പിളുകളാണ് ശേഖരിച്ചത്. ബേബി ഷാമ്പൂ, ക്രീം, ലോഷന്, സോപ്പ് തുടങ്ങിയ കുട്ടികളുടെ മറ്റു ഉല്‍പ്പനങ്ങളില് നിന്നുമാണ് മറ്റു 50 സാമ്പിളുകളും ശേഖരിച്ചിട്ടുളളത്. ഉല്‍പ്പന്നങ്ങള്‍ക്ക് പുറമേ അസംസ്‌കൃത വസ്തുക്കളില് നിന്നുമായി 14 സാമ്പിളുകള് വെറേയും അധികൃതര് ശേഖരിച്ചിട്ടുണ്ട്.


Janmabhumi| അമൃത് മഹോത്സവത്തില് റബ്ബര് മേഖലയും; ഈ മാസം 20 മുതല് 26 വരെ പ്രത്യേക ആഘോഷ പരിപാടികള്\nSeptember 14, 2021, 05:58 p.m.\nഓട്ടോമൊബൈല് മാനുഫാക്ചറേഴ്‌സ് അസോസിയേഷന്റെയും നബാര്‍ഡിന്റെയും സഹകരണത്തോടെ ക്രെഡിറ്റ് ലിങ്ക്ഡ് റബ്ബര് പ്ലാന്റിങ് ഡെവലപ്‌മെന്റ് പ്ലാനിന്റെ ഭാഗമായി വടക്കു കിഴക്കന് സംസ്ഥാനങ്ങളില് 750 ഹെക്ടറില് റബ്ബര്‍തൈകള് നടുന്നതിനും റബ്ബര് ബോര്‍ഡ് തീരുമാനിച്ചിട്ടുണ്ട്\nകോട്ടയം: സ്വാതന്ത്ര്യത്തിന്റെ എഴുപത്തിയഞ്ചാം വാര്‍ഷികം ആഘോഷിക്കുന്നതിന്റെ ഭാഗമായി അമൃത് മഹോത്സവത്തില് റബ്ബര് മേഖലയും പങ്കെടുക്കും. വാണിജ്യ വ്യവസായ മന്ത്രാലയം ഈ മാസം 20 മുതല് 26 വരെ പ്രത്യേക ആഘോഷ പരിപാടികളാണ് നടത്തുന്നത്. ഇതിന്റെ ഭാഗമായി റബ്ബര് ബോര്‍ഡ് രാജ്യത്തെ റബ്ബര് മേഖലയിലൊട്ടാകെ പ്രത്യേക ടാപ്പിങ് പരിപാടികള് സംഘടിപ്പിക്കും. കര്‍ഷകരും തൊഴിലാളികളുമടക്കം 7.5 ലക്ഷം പേരെ പങ്കെടുപ്പിക്കും. കര്‍ഷകര്, റബ്ബറുത്പാദക സംഘങ്ങള്, റബ്ബര് മേഖലയുമായി ബന്ധപ്പെട്ട് പ്രവര്‍ത്തിക്കുന്നവര് എന്നിവരുടെയെല്ലാം സഹകരണത്തോടെയാകും പരിപാടി സംഘടിപ്പിക്കുക.\nഓട്ടോമൊബൈല് മാനുഫാക്ചറേഴ്‌സ് അസോസിയേഷന്റെയും നബാര്‍ഡിന്റെയും സഹകരണത്തോടെ ക്രെഡിറ്റ് ലിങ്ക്ഡ് റബ്ബര് പ്ലാന്റിങ് ഡെവലപ്‌മെന്റ് പ്ലാനിന്റെ ഭാഗമായി വടക്കു കിഴക്കന് സംസ്ഥാനങ്ങളില് 750 ഹെക്ടറില് റബ്ബര്‍തൈകള് നടുന്നതിനും റബ്ബര് ബോര്‍ഡ് തീരുമാനിച്ചിട്ടുണ്ട്. ഈ മാസം 21, 22 തീയതികളില് ത്രിപുരയില് നടത്തുന്ന വാണിജ്യോത്സവത്തിലും ഒക്‌ടോബര് രണ്ടു വരെ കേന്ദ്ര യുവജനകാര്യ സ്‌പോര്‍ട്‌സ് മന്ത്രാലയം സംഘടിപ്പിക്കുന്ന 'ഫിറ്റ് ഇന്ത്യ റണ്-2.0'ലും റബ്ബര് ബോര്‍ഡ് പങ്കെടുക്കും.\nഇതിന്റെ ഭാഗമായി ജീവനക്കാരെയും കുടുംബാംഗങ്ങളെയും പങ്കെടുപ്പിച്ച് ബോര്‍ഡിന്റെ കോട്ടയത്തെ കേന്ദ്ര ഓഫീസിലും ഗുവഹാത്തി, അഗര്‍ത്തല ഓഫീസുകളിലും കൊവിഡ് മാനദണ്ഡങ്ങള് പാലിച്ച് ഫിറ്റ് ഇന്ത്യ റണ് നടത്തും. കോട്ടയത്ത് 18ന് രാവിലെ 6.30ന് ബോര്‍ഡിന്റെ ഹെഡ് ഓഫീസില്‍നിന്ന് പുതുപ്പള്ളിയിലെ ഇന്ത്യന് റബ്ബര് ഗവേഷണ കേന്ദ്രം വരെയാണ് ഓട്ടം സംഘടിപ്പിക്കുന്നത്.\nമഹാത്മാഗാന്ധിയ്‌ക്കൊപ്പം ഇഎംഎസിന്‍റെയും എകെജിയുടെയും പേരുകള് കുട്ടിയെക്കൊണ്ട് പറയിക്കുന്ന സിപിഎം നേതാവിന്‍റെ വീഡിയോ വൈറല്\nസ്വാതന്ത്ര്യദിനത്തില് യുപിയുടെ നേട്ടങ്ങള് എണ്ണിയെണ്ണിപ്പറഞ്ഞ് യോഗി ആദിത്യനാഥ്


ഭക്ഷ്യവകുപ്പ് പരാജയം; മന്ത്രി തിലോത്തമനെതിരേ നീക്കം – Tip of India News\nഭക്ഷ്യവകുപ്പ് പരാജയം; മന്ത്രി തിലോത്തമനെതിരേ നീക്കം\nതിരുവനന്തപുരം: സി.പി.ഐ. ജില്ലാ സമ്മേളനങ്ങളില് ഭക്ഷ്യമന്ത്രി പി. തിലോത്തമനെതിരേ രൂക്ഷ വിമര്‍ശനം. തിലോത്തമനെ മന്ത്രിസ്‌ഥാനത്തുനിന്നു നീക്കാന് ഒരു വിഭാഗം പാര്‍ട്ടി നേതൃത്വത്തില് സമ്മര്‍ദം ചെലുത്തുന്നതായും സൂചന. മന്ത്രിയെന്ന നിലയില് തിലോത്തമന് പരാജയമാണെന്നു പാര്‍ട്ടി ജില്ലാ സമ്മേളനങ്ങളില് വിമര്‍ശനം ഉയര്‍ന്ന സാഹചര്യത്തിലാണിത്. സര്‍ക്കാരിന്റെ പ്രതിച്‌ഛായ തകര്‍ക്കുന്ന തരത്തില് ഭക്ഷ്യവകുപ്പ് മാറിയെന്നു തിരുവനന്തപുരം ജില്ലാ സമ്മേളനത്തിലും പ്രതിനിധികള് അഭിപ്രായപ്പെട്ടു.\nസി.പി.ഐ. ജില്ലാ സമ്മേളനങ്ങളില് പാര്‍ട്ടിയുടെ മറ്റു മന്ത്രിമാര്‍ക്കെതിരേയും കടുത്ത വിമര്‍ശനമാണുയരുന്നത്. പ്രതീക്ഷയ്‌ക്കൊത്ത് ഉയരാന് മന്ത്രിമാര്‍ക്ക് ആയിട്ടില്ലെന്നാണു പൊതുവികാരം. ഓഖി ചുഴലിക്കാറ്റ് ആഞ്ഞടിച്ച സമയത്ത് റവന്യൂ മന്ത്രി ഇ.ചന്ദ്രശേഖരന് ദുരന്തമേഖല സന്ദര്‍ശിക്കാതിരുന്നത് ഗുരുതരമായ വീഴ്‌ചയായി. മുഖ്യമന്ത്രിയാണ് വകുപ്പ് ഭരിക്കുന്നത്. പ്രതിപക്ഷത്തായിരുന്നപ്പോള് ഗര്‍ജിക്കുന്ന സിംഹമായിരുന്ന മന്ത്രി വി.എസ്. സുനില്‍കുമാര് കാറ്റഴിച്ചുവിട്ട ബലൂണ് പോലെയായി. വനം വകുപ്പില് മന്ത്രിക്ക് റോളില്ല, ഉദ്യോഗസ്‌ഥ ഭരണമാണ് തുടങ്ങിയ വിമര്‍ശനങ്ങളാണു പ്രതിനിധികള് ഉന്നയിച്ചത്. പാര്‍ട്ടി സെക്രട്ടറി കാനം രാജേന്ദ്രനെയും പ്രതിനിധികള് വിമര്‍ശിച്ചു.\nഏറ്റവും കൂടുതല് വിമര്‍ശനം നേരിട്ടത് മന്ത്രി തിലോത്തമനാണ്. മന്ത്രി തിലോത്തമന് അഴിമതിരഹിതനാണെങ്കിലും പ്രവര്‍ത്തനം കാര്യക്ഷമമായില്ല. സംസ്‌ഥാന ചരിത്രത്തില് ആദ്യമായി റേഷന് മുടങ്ങിയതു തീരാകളങ്കമായി. ഇതിന്റെ ക്ഷീണം സി.പി.ഐക്കുമുണ്ടായി. ഭക്ഷ്യഭദ്രതാനിയമവും പൊതുവിതരണ രംഗവും കുളമായി.\nറേഷന്‍കടകളിലും സിവില് സപ്ലൈസ് ഔട്ട്‌ലെറ്റുകളിലും സാധനങ്ങള്‍ക്കു കടുത്തക്ഷാമം. വാതില്‍പ്പടി വിതരണം നടപ്പാക്കിയിട്ടുപോലും റേഷന്‍രംഗത്ത് കരിഞ്ചന്തക്കാര് വര്‍ധിക്കുകയാണ്. അര്‍ഹമായ ഭക്ഷ്യവിഹിതം കേന്ദ്രത്തില്‍നിന്ന് വാങ്ങിയെടുക്കാന് ഭക്ഷ്യവകുപ്പിന് കഴിയുന്നില്ല. വിപണിയില് നടക്കുന്നതൊന്നും ഭക്ഷ്യവകുപ്പ് അറിയുന്നില്ല തുടങ്ങിയ ആരോപണങ്ങളാണ് സമ്മേളന പ്രതിനിധികള് ഉന്നയിക്കുന്നത്. മന്ത്രിയുടെ ഓഫീസിനെക്കുറിച്ചും പരാതികളുണ്ട്. കഴിവുകെട്ട ഉദ്യോഗസ്‌ഥരാണ് മന്ത്രിക്കൊപ്പമെന്നും പ്രവര്‍ത്തകര് ആരോപിക്കുന്നു. അതേസമയം ആരോപണങ്ങള്‍ക്ക് പിന്നില് മുന് ഭക്ഷ്യമന്ത്രി സി.ദിവാകരന് എം.എല്.എയെ മന്ത്രിയാക്കാനുള്ള തന്ത്രങ്ങളാണെന്നു പി. തിലോത്തമനെ അനുകൂലിക്കുന്നവര് പറയുന്നു. അഴിമതി വിരുദ്ധനെന്ന പ്രതിഛായയും സി.പി.ഐ. സംസ്‌ഥാന സെക്രട്ടറി കാനം രാജേന്ദ്രനോടുള്ള അടുപ്പവും തിലോത്തമന് സഹായമാകുന്നുണ്ട്. നിയമസഭാ സമ്മേളനശേഷം സി.പി.ഐ. മന്ത്രിമാരുടെ വകുപ്പുകളില് അഴിച്ചുപണിക്കു സാധ്യതയുണ്ടെന്നാണു സൂചന.\nഇന്ത്യന് റയില്‍വേയുടെ മുഖം മാറുന്നു; 3000 കോടി മുടക്കി സുരക്ഷ\nഅവയവദാനം: കച്ചവടം ഒഴിവാക്കാന് സര്‍ക്കാര് ഇടനിലക്കാരാകും , പരസ്യം മുതല് പരിശോധനവരെ സര്‍ക്കാര് നടത്തും\nകേരള സന്ദര്‍ശനത്തിനൊരുങ്ങി പ്രധാനമന്ത്രി നരേന്ദ്ര മോദി\nജില്ലകളിൽ വൻ ജാഗ്രത:12 മണിക്കൂറില് തീവ്രന്യൂനമർദം ചുഴലിക്കാറ്റാകും\nകർഷക്കർക്ക് പിന്തുണയുമായി കായികതാരങ്ങൾ ; പുരസ്കാരങ്ങൾ തിരിച്ചു നല്‍കും\nവാട്സാപ്പ് സ്റ്റാറ്റസിനെച്ചൊല്ലി തര്‍ക്കം;മരുമകന് അമ്മാവനെ കുത്തിക്കൊന്നു\nഭാര്യ എച്ച് ഐ വി പോസിറ്റീവ്;യുവതിയെ ഭര്‍ത്താവ് കൊലപ്പെടുത്തി


Updated: July 18, 2018, 9:10 PM IST\nമഴ കനത്തത്തോടെ താഴ്ന്ന പ്രദേശങ്ങളെല്ലാം വെള്ളത്തിനടിയിലായി. വാഹനങ്ങള്‍ക്കും കെട്ടിടങ്ങള്‍ക്കും നാശനഷ്ടങ്ങൾ സംഭവിച്ചിട്ടുണ്ട്. നിരവധി വാഹനങ്ങളിലാണ് വെള്ളം കയറി കേടുപാടുകൾ സംഭവിച്ചത്. വാഹനത്തിൽ വെള്ളം കയറിയുണ്ടാകുന്ന കേടുപാടുകൾ‌ക്ക് ഇൻഷുറൻ‌സ് പരിരക്ഷ ലഭിക്കുമോ?\nപ്രകൃതി ദുരന്തങ്ങളിൽ വാഹനത്തിന് സംഭവിക്കുന്ന കേടുപാടുകൾ ഇൻഷുറൻസ് പരിരക്ഷയ്ക്ക് കീഴിൽ വരുന്നുണ്ടെങ്കിലും വെള്ളപ്പൊക്കം മൂലമുണ്ടാകുന്നവയ്ക്ക് ചില പ്രത്യേക ക്ലോസുകൾ ഇൻഷുറൻസ് കമ്പനികൾ വെയ്ക്കുന്നുണ്ട്.\nവാഹനം ഓടിക്കൊണ്ടിരിക്കുമ്പോൾ അല്ലെങ്കിൽ പാർക്ക് ചെയ്തിരിക്കുമ്പോൾ മരം വീണും മണ്ണിടിച്ചില് മൂലവുമുണ്ടാകുന്ന അപകടങ്ങൾക്ക് ഇൻഷുറൻസ് പരിരക്ഷ ലഭിക്കുന്നതാണ്.\nഇൻഷുറൻസ് പരിരക്ഷ ലഭിക്കാതിരിക്കുന്നത്\nവാഹനം പൂർണ്ണമായും വെള്ളത്തിൽ മുങ്ങിക്കിടന്നാലും എൻജിനിൽ വെള്ളം കയറാനുള്ള സാഹചര്യം ഉണ്ടാകാനിടയില്ല.


'നല്ലൊരു മനുഷ്യനായി വളര്‍ത്തും; കുഞ്ഞിനെ നല്ല പോലെ നോക്കിയ ആന്ധ്രാ ദമ്പതികള്‍ക്ക് നന്ദി': അനുപമ\n‘നല്ലൊരു മനുഷ്യനായി വളര്‍ത്തും; കുഞ്ഞിനെ നല്ല പോലെ നോക്കിയ ആന്ധ്രാ ദമ്പതികള്‍ക്ക് നന്ദി’: അനുപമ\nNov 24, 2021, 06:59 pm IST\nതിരുവനന്തപുരം: ഒരു വര്‍ഷം നീണ്ട പോരാട്ടത്തിനാണ് ഫലം കണ്ടിരിക്കുന്നതെന്നും പറഞ്ഞറിയിക്കാനാവുന്നതിനുമപ്പുറം സന്തോഷമുണ്ടെന്ന് അനുപമ പറഞ്ഞു. കുഞ്ഞിനെ ലഭിച്ച ശേഷം വീട്ടില് വെച്ച് മാധ്യമങ്ങളോട് പ്രതികരിക്കുകയായിരുന്നു അനുപമ.\nസമരത്തിന്റെ ഭാവിയുടെ കാര്യത്തില് സഹായിച്ച എല്ലാവരുമായി നാളെ കൂടിയാലോചിച്ച് തീരുമാനമെടുക്കുമെന്നും അനുപമ പറഞ്ഞു. കൂടെ നിന്ന എല്ലാവര്‍ക്കും അനുപമ നന്ദി പറഞ്ഞു.\nകുഞ്ഞിനെ നല്ലൊരു മനുഷ്യനായി വളര്‍ത്തുമെന്നും, അത് എല്ലാവര്‍ക്കും കാണാമെന്നും പറഞ്ഞ അനുപമ കുഞ്ഞിനെ കുറച്ച് കാലം നോക്കിയ ആന്ധ്ര ദമ്പതികളോടും നന്ദി മാത്രമേ പറയാനുള്ളൂവെന്ന് പ്രതികരിച്ചു. ആന്ധ്രാ ദമ്പതികളോടും തീര്‍ത്താല് തീരാത്ത നന്ദിയുണ്ട്, അവര് കുഞ്ഞിനെ നല്ല രീതിയില് നോക്കി, അങ്ങോട്ട് ചെന്ന് അവരെ കാണണമെന്നുണ്ട്. അവര്‍ക്ക് എപ്പോള് വേണമെങ്കിലും ഇങ്ങോട്ട് വന്ന് കാണുകയുമാകാമെന്നും അനുപമ പറഞ്ഞു.\nഎയ്ഡന് അനു അജിത്ത് എന്നാണ് അനുപമ തന്റെ കുഞ്ഞിന് നല്‍കിയിരിക്കുന്ന പേര്. കോടതിയില് നിന്ന് കുഞ്ഞുമായി സമരപ്പന്തലില് എത്തിയ അനുപമ എല്ലാവരോടും നന്ദി അറിയിച്ച ശേഷമാണ് വീട്ടിലേക്ക് തിരിച്ചത്. വീട്ടില് വച്ചായിരുന്നു വിശദമായ വാര്‍ത്താസമ്മേളനം.


അമരീന്ദര് സിംഗ് പുതിയ പാര്‍ട്ടി രൂപീകരിക്കും; ബിജെപിയുമായി സഖ്യത്തില് തെരഞ്ഞെടുപ്പിലേക്ക് - Newsrupt\nPunjab October 20, 2021\nഅമരീന്ദര് സിംഗ് പുതിയ പാര്‍ട്ടി രൂപീകരിക്കും; ബിജെപിയുമായി സഖ്യത്തില് തെരഞ്ഞെടുപ്പിലേക്ക്\nന്യൂഡല്‍ഹി: കോണ്‍ഗ്രസ് വിട്ട പഞ്ചാബ് മുന് മുഖ്യമന്ത്രി അമരീന്ദര് സിംഗ് പുതിയ പാര്‍ട്ടി രൂപീകരിക്കും. കര്‍ഷക പ്രക്ഷോഭത്തില് ഒരു പരിഹാരമുണ്ടാക്കിയതിന് ശേഷം ബിജെപിയുമായും അകാലി ദളില് നിന്ന് വിട്ട് നില്‍ക്കുന്ന ഗ്രൂപ്പുകളുമായും സഖ്യത്തിലെത്തി വരുന്ന തെരഞ്ഞെടുപ്പില് മത്സരിക്കുമെന്നും അമരീന്ദര് സിംഗ് ചൊവ്വാഴ്ച പ്രഖ്യാപിച്ചു.\nകോണ്‍ഗ്രസ് വിട്ടതിന് ശേഷം കേന്ദ്ര ആഭ്യന്തര മന്ത്രി അമിത് ഷായെ അമരീന്ദര് സിംഗ് സന്ദര്‍ശിച്ചതിന് ശേഷം ബിജെപിയുമായുള്ള സഖ്യസാധ്യതകളെ കുറിച്ച് ചര്‍ച്ചകള് ആരംഭിച്ചിരുന്നു. എന്നാല് കര്‍ഷക പ്രക്ഷോഭത്തെ കുറിച്ച് സംസാരിക്കുന്നതിന് വേണ്ടിയാണ് താന് അമിത് ഷായെ കണ്ടതെന്നായിരുന്നു അമരീന്ദര് സിംഗ് അന്ന് പ്രതികരിച്ചത്.\nകഴിഞ്ഞ നാല്‍പത് വര്‍ഷത്തിലധികം കാലം കോണ്‍ഗ്രസിനോടൊപ്പം പ്രവര്‍ത്തിച്ച, ഇപ്പോള് 79കാരനായ അമരീന്ദര് സിംഗ് പഞ്ചാബിലെ ജനപ്രിയ നേതാക്കളിലൊരാളാണ്. കോണ്‍ഗ്രസില് താന് അപമാനിക്കപ്പെട്ടുവെന്നാരോപിച്ചാണ് അമരീന്ദര് സിംഗ് മുഖ്യമന്ത്രി സ്ഥാനം രാജിവെച്ച് പാര്‍ട്ടി വിട്ടത്.\nആ സമയത്ത് തന്നെ താന് രാഷ്ട്രീയം അവസാനിപ്പിക്കില്ലെന്നും പുതിയ സാധ്യതകള് അന്വേഷിക്കുമെന്നും അമരീന്ദര് സിംഗ് പ്രഖ്യാപിച്ചിരുന്നു. തന്റെ പ്രായമൊരു പ്രശ്‌നമല്ലെന്നും നിങ്ങള്‍ക്ക് 40ല് വൃദ്ധനാവാനും 80ല് യുവാവ് ആവാനും കഴിയുമെന്നും പറഞ്ഞിരുന്നു.\nഅകാലി ദള് സഖ്യമവസാനിപ്പിച്ചതോടെ പഞ്ചാബില് അധികാര പ്രതീക്ഷകള് ഇല്ലാത്ത അവസ്ഥയിലായിരുന്നു ബിജെപി. അമരീന്ദര് സിംഗ് കോണ്‍ഗ്രസ് വിട്ടത് സ്വാധീനമുള്ള സഖ്യകക്ഷിയെ തേടി നടന്ന ബിജെപിക്ക് ഗുണം ചെയ്യും.\nAmarinder SinghBJPCongressNavjot Singh SidhuPunjabPunjab Congress Crisis


നിയന്ത്രണങ്ങള്‍ക്ക് ഇളവ്; വലിയ നടപ്പന്തലില് ഭക്തര്‍ക്ക് വിശ്രമിക്കാമെന്ന് പോലീസ്\nഭീകരരെന്ന് സംശയിക്കുന്ന രണ്ടുപേര് ഡല്‍ഹിയിലെത്തിയെന്ന് സൂചന\nസന്നിധാനത്ത് നിന്ന് എട്ട് പേരെ പിടികൂടി തിരിച്ചയച്ചു; പ്രതിഷേധവുമായി ബിജെപി\nശബരിമലയിലെ അടിസ്ഥാന സൗകര്യ പ്രശ്‌നങ്ങള് പെട്ടന്ന് പരിഹരിക്കാനാകില്ലെന്ന് മനുഷ്യാവകാശ കമ്മീഷന്\n1984ലെ സിഖ് വിരുദ്ധ കലാപം: യശ്പാല് സിങിന് വധശിക്ഷ ; കൂട്ടുപ്രതിക്ക് ജീവപര്യന്തം\nഅരവിന്ദ് കെജ്രിവാളിന് നേര്‍ക്ക് മുളകുപൊടി ആക്രമണം\nനിരോധനാജ്ഞ ലംഘിച്ച യു.ഡി.എഫ് നേതാക്കള്‍ക്കെതിരെ കേസെടുക്കും\nറിമാന്‍ഡില് കഴിയുന്ന കെ.സുരേന്ദ്രന് കണ്ണൂര് ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതിയുടെ അറസ്റ്റ് വാറണ്ട്\nആത്മീയതയുടെ ചിത്രഭാഷ്യം '' കേണല് വി പി കെ നായരുടെ ചിത്രങ്ങളുടെ പ്രദര്‍ശനം ആരംഭിച്ചു.\nആവശ്യം അംഗീകരിച്ചു; യുഡിഎഫ് പ്രതിഷേധം അവസാനിപ്പിച്ചു\nനിരോധനാജ്ഞ ലംഘിച്ച് യു.ഡി.എഫ്; നിലയ്‌ക്കലില് ഉമ്മന് ചാണ്ടി നേതൃത്വം നല്‍കുന്ന സംഘത്തെ പൊലീസ് തടഞ്ഞു\nകെ. ടി ജലീലിനെ വെല്ലുവിളിച്ച് ഫിറോസ്\nശബരിമലയെ രാഷ്ട്രീയ നേട്ടത്തിന് വിട്ടുതരില്ലന്ന് മുഖ്യമന്ത്രി\nശബരിമല വിഷയത്തില് മുഖ്യമന്ത്രി പിണറായി വിജയനെതിരെ അമിത് ഷാ\nഎസ്.പി യതീഷ് ചന്ദ്രയെ കാശ്‌മീരിലേക്ക് അയയ്‌ക്കണമെന്ന് ബി.ജെപി നേതാവ് രാധാകൃഷ്‌ണന്\nഅയ്യപ്പഭക്തര്‍ക്ക് പമ്പയില് അടിസ്ഥാന സൗകര്യമില്ലെന്ന് കണ്ണന്താനം; തങ്ങള്‍ക്ക് ഒരു അസൗകര്യവും ഇല്ലെന്ന് ഭക്തര്\nനിലയ്‌ക്കല് ബേസ് ക്യാമ്‌ബ് ആക്കിയത് പ്രളയമുണ്ടായതിന് ശേഷമെന്ന് കടകംപള്ളി\nശബരിമല തീര്‍ത്ഥാടനം : എല്‍ഡിഎഫ് കണ്‍വീനര് എ വിജയരാഘവന്റെ പ്രസ്‌താവന\nവിവാഹ വേദിക്കരികില് വെച്ച് വരന് വെടിയേറ്റു; തോളില് തറഞ്ഞ ബുള്ളറ്റുമായി വരന് താലിചാര്‍ത്തി\n1500 വര്‍ഷം പഴക്കമുള്ള യുവാവായ യേശുവിന്റെ ചിത്രം കണ്ടെത്തിയതായി റിപ്പോര്‍ട്ട്


പുതുവൈപ്പില് ‘ജീവന് രക്ഷാവലയം’ – The Critic\nകൊച്ചിയിലെ ജനങ്ങളെയാകെ ചുട്ടെരിക്കാന് ശേഷിയുള്ള എല്.പി.ജി. സംഭരണിയും ലോറി ഫില്ലിംഗ് കേന്ദ്രവും പുതുവൈപ്പിലെ പതിനായിരങ്ങള് തിങ്ങിപ്പാര്‍ക്കുന്ന ജനവാസ മേഖലയോട് ചേര്‍ത്ത് സ്ഥാപിക്കുവാനുള്ള ശ്രമങ്ങള് ഐ.ഒ.സി. ഊര്‍ജ്ജിതപ്പെടുത്തിയിരിക്കുകയാണ്. ജനങ്ങളുടെ ജീവനും, സ്വത്തിനും സൈ്വര്യ ജീവിതത്തിനും കടുത്ത ഭീഷണി ഉയര്‍ത്തുന്ന ഈ പദ്ധതിക്കെതിരെ 2009 മുതല് തുടരുന്ന സമരം 2017 ഫെബ്രുവരി 16 മുതല് അനിശ്ചിതകാല ഉപരോധ സമരത്തിലേക്ക് വികസിക്കുകയും ഐ.ഒ.സി.യ്ക്ക് നിര്‍മ്മാണ പ്രവര്‍ത്തനങ്ങള് നിര്‍ത്തിവെക്കേണ്ടിവരികയും ചെയ്തു. എന്നാല് 2017 മെയ് 11ന് മുഖ്യമന്ത്രിയുമായി സമരസമിതി നടത്തിയ ചര്‍ച്ച പരാജയപ്പെടുകയും, ഐ.ഒ.സി. യോട് CRZ നിയമങ്ങള് പാലിക്കേണ്ടതില്ലെന്നും പണികള് തുടരുവാനും മുഖ്യമന്ത്രി നിര്‍ദ്ദേശം കൊടത്തു. ഇതിനെതുടര്‍ന്ന് 2017 ജൂണ് 14ന് കുപ്രസിദ്ധനായ പോലീസ് സൂപ്രണ്ട് എ. വി. ജോര്‍ജ്ജിന്റെ നേതൃത്വത്തില് നൂറുകണക്കിന് പോലീസുകാര് പട്ടാള സജ്ജീകരണങ്ങളോടെ പുതുവൈപ്പിലെത്തി സമരം ചെയ്യുന്ന പുതുവൈപ്പ് ജനതയ്‌ക്കെതിരെ അക്രമണം അഴിച്ചുവിടുകയായിരുന്നു. പുതുവൈപ്പില്‍നിന്നും അറസ്റ്റ് ചെയ്ത സ്ത്രീകളും കുട്ടികളും അടക്കമുള്ള ജനങ്ങളെ ജില്ലയിലെ വിവിധ പോലീസ് സ്റ്റേഷനുകളിലും സായുധ പോലീസ് ക്യാമ്പിലും തടഞ്ഞുവെച്ച് ഭക്ഷണവും വെള്ളവും പ്രാഥമിക ആവശ്യങ്ങള്‍ക്കുള്ള സൗകര്യങ്ങളും നിഷേധിച്ച് പീഡിപ്പിക്കുകയായിരുന്നു. ജൂണ് 16, 18 തീയതികളില് പുതു വൈപ്പിലും എറണാകുളത്തും അരങ്ങേറിയത് കേരള മനസ്സാക്ഷിയെ പിടിച്ചുലച്ച അതിനിഷ്ഠൂരമായ പോലീസ് മര്‍ദ്ദനങ്ങളായിരുന്നു. ഇതിനെതിരെ രാജ്യത്തെ ജനാധിപത്യ സമൂഹത്തിന്റെ പ്രതിഷേധം ഉയര്‍ന്ന തിനെ തുടര്‍ന്ന് ജൂണ് 21ന് മുഖ്യമന്ത്രി തിരുവനന്തപുരത്തുവെച്ച് സര്‍വ്വകക്ഷി യോഗം വിളിക്കുകയും, അവിടെവെച്ച് നിര്‍ദ്ദിഷ്ട പുതുവൈപ്പ് എല്.പി.ജി. സംഭരണിയെക്കുറിച്ച് പഠിക്കാന് മൂന്നംഗ വിദഗ്ദ സമിതിയെ പ്രഖ്യാപിക്കുകയും പണി നിര്‍ത്തിവെക്കാന് ഐ.ഒ.സി.യോട് ആവശ്യപ്പെടുകയും ചെയ്തു. യോഗത്തില് എല്ലാ കക്ഷികളും പോലീസ് നടപടിയെ അപലപിക്കുകയും പോലീസിനെതിരെ അന്വേഷണം ആവശ്യപ്പെടുകയും ചെയ്തു. എന്നാല് നാളിതുവരെ അതിക്രമം കാണിച്ച യതീഷ് ചന്ദ്ര ഉള്‍പ്പെടെയുള്ള പോലീസുകാര്‍ക്കെതിരെ നടപടി പോയിട്ട് ഒരു അന്വേഷണം പോലും സര്‍ക്കാര് പ്രഖ്യാപിച്ചിട്ടില്ല.\nസര്‍ക്കാര് നിയോഗിച്ച വിദഗ്ദ്ധ സമിതി റിപ്പോര്‍ട്ട് സര്‍ക്കാരിന് സമര്‍പ്പിച്ചിട്ടുണ്ട്. ജനങ്ങള് ഉന്നയിച്ച പല പരാതികളിലും ആശങ്കകളിലും വാസ്തവമുന്നെ് പ്രസ്തുത റിപ്പോര്‍ട്ടില് പറയുന്നു. കാലാവസ്ഥാ വ്യതിയാനത്തെ തുടര്‍ന്നുണ്ടാകുന്ന കടല് ക്ഷോഭങ്ങളെ നേരിടാന് കൊച്ചിന് പോര്‍ട്ടും ഐ. ഒ.സി.യും നിര്‍ദ്ദേശിച്ച പുലിമുട്ടുകള് അവയ്ക്കാധാരമായ പഠനങ്ങള് ഉള്‍പ്പെടെ കാലഹരണപ്പെട്ടതാണെന്ന് സര്‍ക്കാര് നിയോഗിച്ച വിദഗ്ദ്ധ സമിതി ചൂണ്ടിക്കാണിച്ചിട്ടുണ്ട ്. ജൈവ വൈവിദ്ധ്യബോര്‍ഡിന്റെ മുന് ചെയര്‍മാനായ ഡോ. വി. എസ്. വിജയന്റെ നേതൃത്വത്തില് ബഹുമുഖ മേഖലകളില് പ്രാവീണ്യമുള്ള ശാസ്ത്രകാരന്മാര് സ്വതന്ത്ര പഠനം നടത്തി. എല്.പി.ജി. ടെര്‍മിനല് ജനവാസമേഖലയും ജൈവ സമ്പത്തിന്റെ കലവറയും മത്സ്യപ്രജനന കേന്ദ്രവുമായ പുതുവൈപ്പില് സ്ഥാപിക്കുന്നത് അക്ഷ്യന്തവ്യവുമായ തെറ്റാണെന്ന് പരാമര്‍ശിക്കുന്ന റിപ്പോര്‍ട്ട് ശാസ്ത്ര സംഘം സര്‍ക്കാരിന് നല്‍കിയിരിക്കുകയാണ്. നിയമസഭ പരിസ്ഥിതി സമിതി സ്ഥലം സന്ദര്‍ശിച്ച് തെളിവെടുപ്പ് നടത്തിയിട്ടു്. അവരുടെ റിപ്പോര്‍ട്ട് നിയമസഭ മുമ്പാകെ വരേണ്ടതുണ്ട ്. അതിന്മേലുള്ള ചര്‍ച്ചയും തീരുമാനവും ഉണ്ടാകേണ്ടതുണ്ട്. കൂടാതെ പ്രദേശത്തെ തദ്ദേശ സ്വയംഭരണ സ്ഥാപനമായ എളങ്കുന്നപ്പുഴ ഗ്രാമപഞ്ചായത്ത് ഭരണ സമിതി ജനവാസ മേഖലയായ\nപുതുവൈപ്പില് അപകട സാധ്യതയുള്ള ഈ പദ്ധതി സ്ഥാപിക്കുവാന് പാടില്ലായെന്ന പ്രമേയം ഐക്യകണ്‌ഠേന പാസാക്കി സര്‍ക്കാരിന് നല്‍കിയിട്ടുണ്ട്.\nഅമ്പലമേട്ടില് കിഫ്ബി (KIIFB) പ്രഖ്യാപിച്ചിട്ടുള്ള പെട്രോ കെമിക്കല് സമുച്ചയത്തിലേക്ക് എല്.പി.ജി. സംഭരണി മാറ്റണമെന്നുള്ള ബദല് നിര്‍ദ്ദേശം സമര സമിതി ഗവണ്‍മെന്റിന് മുമ്പാകെ സമര്‍പ്പിച്ചിട്ടുണ്ട്. 2017 ഡിസംബര് 15ന് ഐ.ഒ.സിക്ക് അനുകൂലമായി ദേശീയ ഹരിത ട്രൈബ്യൂണലിന്റെ (NGT) ഏകാംഗ ബഞ്ച് ഒരു വിധി പുറപ്പെടുവിക്കുകയുായി. എന്നാല് 31-01-2018ല് സുപ്രീംകോടതി ചീഫ് ജെസ്റ്റിസ് ഉള്‍പ്പെടുന്ന മൂന്നംഗ ബഞ്ച് ദേശീയ ഹരിത ട്രൈബ്യൂണലിന്റെ ഏകാംഗ ബഞ്ച് രൂപീകരണം തന്നെ അസാധുവാക്കി (റിട്ട് പെറ്റീഷന് (സിവില്) നമ്പര് 1235/2017) ഉത്തരവിറക്കി. ഈ സുപ്രിംകോടതി വിധിയുടെ അടിസ്ഥാനത്തില് എന്.ജി.ടി. വിധിക്കെതിരെയുള്ള അപ്പീല് കേരള ഹൈക്കോടതി ഫയ ലില് സ്വീകരിച്ചിരിക്കുകയാണ്. (W.P.(C). No. 7635 of 2018)\nഈ സാഹചര്യത്തിലും അപകടകരമായ പുതുവൈപ്പ് എല്.പി.ജി. പദ്ധതി നിര്‍മ്മാണവുമായി മുന്നോട്ടു പോകുമെന്നാണ് ഐ.ഒ.സി. പ്രഖ്യാപിച്ചിരിക്കുന്നത്. വൈപ്പിനില്‍നിന്ന് നൂറുകണക്കിന് മത്സ്യത്തൊഴിലാളികള് പ്രളയത്തില് രക്ഷാപ്രവര്‍ത്തനത്തില് ഏര്‍പ്പെട്ടിരുന്നു. പ്രളയകാലത്ത് കേരളത്തിന്റെ രക്ഷകരായി വാഴ്ത്തപ്പെട്ട മത്സ്യത്തൊഴിലാളികളെ അവരുടെ തൊഴിലും, തൊഴിലിടവും വീടുകളും\nനശിപ്പിച്ചുകൊണ്ട് തുരത്തി ഓടിക്കുമെന്ന പ്രഖ്യാപനമാണ് ഐ.ഒ.സി. ഇതിലൂടെ നടത്തിയിരിക്കുന്നത്.\nഉപരോധ സമരം 3-ാം വര്‍ഷത്തിലേക്ക് കടക്കുന്ന ഈ സന്ദര്‍ഭത്തില് സമര സമിതിയുടെ നേതൃത്വത്തില് പുതുവൈപ്പ് ജനത നടത്തിവരുന്ന ഈ സഹന സമരത്തോട് ജനാധിപത്യ ശക്തികള് ഐക്യപ്പെട്ടുകൊണ്ട് 2019 മാര്‍ച്ച്3ഞായറാഴ്ച വൈകീട്ട്4മണിക്ക് ഐക്യദാര്‍ഢ്യ സമ്മേളനം സമര പന്തലില് നടത്തുകയാണ്. ഐക്യദാര്‍ഢ്യ സമ്മേളനത്തില് എന്തുവില കൊടുത്തും കടലും തീരവും വാസഗൃഹങ്ങളും സംരക്ഷിക്കുമെന്ന ദൃഢപ്രതിജ്ഞ എടുക്കുകയും പുതുവൈപ്പില് ‘ജീവന് രക്ഷാവലയം’ സൃഷ്ടിക്കുകയും ചെയ്യും. ഈ പരിപാടികളില് പങ്കെടുത്തും സഹായ സഹകണങ്ങള് നല്‍കിയും പുതുവൈപ്പിലെ പൊരുതുന്ന ജനതയോട് ഐക്യപ്പെടണമെന്ന് അഭ്യര്‍ത്ഥിക്കുന്നു.\nപുതുവൈപ്പ് എല്.പി.ജി. ടെര്‍മിനല് വിരുദ്ധ ജനകീയ സമര സമിതി


കൊച്ചിയിലും ബംഗാളിലും NIA റെയ്ഡ്;9അൽ-ഖ്വയ്ദ ഭീകരവാദികൾ പിടിയിൽ...3പേർ കൊച്ചിയിൽനിന്ന്. | Kingdom Fighter\nHomeIndiaകൊച്ചിയിലും ബംഗാളിലും NIA റെയ്ഡ്;9അൽ-ഖ്വയ്ദ ഭീകരവാദികൾ പിടിയിൽ...3പേർ കൊച്ചിയിൽനിന്ന്.\nകൊച്ചി: കേരളത്തിലും പശ്ചിമബംഗാളിലുമായി ദേശീയ അന്വേഷണ ഏജൻസി നടത്തിയ പരിശോധനയിൽ9അൽ-ഖ്വയ്ദ ഭീകരവാദികൾ പിടിയിലായി.രാജ്യത്ത് ബംഗാളിലും കൊച്ചിയിലുമായി 12 സ്ഥലങ്ങളിൽ എൻഐഎ നടത്തിയ റെയ്ഡിലാണ് കൊച്ചിയിൽ നിന്ന് മൂന്നും ബംഗാളിൽ നിന്ന് ആറും ഭീകരർ പിടിയിലായത്. പിടിയിലായ എല്ലാവരും ബംഗാൾ സ്വദേശികളാണ്. മുർഷിദ് ഹസൻ, യാക്കൂബ് ബിഷ്വാസ്, മുസാറഫ് ഹുസൈൻ എന്നിവരാണ് കേരളത്തിൽ പിടിയിലായത്. പാകിസ്ഥാന്റെ പിന്തുണ ലഭിക്കുന്ന അൽ- ഖ്വയ്ദ വിഭാഗവുമായി ബന്ധമുള്ളവരാണ് ഇവർ. കുറേ നാളായി ഈ സംഘം കേരളത്തിലും പശ്ചിമബംഗാളിലുമായി പ്രവർത്തിച്ചുവരികയായിരുന്നു. രാജ്യത്തിന്റെ പ്രധാന ഭാഗങ്ങളിൽ ആക്രമണം നടത്താനുള്ള പദ്ധതികൾ ഇവർ തയാറാക്കിവരികയായിരുന്നുവെന്നും എൻഐഎ അറിയിച്ചു.\nപശ്ചിമബംഗാളിൽ നിന്ന് ആറുപേരും കൊച്ചിയിൽ നിന്ന് മൂന്നുപേരുമാണ് പിടിയിലായത്. ഇവരിൽ നിന്ന് അപകടകരമായ വസ്തുക്കളും ഇലക്ട്രോണിക് ഉപകരണങ്ങളും രേഖകളും കണ്ടെത്തിയതായി എൻഐഎ അറിയിച്ചു. പ്രാഥമിക അന്വേഷണമനുസരിച്ച്, പിടിയിലായവർ പാകിസ്ഥാൻ ആസ്ഥാനമായുള്ള അൽ-ഖ്വയ്ദ തീവ്രവാദികൾ സോഷ്യൽ മീഡിയ വഴി സംഘടിപ്പിക്കുകയും രാജ്യ തലസ്ഥാനം ഉൾപ്പെടെ ഒന്നിലധികം സ്ഥലങ്ങളിൽ ആക്രമണം നടത്താൻ പദ്ധതിയിടുകയും ചെയ്തിരുന്നു.


സോഷ്യൽ മീഡിയയിൽ പോസ്റ്റ് ചെയ്തു നിമിഷങ്ങൾക്കകം വൈറലായി മാറിയ വീഡിയോ. എല്ലാവരുടെയും കണ്ണു നനയിക്കുന്നു. എന്നും ആഹാരം കൊടുക്കുന്ന സ്ത്രീ മരിച്ചതറിയാതെ ജനലിൽ വന്ന മമ്മിമമ്മി എന്ന് വിളിക്കുന്ന തത്താ കണ്ണീർ കാഴ്ചയായി മാറുന്നു. മരിച്ചസ്ത്രീയുടെ മകളാണ് വീഡിയോ പോസ്റ്റ് ചെയ്തിരിക്കുന്നത്. അവർ ചെന്ന് ജനൽ തുറന്നിട്ടും എന്നും ഭക്ഷണം കൊടുക്കുന്ന സ്ത്രീയെ കാണാത്തതുകൊണ്ട് വിളിക്കുന്ന വീഡിയോ ആണ് ഇപ്പോൾ കണ്ണീർ കാഴ്ചയാകുന്നത്. മമ്മി പക്ഷികളെ കൂട്ടിലിട്ടു വളർത്തുന്നത് എതിരായിരുന്നു.\nഅതുകൊണ്ട് തന്നെ തുറന്നു വിട്ടതാണ്. എന്നാൽ എല്ലാ ദിവസവും അമ്മയെ കാണാൻ തത്ത എത്തുമായിരുന്നു. മമ്മിയുടെ കയ്യിൽ നിന്ന് ഭക്ഷണം വാങ്ങി കഴിക്കുന്നത് തത്തയ്ക്ക് ഏറ്റവും പ്രിയപ്പെട്ട ഒന്നായിരുന്നു എന്നാൽ ഇന്ന് ഭക്ഷണം കൊടുക്കാൻ മമ്മി എത്താത്തത് മൂലം അമ്മയെ വിളിച്ചു കരയുന്നത് ആണ് നമുക്ക് കാണാൻ സാധിക്കുക. ഇത്തരത്തിൽ ഒരു വീഡിയോ ആരുടെയും കണ്ണ് നിറക്കുന്ന ഒന്നാണ്.\nഇത്തരത്തിലുള്ള ഒരു വീഡിയോ എല്ലാവരുടെയും മനസ്സും നിറയ്ക്കുന്ന ഒന്നാണ്. സ്ഥിരമായ എന്നു മമ്മദ് തെക്കേ ഭക്ഷണം നൽകാറുണ്ടെന്നും അമ്മയ്ക്ക് തത്തയെ കൂട്ടിലിട്ടു വളർത്തുന്ന അതിനോട് താൽപര്യമില്ല മാത്രമല്ല ഒരു പക്ഷികളെയും മൃഗങ്ങളെയും കൂട്ടിലിട്ടു വളർത്തുന്ന താല്പര്യമില്ല എന്നാൽ അവയെ കാണുന്നതും.\nഅവർക്ക് ഭക്ഷണം നൽകുന്നതും അമ്മയ്ക്ക് വളരെയധികം സന്തോഷം ആയിരുന്നു. അമ്മയുടെ മരണശേഷം ഇത്തരത്തിൽ തത്തമ്മയെ വിളിക്കുന്നത് വളരെയധികം വേദനിപ്പിക്കുന്ന ഒന്നായി മാറിയിരിക്കുന്നു. തുടർന്ന് അറിയാൻ വീഡിയോ മുഴുവനായി കാണുക.


ഇന്ത്യൻ വിപണിയിലേക്ക് ശക്തമായ തിരിച്ചുവരവ് നടത്തി ടിക് ടോക്; കാലിടറുന്നത് സോഷ്യൽമീഡിയ വമ്പന്മാരായ ഫേസ്ബുക്കിനും സ്നാപ്ചാറ്റിനും - Live Newage\nഇന്ത്യൻ വിപണിയിലേക്ക് ശക്തമായ തിരിച്ചുവരവ് നടത്തി ടിക് ടോക്; കാലിടറുന്നത് സോഷ്യൽമീഡിയ വമ്പന്മാരായ ഫേസ്ബുക്കിനും സ്നാപ്ചാറ്റിനും\nന്യൂഏജ് ന്യൂസ്, ഏറെ വിവാദങ്ങൾക്ക് ശേഷവും ചൈനീസ് ടിക് ടോക് ശക്തമായ തിരിച്ചുവരവാണ് നടത്തിയത്. പ്ലേ സ്റ്റോറുകളിൽ നിന്ന് ദിവസങ്ങളോളം നീക്കം ചെയ്തെങ്കിലും തിരിച്ചുവരവിൽ വൻ മുന്നേറ്റമാണ് ടിക്ടോക് കാഴ്ചവെച്ചത്. അമേരിക്കയും ഇന്ത്യയും ചൈനയും ഉൾപ്പെടെയുള്ള രാജ്യങ്ങളിൽ കോടിക്കണക്കിന് ഉപയോക്താക്കളുമായി മുൻനിരയിലേക്കു കുതിക്കുന്ന സോഷ്യൽ നെറ്റ്‍വർക് ആപ്പായ ടിക്ടോക് സൃഷ്ടിക്കുന്ന തരംഗം വളർച്ചയിൽ മുൻനിര കമ്പനികൾ വിയർക്കുകയാണ്.\nവീഡിയോ സ്ട്രീമിങ് രംഗത്ത് മത്സരം കടുക്കുന്നു; എതിരാളികളെ വെല്ലുവിളിച്ച് കുറഞ്ഞ നിരക്കിലുള്ള പ്ലാനുമായി നെറ്റ്ഫ്ലിക്സ്, ഇനി ഇന്ത്യയില് പ്രതിമാസം 199 രൂപയ്ക്ക് സേവനം ആസ്വദിക്കാം\nറിലയൻസ് ഫൈബർ ബ്രോഡ്ബാൻഡ് സേവനങ്ങൾ ഉടൻ; ജിയോ 4ജി വോയ്സ് ഇനി ജിയോ കോൾ\nഉപയോക്താക്കള്‍ക്ക് നിയന്ത്രണങ്ങളുമായി ട്വിറ്റര്. ദിവസേന ഫോളോ ചെയ്യാവുന്നവരുടെ എണ്ണം കുറച്ചു\nസ്നാപ് ചാറ്റ് കൂടുതൽ തദ്ദേശീയമാകുന്നു; നാല് ഇന്ത്യൻ പ്രാദേശിക ഭാഷകളിൽ കൂടി ഇനി ആപ്പ് ലഭ്യമാകും\nഉപയോക്താക്കൾക്കു തങ്ങളുടെ സ്വകാര്യതയുടെ താക്കോൽ കൈമാറാനൊരുങ്ങി വാട്സ്ആപ്പ്; ഗ്രൂപ്പുകളിൽ ഇനി ആളെച്ചേർക്കൽ പഴയപോലെ എളുപ്പമാകില്ല\nവ്യാജവാർത്തകൾക്കെതിരെ നടപടിയുമായി ഫേസ്ബുക്ക്; വാർത്താ ഉള്ളടക്കത്തിന്റെ നിലവാരം പരിശോധിക്കുന്നതിന് ജേർണലിസ്റ്റുകളെ നിയമിക്കുന്നു\nസ്‌പോട്ടിഫൈ മ്യൂസിക് സ്ട്രീമിങ് സേവനം ഇനി ഇന്ത്യയിലും\nപേരിനോടും വിവരണത്തോടും ബന്ധവുമില്ലാത്തവയെന്ന് കണ്ടെത്തൽ; പ്ലേസ്റ്റോറില്‍നിന്ന് 28 ആപ്പുകള് പുറത്തേക്ക്\nഡിടിഎച്ച്, കേബിള് ടിവി വിതരണക്കാര്‍ക്ക് കര്‍ശന നിര്‍ദേശവുമായി ട്രായ്; ചാനല് നമ്പറുകള് ഇടയ്ക്കിടെ മാറ്റുന്നത് അവസാനിപ്പിക്കണം\nവീഡിയോ ഷെയറിംഗ് പ്ലാറ്റ്ഫോമായ ടിക്ക് ടോക്കിന് കൂച്ചുവിലങ്ങ് ഇടേണ്ട സമയമായെന്ന് തമിഴ്നാട് സര്‍ക്കാര്\nജിയോ ഗ്രൂപ്പ് ടോക് ആപ്ലിക്കേഷൻ പുറത്തിറക്കി; കോണ്‍ഫറന്‍സ് കോളിംഗ് ഇനി വളരെ എളുപ്പം


വാംഖഡെയിലെ ധോണി ആരവങ്ങൾ; രാഹുൽ സ്ഥിരം വിക്കറ്റ് കീപ്പറല്ല ആരാധകരേ..\nBy സ്പോർട്സ് ഡെസ്ക് • 15/01/2020 at 1:06PM\nഇത്തവണ പന്തിനെയമല്ല, ലോകേഷ് രാഹുലിനെയാണ് വിക്കറ്റ് കീപ്പിങിലെ പിഴവിനെ തുടര്‍ന്ന് ക്രിക്കറ്റ് പ്രേമികള് ധോണി ആരവങ്ങളൊരുക്കി ആക്രമിച്ചത്.\nഎം എസ് ധോണി കളിക്കുന്നില്ലെങ്കിലും ഇന്ത്യൻ ഗ്രൗണ്ടുകളിൽ ധോണി ആരവം നിലയ്ക്കുന്നില്ല. ധോണിയുടെ പകരക്കാരനാവാൻ ആരുമില്ലെന്ന ഡൈ ഹാർഡ് ഫാൻസിന്റെ ഗാലറിയിലെ പ്രകടനങ്ങൾ കഴിഞ്ഞ ദിവസം വാംഖഡെയിലും ആവർത്തിച്ചു. ധോണിക്കു പകരം ടീമിലെത്തിയ യുവ താരം റിഷഭ് പന്തിനു വിക്കറ്റ് കീപ്പിങില് വരുത്തുന്ന ഓരോ വീഴ്ചയ്‌ക്കെതിരേയും ധോണി ധോണി മുദ്രാവാക്യങ്ങളുമായി കൂട്ടത്തോടെ ആരാധകക്കൂട്ടം വന്നു കൂടുന്നത് കഴിഞ്ഞ കളികളിലായി പല തവണ നമ്മൾ കണ്ടതാണ്.\nധോണിയുടെ പകരക്കാരനാവാൻ ആരുമില്ലെന്ന ഡൈ ഹാർഡ് ഫാൻസിന്റെ ഗാലറിയിലെ പ്രകടനങ്ങൾ കഴിഞ്ഞ ദിവസം വാംഖഡെയിലും ആവർത്തിച്ചു.\nഇത്തവണ പന്തിനെയമല്ല ലോകേഷ് രാഹുലിനെയാണ് വിക്കറ്റ് കീപ്പിങിലെ പിഴവിനെ തുടര്‍ന്ന് ക്രിക്കറ്റ് പ്രേമികള് ധോണി ആരവങ്ങളൊരുക്കി ആക്രമിച്ചത്. ബാറ്റിങിനിടെ ബോള് ഹെല്‍മറ്റില് കൊണ്ടതിനെ തുടര്‍ന്ന് പന്ത് വിക്കറ്റ് കീപ്പിങില് നിന്നു പിന്‍മാറിയതിനെ തുടര്‍ന്നായിരുന്നു വാംഖഡെയില് രാഹുൽ വിക്കറ്റ് കീപ്പറുടെ ഗ്ലൗസ് അണിഞ്ഞത്.\nഇത്തവണ പന്തിനെയമല്ല ലോകേഷ് രാഹുലിനെയാണ് വിക്കറ്റ് കീപ്പിങിലെ പിഴവിനെ തുടര്‍ന്ന് ക്രിക്കറ്റ് പ്രേമികള് ധോണി ആരവങ്ങളൊരുക്കി ആക്രമിച്ചത്.\nഎന്നാൽ പകരക്കാരൻ കീപ്പറായ രാഹുൽ മത്സരത്തിന്റെ 24ാം ഓവറില് വിക്കറ്റ് കീപ്പിങില് വീഴ്ച വരുത്തിയതോടെ ആരാധകരോഷവും ശക്തമായി. ഓസീസ് സ്‌കോര് 166ല് നില്‍ക്കവെയായിരുന്നു രാഹുലിന്റെ പിഴവ്. രവീന്ദ്ര ജഡേജയുടെ ഓവറില് ക്രീസിന് പുറത്തേക്ക് ഇറങ്ങി ഷോട്ടിനു ശ്രമിച്ച ഡേവിഡ് വാര്‍ണറുടെ ബാറ്റിന് അരികില് തട്ടിത്തെറിച്ച പന്ത് ബൗണ്ടറിയില് കലാശിച്ചു. ക്യാച്ചിനൊപ്പം സ്റ്റംപിങിനുള്ള സുവര്‍ണാവസരം കൂടിയാണ് രാഹുല് നഷ്ടപ്പെടുത്തിയത്. ഇതിനു പിന്നാലെയായിരുന്നു വാംഖഡെയിലെ കാണികള് ധോണി, ധോണി എന്നു ആര്‍പ്പ് വിളിച്ച് രംഗത്തെത്തിയത്.\nരാഹുൽ മത്സരത്തിന്റെ 24ാം ഓവറില് വിക്കറ്റ് കീപ്പിങില് വീഴ്ച വരുത്തിയതോടെ ആരാധകരോഷവും ശക്തമായി.\nഓസീസിനെതിരേയുള്ള ഈ പരമ്പരയില് പന്ത് മാത്രമാണ് ഇന്ത്യന് സംഘത്തിലെ അംഗീകൃത വിക്കറ്റ് കീപ്പര്. ബാക്കപ്പായി ആരെയും ഇന്ത്യ ഉള്‍പ്പെടുത്തിയിരുന്നില്ല. ശ്രീലങ്കയ്‌ക്കെതിരേ നടന്ന ടി20 പരമ്പരയില് മലയാളി താരം സഞ്ജു സാംസണിനെ ഇന്ത്യ ബാക്കപ്പ് വിക്കറ്റ് കീപ്പറായി ഉള്‍പ്പെടുത്തിയിരുന്നു. എന്നാല് ഓസീസിനെതിരേ അദ്ദേഹത്തെ ഒഴിവാക്കുകയായിരുന്നു.\nവിക്കറ്റ് കീപ്പിങില് ഒരു പിഴവിന്റെ പേരില് പഴി കേട്ടെങ്കിലും ബാറ്റിങില് മികച്ച പ്രകടനമാണ് ഓസീസിനെതിരേ രാഹുല് കാഴ്ചവച്ചത്. നായകന് വിരാട് കോലിക്കു പകരം മൂന്നാം നമ്പറിലേക്കു പ്രൊമോഷന് ലഭിച്ച രാഹുല് 47 റണ്‍സ് നേടിയിരുന്നു.\nധോണിയുടെ വിരമിക്കലിനെക്കുറിച്ച് ആരാധകര്‍ക്കിടയില് അഭ്യൂഹങ്ങള് വ്യാപകമാണ്.


സത്യത്തിൽ സംഭവിച്ചത് ഇതാണ്, വിവാദത്തിൽ പ്രതികരിച്ച് വെയിൽ സംവിധായകൻ| veyil director sarath menon says about shane nigam issue - Malayalam Filmibeat\n| Published: Thursday, October 17, 2019, 18:46 [IST]\nസിനിമ മേഖലയിൽ വൻ ചർച്ച വിഷയമായിരിക്കുകയാണ് നടൻ ഷെയ്ൻ നിഗം- നിർമ്മാതാവ് ജോബി ജോർജ് പ്രശ്നം. തനിയ്ക്ക് വധ ഭീഷണി മുഴക്കി എന്ന ആരോപണവുമായി താരം കഴിഞ്ഞ ദിവസം രംഗത്തെത്തിയിരുന്നു. തുടർന്ന് താരത്തിന്റെ ആരോപണങ്ങൾക്ക് മറുപടിയുമായി നിർമ്മാതാവ് ജോബി ജോർജും രംഗത്തെത്തിയിരുന്നു. ഇപ്പോഴിത വിവാദത്തിൽ പ്രതികരിച്ച് വെയിൽ സിനിമ സംവിധായകൻ ശരത് മേനോൻ രംഗത്തെത്തിയിട്ടുണ്ട്.\nഅറിഞ്ഞു കൊണ്ട് ഷെയ്ൻ ഇതു ചെയ്യുമെന്ന് വിശ്വസിക്കുന്നില്ല. സിനിമയിലെ തന്റെ കഥാപാത്രം പ്ലസ് ടു വിദ്യാർഥി ആയിരുന്നുവെന്നും ഷെയ്നിന്റെ ഡേറ്റിൽ വന്ന ചില പ്രശ്നങ്ങൾ മൂലം തിരക്കഥ തിരുത്തുകയായിരുന്നുവെന്നും ശരത് പറഞ്ഞു. നീണ്ട താടിയും മുടിയുമുള്ള ഗെറ്റപ്പിലെ ഒരു രംഗം ചിത്രീകരിക്കുന്നതിനു തൊട്ടുമുമ്പാണ് ഷെയ്ൻ മുടി വെട്ടിയതെന്നും ശരത് വ്യക്തമാക്കി.\nകിസ്മത്ത് പുറത്തിറങ്ങി ഒരാഴ്ച കഴിയുമ്പോഴാണ് ഈ പ്രോജക്ടുമായി ഷെയ്നെ സമീപിക്കുന്നത്. മേയ് പതിനെട്ട് മുതലാണ് ഈ പടത്തിനായി ഷെയ്ൻ ഡേറ്റ് തന്നത്. ചിത്രത്തിന് നിര്‍മാതാവിനെ കിട്ടിയതും മേയ് പതിനെട്ടിനു തന്നെ. ഇതേ ദിവസം ചിത്രീകരണം തുടങ്ങാൻ മറ്റൊരു കാരണവും ഉണ്ടായിരുന്നു. ഒരു ഉത്സവം നടക്കുന്നുണ്ടായിരുന്നു, അത് സെറ്റിട്ട് ചിത്രീകരിക്കുക വലിയ മുതൽമുടക്കാകും. അതുകൊണ്ട് ലൈവ് ആയി ചിത്രീകരിക്കാൻ തീരുമാനിച്ചു\nഅങ്ങനെ സ്ക്രിപ്റ്റിൽ കുറച്ചു മാറ്റം വരുത്തി, ഉത്സവത്തിന്റെ ഭാഗങ്ങൾ ചിത്രീകരിച്ചു. അത് ഷൂട്ട് ചെയ്ത് മൂന്ന് ദിവസം കഴിഞ്ഞപ്പോൾ ഷെയ്ൻ മറ്റൊരു ചിത്രത്തിലേക്കു പോയി. പിന്നീട് ആ പടത്തിൽ ജോയിൻ ചെയ്ത് അതിന്റെ ഷൂട്ട് തീർക്കുന്നത് ഓഗസ്റ്റ് പത്തിനാണ്. പ്രൊഡ്യൂസേഴ്സ് അസോസിയേഷന്റെ തീരുമാനം ആ സിനിമയുടെ ഷൂട്ട് തീർന്നാൽ അടുത്തത് എന്റെ ചിത്രമാണെന്നായിരുന്നു. അങ്ങനെയായിരുന്നു ഷെയ്നോട് പറഞ്ഞിരുന്നതും.\nപക്ഷേ അപ്പോഴാണ് ഇപ്പോൾ ഈ പറയുന്ന സിനിമയിൽ അവൻ കരാർ ഒപ്പിടുന്നത്. അവർക്കും ഈ ചിത്രത്തിൽ താടിവച്ച കഥാപാത്രത്തെയായിരുന്നു വേണ്ടത്. നമ്മുടെ സിനിമയുടെ അടുത്ത ഷെഡ്യൂളിൽ കഥാപാത്രം ക്ലീൻ ഷേവ് ആണ്. ഇതിനായി താടിവടിച്ചാൽ അവരുടെ സിനിമ മുടങ്ങും. എന്നാൽ എന്റെ സിനിമയിലെ കഥാപാത്രം പ്ലസ്ടു വിദ്യാർഥിയാണ്. അത്രയും താടി സിനിമയിൽ കാണിക്കാനും പറ്റില്ല.\nഞങ്ങൾ പറഞ്ഞ സമയത്തു തന്നെ ആദ്യ ഷെഡ്യൂൾ തീർത്തു. കഴിഞ്ഞ മാസം 12 ാം തിയതി ഷെയ്ൻ ആ ചിത്രത്തില് ജോയിൻ ചെയ്തു. ഇതുവരെ അവന്റെ ഭാഗത്തുനിന്നും പ്രതികരണമൊന്നും ഉണ്ടായിട്ടില്ല. ഉത്സവത്തിനെടുത്ത സീനിന്റെ പിന്തുടർച്ചയായി ഒരു ഫൈറ്റ് സീൻ ആയിരുന്നു ചിത്രീകരിക്കേണ്ടിയിരുന്നത്. അതിനിടെയാണ് ഷെയ്ൻ മുടി മുറിക്കുന്നത്. അവൻ മനഃപൂർവം അതു ചെയ്യുമെന്ന് ഞാൻ വിശ്വസിക്കുന്നില്ല. നിർമാതാവ് സംസാരിച്ചത് ഇവരുടെ വശമാണ്. ഇതാണ് ആ സിനിമയ്ക്കു സംഭവിച്ച അവസ്ഥ.\nമോഹൻലാൽ ഇടപെട്ടു! ഷെയിൻ നിഗം പ്രശ്നത്തിന് പരിഹാരം, തുടക്കം ഉല്ലാസം\nRead more about: shane nigam joby george ഷെയിന് നിഗം\nveyil director sarath menon says about shane nigam issue\nStory first published: Thursday, October 17, 2019, 18:46 [IST]


സോണിയ പ്രകാശ് കാരാട്ടുമായി സംഭാഷണം നടത്തി | Gandhi talks to Karat - Malayalam Oneindia\n10 min ago കൂടത്തായി കൊലപാതക പരമ്പര; സിലികേസിൽ നിർണ്ണായക തെളിവ് ലഭിച്ചു, രാസപരിശോധന ഫലം പുറത്ത്!\n14 min ago റിപ്പബ്ലിക് ദിനത്തിൽ അസമിൽ സ്ഫോടന പരമ്പര, അഞ്ചിടത്ത് സ്ഫോടനങ്ങൾ, പിന്നിൽ ഉൾഫയെന്ന് സംശയം\n17 min ago ഒമർ അബ്ദുള്ളയുടെ ചിത്രമാണിത്; രാജ്യത്തിന് അഭിമാനിക്കാവുന്ന ഒരു ചിത്രമായി ഇത് അനുഭവപ്പെടുന്നില്ല\nസോണിയ പ്രകാശ് കാരാട്ടുമായി സംഭാഷണം നടത്തി\nദില്ലി: കോണ്‍ഗ്രസ് പ്രസിഡന്റ് സോണിയാ ഗാന്ധി സിപിഎം ജനറല് സെക്രട്ടറി പ്രകാശ് കാരാട്ടുമായി ജൂണ് 28 രാവിലെ ഫോണില് സംസാരിച്ചു. കേന്ദ്രസര്‍ക്കാരിന്റെ നയങ്ങളില് പ്രതിഷേഘധിച്ച് ഏകോപനസമിതി യോഗത്തില് നിന്നു വിട്ടുനില്‍ക്കാനുള്ള ഇടതുപാര്‍ട്ടികളുടെ തീരുമാനത്തെ തുടര്‍ന്നാണിത്.\nഇപ്പോള് ഷിംലയിലുള്ള സോണിയ താന് ദില്ലിയില് മടങ്ങിയെത്തിയാലുടനെ ഭെല് ഓഹരി സംബന്ധമായി ഇടതുകക്ഷികളുമായി ചര്‍ച്ച നടത്താമെന്ന് ഉറപ്പുനല്‍കിയതായി അറിയുന്നു.\nഭെല് ഓഹരികള് വില്‍ക്കാനുള്ള തീരുമാനത്തില് പ്രതിഷേധിച്ച് ഏകോപനസമിതി യോഗം ബഹിഷ്കരിക്കുമെന്ന് ജൂണ് 27 ഞായറാഴ്ച സിപിഎം അറിയിച്ചിരുന്നു. ഇതേത്തുടര്‍ന്ന് പ്രധാനമന്ത്രി പ്രകാശ് കാരാട്ടുമായി ഫോണ്‍സംഭാഷണം നടത്തിയിരുന്നു.


ഷോര്‍ട്ട് സര്‍ക്യൂട്ടാണ് അപകടത്തിന് കാരണമെന്നാണ് പ്രാഥമിക നിഗമനം. അപകടസമയത്ത് 60 താമസക്കാരാണ് ഹോട്ടലിലുണ്ടായിരുന്നത്. 35 പേരെ രക്ഷപ്പെടുത്തി പുറത്തെത്തിച്ചു. ഹോട്ടലിന്റെ നാലാം നിലയിലാണ് ആദ്യം തീപ്പിടിച്ചത്. ഇത് രണ്ടാം നിലവരെ പടര്‍ന്നു.\nഗ്രൗണ്ട് ഫ്ളോറിലും ബേസ്മെന്റിലും എത്തുന്നതിന് മുമ്പ് തീ നിയന്ത്രണ വിധേയമാക്കി. തീ പൂര്‍ണ്ണമായും അണച്ചതായി അഗ്‌നിശമനസേനാ അധികൃതര് അറിയിച്ചു. പരിക്കേറ്റവരെ റാം മനോഹര് ലോഹ്യ ആശുപത്രിയില് പ്രവേശിപ്പിച്ചു.


മലയാളി ഹൃദയാഘാതം മൂലം ബഹ്‌റൈനില് മരിച്ചു | KVARTHA: MALAYALAM NEWS | KERALA NEWS | KERALA VARTHA | ENTERTAINMENT മലയാളം വാര്‍ത്ത\nHome » Dead Body » Death » Gulf » Manama » News » Obituary » അറബിനാടുകള് » മലയാളി ഹൃദയാഘാതം മൂലം ബഹ്‌റൈനില് മരിച്ചു\nമലയാളി ഹൃദയാഘാതം മൂലം ബഹ്‌റൈനില് മരിച്ചു\nമനാമ:(www.kvartha.com 10/02/2019) മലയാളി ഹൃദയാഘാതം മൂലം ബഹ്‌റൈനില് മരിച്ചു. കണ്ണൂര് തളിപ്പറമ്പ് ചെറുകുന്നന് കൊക്ക സ്വദേശി സി കെ അയ്യൂബ് (48) ആണ് കുഴഞ്ഞുവീണ് മരിച്ചത്.\nസ്വകാര്യ കമ്പനിയില് ഡ്രൈവറായി ജോലി ചെയ്തുവരികയായിരുന്നു. മൃതദേഹം നാട്ടില്‍ക്കൊണ്ട് പോകുന്നതിനുള്ള നടപടിക്രമം ആരംഭിച്ചതായി ബന്ധുക്കള് അറിയിച്ചു. ഭാര്യ: തന്‍സീറ. മകന് ആസിഫ് അലി.\nKeywords: News, Manama, Gulf, Death, Obituary, Dead Body, Malayali dies in Bahrain\nTopics: Dead Body Death Gulf Manama News Obituary അറബിനാടുകള്


ഞങ്ങള് റിക്രൂട്ട് ചെയ്യുന്ന രാജ്യങ്ങള്\nയു.എസ്,യു.കെ, അയര്‍ലാന്‍ഡ് തുടങ്ങി വിവിധ രാജ്യങ്ങളില് വര്‍ഷങ്ങളായി ഞങ്ങള് റിക്രൂട്ട്‌മെന്റുകള് നടത്തിവരുന്നു.\nയുണൈറ്റഡ് സ്‌റ്റേറ്റ്‌സ് ഓഫ് അമേരിക്ക\nഅമേരിക്കയിലെ ഏറ്റവും മികച്ച ഹെല്‍ത്ത് കെയര് സ്ഥാപനങ്ങളില് ജോലി ലഭിക്കാന് ഞങ്ങള് വിവിധ രാജ്യങ്ങളില് നിന്നുള്ള നഴ്‌സുമാരെ സഹായിക്കുന്നു. യു.എസ് അക്ഷരാര്‍ത്ഥത്തില് നിറയെ മികച്ച ജോലിസാധ്യതകള് ഉള്ള രാജ്യമാണ്. നിങ്ങളുടെ നഴ്‌സിങ് പ്രാവീണ്യം വര്‍ധിപ്പിക്കുന്നതോടൊപ്പം രാജ്യാന്തര തലത്തിലുള്ള പുതിയ അറിവുകള് സ്വായത്തമാക്കാനും യു.എസ് അവസരമൊരുക്കുന്നു. അമേരിക്കയില് ജോലി ചെയ്യാന് കഴിയുക എന്നത് നഴ്‌സ് എന്ന നിലയില് പ്രവര്‍ത്തി പരിചയത്തിനും മികച്ച വരുമാനത്തിനും നിങ്ങള്‍ക്ക് ലഭിക്കുന്ന ഏറ്റവും മികച്ച അവസരങ്ങളിലൊന്നാണ്. യു.എസില് നഴ്‌സ് ആയിരിക്കുക എന്നത് നഴ്‌സ് എന്ന നിലയില് നിങ്ങള്‍ക്ക് ലഭിക്കാവുന്ന മികച്ച നേട്ടം തന്നെയാണ്.\nയു.കെയില് നഴ്‌സിങ് പ്രൊഫഷണലുകള്‍ക്ക് നിറയെ തൊഴിലവസരങ്ങളാണ്. എന്‍എച്ച്്എസിലും മറ്റ് മികച്ച സ്വകാര്യ ആശുപത്രികളിലുമായി അവസരങ്ങള് കണ്ടെത്തി നിങ്ങളെ ഏറ്റവും മികച്ച ജോലിയില് തന്നെ പ്രവേശിപ്പിക്കുന്നതിനു വേണ്ട എല്ലാ സേവനങ്ങളും ഞങ്ങള് നല്‍കുന്നു. നിങ്ങളെ പോലുള്ള പ്രതിഭാധനരായ നഴ്‌സുമാര്‍ക്കായി ഇപ്പോള് തന്നെ യു.കെ യിലെ മികച്ച ആശുപത്രികളിലായി നിരവധി തൊഴിലവസരങ്ങളാണ് ഞങ്ങളുടെ പക്കലുള്ളത്.\nഎല്ലാ നഴ്‌സുമാരുടെയും സ്വപ്‌ന സ്ഥലമാണ് അയര്‍ലാന്‍ഡ്. സര്‍ക്കാര്, സ്വകാര്യ ആശുപത്രികള്, ഹെല്‍ത്ത്് കെയര് സെന്ററുകള്, വിവിധ സ്‌പെഷലൈസ്ഡ് ക്ലിനിക്കുകള് അങ്ങനെ നിരവധി തൊഴിലവസരങ്ങളാണ് ഇവിടെ. മികച്ച തൊഴില് കണ്ടെത്താന് വൈവിധ്യമായ അവസരങ്ങളൊരുക്കി വച്ചാണ് അയര്‍ലാന്‍ഡ് നഴ്‌സിങ് ഉദ്യോഗാര്‍ത്ഥികളെ സ്വാഗതം ചെയ്യുന്നത്. ഗ്ലോബല് നഴ്‌സ് ഫോഴ്‌സ് രാജ്യത്തെ വിവിധ സ്ഥലങ്ങളിലായാണ് വിവിധ യോഗ്യതകളില് നഴ്‌സുമാരെ വിന്യസിച്ചിരിക്കുന്നത്. തുടക്കക്കാര് മുതല് സ്‌പെഷലിസ്റ്റ് റോളുകള് വരെയുള്ള എല്ലാ നഴ്‌സിങ് യോഗ്യതാ സ്ഥാനങ്ങളിലും തൊഴില് അവസരങ്ങള് ഗ്ലോബല് നഴ്‌സ് ഫോഴ്‌സില് ഭദ്രം.


മര്‍ഡര്, എഴുതിയത് ഗോഡ്മാന് , വിഷയം നോവല് , ISBN 9789385064180, Published by Kerala Book Store Publishers ::: കേരളാ ബുക്ക് സ്റ്റോർ\nBook Name in English : Murder\nഹോസ്പിറ്റലിന്റെ കോറിഡോറിലൂടെ രജനി ഓടി. ഒരു തിരുവിലെത്തിയതും പിന്നില് നിന്നും ബലിഷ്ഠമായ രണ്ടു കരങ്ങള് അവളുടെ മുഖം പൊത്തി തൂക്കിയെടുത്തു.\nWrite Your Review about മര്‍ഡര്


football news News : മെസ്സിയെ ടീമിലുറപ്പിച്ച് നിർത്താൻ ബാഴ്സലോണ; എറിക് അബിദാലിനെ പുറത്താക്കി! - sporting director eric abidal sacked by barcelona | Samayam Malayalam\nsporting director eric abidal sacked by barcelona\nമെസ്സിയെ ടീമിലുറപ്പിച്ച് നിർത്താൻ ബാഴ്സലോണ; എറിക് അബിദാലിനെ പുറത്താക്കി!\nSamayam Desk | Lipi | Updated: 19 Aug 2020, 11:11:00 AM\nബാഴ്‌സലോണയുടെ മുന് താരവും സ്‌പോര്‍ട്ടിങ് ഡയറക്ടറുമായ എറിക് അബിദാലിനെ പുറത്താക്കി. ചാമ്പ്യന്‍സ് ലീഗിലെ ദയനീയ പതനത്തിന് പിന്നാലെയാണ് മാനേജ്‌മെന്റിലും കാര്യമായ അഴിച്ചുപണി.\nഎറിക് അബിദാൽ പുറത്ത്...\nബാഴ്‌സലോണ സ്‌പോര്‍ട്ടിങ് ഡയറക്ടര് എറിക് അബിദാലിനെ പുറത്താക്കി\n2007ല് ബാഴ്‌സലോണയില് കളിച്ച അബിദാല് മെസ്സിയുടെ സഹതാരമായിരുന്നു\nപുതിയ പരിശീലകനായി മുന് താരം റൊണാള്‍ഡ് കോമാനെ നിയമിച്ചു\nബാഴ്‌സലോണ: ചാമ്പ്യന്‍സ് ലീഗിലെ ദയനീയ പതനത്തിന് പിന്നാലെ ബാഴ്‌സലോണയിലെ അഴിച്ചുപണി തുടരുന്നു. ക്ലബ്ബിന്റെ മുന് താരവും സ്‌പോര്‍ട്ടിങ് ഡയറക്ടറുമായ എറിക് അബിദാല് ആണ് സ്ഥാനം നഷ്ടപ്പെട്ട ഒടുവിലത്തെ വ്യക്തി. സീസണില് മെസ്സിയുമായി പരസ്യമായി അഭിപ്രായഭിന്നത പ്രകടിപ്പിച്ചയാളാണ് അബിദാല്. മെസ്സിക്കൊപ്പം ബാഴ്‌സലോണയില് അബിദാല് കളിച്ചിട്ടുമുണ്ട്. കഴിഞ്ഞദിവസം പരിശീലകന് ക്വിക്കെ സെറ്റെയ്‌നെ ക്ലബ്ബ് പുറത്താക്കിയിരുന്നു.\nരണ്ടുവര്‍ഷത്തിലധികമായി സ്‌പോര്‍ട്ടിങ് ഡയറക്ടറാണ് അബിദാല്. എന്നാല്, രണ്ടുവര്‍ഷവും ക്ലബ്ബിന് കാര്യമായ നേട്ടങ്ങളുണ്ടാക്കാനായില്ല. ഈ സീസണില് റയല് മാഡ്രിഡിന് മുന്നില് സ്പാനിഷ് ലാ ലീഗ കിരീടവും ബാഴ്‌സയ്ക്ക് നഷ്ടമായി. 2007ലാണ് അബിദാല് ബാഴ്‌സയില് കളിക്കാരനായി എത്തുന്നത്. പിന്നീട് രോഗബാധയുണ്ടായതിനെ തുടര്‍ന്ന് 2012ല് ശസ്ത്രക്രിയയ്ക്ക് വിധേയനായിരുന്നു. കളിയില്‍നിന്നും വിരമിച്ചാണ് അബിദാല് ക്ലബ്ബിന്റെ തലപ്പത്ത് എത്തുന്നത്.\nഎറിക് അബിദാലിന്റെ പ്രൊഫഷണലിസത്തെ ക്ലബ്ബ് ഏറെ വിലമതിക്കുന്നതായി ബാഴ്‌സലോണ പുറത്തുവിട്ട പ്രസ്താവനയില് പറഞ്ഞു. ഉത്തരവാദിത്വവും അര്‍പ്പണവുമുള്ള വ്യക്തിയാണ് അബിദാല്. അബിദാലിന് ക്ലബ്ബ് നല്ലൊരു ഭാവി ആശംസിക്കുകയും ചെയ്തു. മുന് പരിശീലകന് ഏണസ്റ്റോ വാല്‍വെര്‍ദോയുടെ പുറത്താകലുമായി ബന്ധപ്പെട്ടാണ് മെസ്സിയും അബിദാലും തമ്മില് പരസ്യമായ വാഗ്വാദത്തില് ഏര്‍പ്പെട്ടത്.\nAlso Read: നടാഷക്കൊപ്പമുള്ള ഹാ‍ർദിക് പാണ്ഡ്യയുടെ ചിത്രം ഇൻസ്റ്റഗ്രാം റിമൂവ് ചെയ്തു; രസകരമാണ് കാരണം!!\nചില മുതിര്‍ന്ന താരങ്ങള് സഹകരിക്കാത്തതുകൊണ്ടാണ് വാര്‍വെര്‍ദോയ്ക്ക് പുറത്തുപോകേണ്ടിവന്നതെന്ന് അബിദാല് ആരോപിച്ചിരുന്നു. ഇത് മെസ്സിയെ പരോക്ഷമായി സൂചിപ്പിച്ചുകൊണ്ടാണെന്ന് റിപ്പോര്‍ട്ട് വന്നതോടെ മെസ്സിയും തുറന്നടിച്ചു. മുതിര്‍ന്ന താരങ്ങളുടെ പേര് വെളിപ്പെടുത്തണമെന്നായിരുന്നു മെസ്സിയുടെ ആവശ്യം. താരങ്ങളുടെ പേര് വെളിപ്പെടുത്താത്ത പക്ഷം എല്ലാ താരങ്ങളും സംശയത്തിന്റെ നിഴലിലാകുമെന്നും മെസ്സി പറഞ്ഞിരുന്നു. ചാമ്പ്യന്‍സ് ലീഗിലെ മോശം പ്രകടനത്തോടെ ബാഴ്‌സലോണ അടിമുടി മാറ്റത്തിനാണ് ഒരുങ്ങുന്നത്. പുതിയ പരിശീലകനായി മുന് താരം റൊണാള്‍ഡ് കോമാന് എത്തിക്കഴിഞ്ഞു. കളിക്കാരിലും കാര്യമായ മാറ്റമുണ്ടാകുമെന്നാണ് ക്ലബ്ബ് നല്‍കുന്ന സൂചന.\nഅനന്തപദ്മനാഭൻ അന്താരാഷ്ട്ര ക്രിക്കറ്റിലേക്ക് !\nചാമ്പ്യന്‍സ് ലീഗ് ഫൈനലില് നെയ്മര്‍ക്ക് വിലക്ക് വന്നേക്കാം; പിഎസ്ജി ആശങ്കയില് ആര്‍ട്ടിക്കിള് ഷോ\nലയണല് മെസ്സി ബാഴ്‌സലോണ എറിക് അബിദാല് Football Eric Abidal barcelona\nWeb Title : sporting director eric abidal sacked by barcelona


voting machine Archives - BIGNEWSLIVE | Latest Malayalam News\nHome Tag voting machine\nകല്‍പ്പറ്റ: കൈപ്പത്തിക്കു വോട്ടു ചെയ്താല് താമരയ്ക്കു പോവുന്നതായി പരാതി. കല്‍പ്പറ്റ മണ്ഡലത്തിലെ ബൂത്തിലാണ് പരാതി ഉയര്‍ന്നത്. പരാതി ലഭിച്ചതിനെതിത്തുടര്‍ന്ന് വോട്ടെടുപ്പ് താത്കാലികമായി നിര്‍ത്തിവച്ചു. കലക്ടറേറ്റില് നിന്ന് ഉദ്യോഗസ്ഥര് ...\nതദ്ദേശ തെരഞ്ഞെടുപ്പ്; മലപ്പുറത്ത് രണ്ടിടങ്ങളില് വോട്ടിംഗ് യന്ത്രം തകരാറിലായി\nമലപ്പുറം: തദ്ദേശ തെരഞ്ഞെടുപ്പ് നടക്കുന്ന മലപ്പുറത്ത് രണ്ടിടങ്ങളില് വോട്ടിംഗ് യന്ത്രം തകരാറിലായി. പാണ്ടിക്കാട് 17-ാം വാര്‍ഡിലെ രണ്ടാം നമ്പര് പോളിംഗ് ബൂത്തിലും എടവണ്ണ 12-ാം വാര്‍ഡിലെ പത്തപിരിയത്ത് ...\n‘ഉപഗ്രഹങ്ങളെ നിയന്ത്രിക്കാമെങ്കില് വോട്ടിംഗ് മെഷിനുകളെയും നിയന്ത്രിക്കാന് സാധിക്കും’; വോട്ടിംഗ് മെഷീന് ക്രമക്കേട് ആരോപണവുമായി കോണ്‍ഗ്രസ്\nപറ്റ്‌ന: ബിഹാര് നിയമസഭാ തെരഞ്ഞെടുപ്പിലെ വോട്ടെണ്ണല് പുരോഗമിക്കവേ വോട്ടിംഗ് മെഷിനില് ക്രമക്കേട് ആരോപിച്ച് കോണ്‍ഗ്രസ്. ഉപഗ്രഹങ്ങളെ നിയന്ത്രിക്കാമെങ്കില് വോട്ടിംഗ് മെഷിനുകളെയും നിയന്ത്രിക്കാന് സാധിക്കുമെന്നായിരുന്നു കോണ്‍ഗ്രസ് നേതാവ് ഉദിത് ...\nതിരുവനന്തപുരം: തിരുവനന്തപുരത്ത് വോട്ട് ചെയ്തപ്പോള് മറ്റൊരു സ്ഥാനാര്‍ഥിയ്ക്ക് പതിഞ്ഞെന്ന് പരാതിപ്പെട്ട യുവാവ് അറസ്റ്റ് ചെയ്ത് ജാമ്യത്തില് വിട്ടു. പട്ടം കേന്ദ്രീകൃത വിദ്യാലയത്തില് വോട്ട് ചെയ്യാനെത്തിയ വോട്ടര് എബിനാണ് ...\nതിരുവനന്തപുരം: സംസ്ഥാനത്ത് പോളിങ് പുരോഗമിക്കുകയാണ്. രാജ്യത്തെ 13 സംസ്ഥാനങ്ങളിലെ 117 മണ്ഡലങ്ങളിലേക്കുള്ള തെരഞ്ഞെടുപ്പാണ് ഇന്ന് നടക്കുന്നത്. കേരളം ഒന്നടങ്കം പോളിങ് ബൂത്തിലേക്ക് എത്തുമ്പോള് വോട്ടിങ് യന്ത്രത്തില് ക്രമക്കേടുണ്ടെന്ന് ...\nതിരുവനന്തപുരം: സംസ്ഥാനത്ത് കനത്ത പോളിങ് ആണ് ഇപ്പോള് നടന്നുകൊണ്ടിരിക്കുന്നത്. അതേസമയം വോട്ടിങ് യന്ത്രത്തിന്റെ തകരാറുകള് പലയിടത്തും പ്രതിഷേധങ്ങള്‍ക്കിടയാക്കി. വോട്ടിങ് യന്ത്രത്തിന് തകരാര് ഉണ്ടെന്ന് പറഞ്ഞ് പല വോട്ടര്‍മാരും ...


പുതിയ വോട്ടിങ് മെഷീനുകളുടെ മോക്ക് പോൾ നടത്തി – PRD Live\nപുതിയ വോട്ടിങ് മെഷീനുകളുടെ മോക്ക് പോൾ നടത്തി\nHome /പൊതു വാർത്തകൾ/പുതിയ വോട്ടിങ് മെഷീനുകളുടെ മോക്ക് പോൾ നടത്തി\nആലപ്പുഴ: ലോക്‌സഭാ തിരഞ്ഞെടുപ്പിന് മുന്നോടിയായി ജില്ലയ്ക്ക് അനുവദിച്ച അധിക വോട്ടിംഗ് യന്ത്രങ്ങളിൽ ആദ്യഘട്ട പരിശോധന പൂർത്തിയായ മെഷീനുകളുടെ മോക്‌പോൾ രാഷ്ട്രീയപാർട്ടി പ്രതിനിധികളുടെ സാന്നിധ്യത്തിൽ കലക്ടറേറ്റിൽ നടന്നു. 400 വോട്ടിങ് യന്ത്രങ്ങളാണ് അധികമായി ജില്ലയ്ക്ക് അനുവദിച്ചിട്ടുള്ളത്. വോട്ടിങ് യന്ത്രങ്ങൾ പ്രവർത്തനസജ്ജമാണോ എന്ന് പരിശോധിക്കുന്നതിനും ഉറപ്പുവരുത്തുന്നതിനുമാണ് മോക് പോൾ. ഇത്തവണ എല്ലാ ബൂത്തിലും വിവിപാറ്റ് മെഷീനുകൾ ആണുണ്ടാവുക എന്ന് തിരഞ്ഞെടുപ്പ് കമ്മീഷൻ അറിയിച്ചിട്ടുണ്ട്. 1704 ബൂത്തുകളാണ് ജില്ലയിലുള്ളത.് വോട്ടിങ് യന്ത്രങ്ങളിൽ 30 ശതമാനം റിസർവും വച്ചിട്ടുണ്ട്. ജില്ലാ കളക്ടർ എസ്.സുഹാസ് മോക് പോൾ ഉദ്ഘാടനം ചെയ്തു. സിപിഎം പ്രതിനിധി വി.ബി.അശോകൻ, സിപിഐ പ്രതിനിധി സി വാമദേവൻ, ഐയുഎംഎൽ പ്രതിനിധി അബ്ദുൾസലാം ലബ്ബ, കെസിഎം പ്രതിനിധി തോമസ് കളരിക്കൽ എന്നിവർ രാഷ്ട്രീയപാർട്ടി പ്രതിനിധികളായി സന്നിഹിതരായി. ശിരസ്തദാർ ഒ.ജെ.ബേബി, ജൂനിയർ സൂപ്രണ്ട് എസ് അൻവർ, റോണി എന്നിവർ മോക് പോളിന് നേതൃത്വം നൽകി.\n288 കോടി രൂപയുടെ ആലപ്പുഴ നഗരറോഡ് പദ്ധതി ഈ മാസം തുടങ്ങും


കേന്ദ്ര ബജറ്റ് ഇന്ന്; കാര്‍ഷിക മേഖലയ്ക്ക് ഊന്നല് നല്‍കും\nഇടക്കാല ബജറ്റാവും അവതരിപ്പിക്കുകയെങ്കിലും പൊതുതെരഞ്ഞെടുപ്പ് ആസന്നമായിരിക്കുന്നതിനാല് നിരവധി ക്ഷേമ പദ്ധതികള് പ്രഖ്യാപിച്ചേക്കും.\n01 Feb, 2019 at 01:07 AM\nകേന്ദ്ര ബജറ്റ് ഇന്ന് അവതരിപ്പിക്കും. ഇടക്കാല ബജറ്റാവും അവതരിപ്പിക്കുകയെങ്കിലും പൊതുതെരഞ്ഞെടുപ്പ് ആസന്നമായിരിക്കുന്നതിനാല് നിരവധി ക്ഷേമ പദ്ധതികള് പ്രഖ്യാപിച്ചേക്കും. കര്‍ഷകരെയും മധ്യവര്‍ഗക്കാരെയും ഉന്നം വെച്ചുള്ള പ്രഖ്യാപനങ്ങളുണ്ടാകുമെന്നാണ് പ്രതീക്ഷ.\nനരേന്ദ്ര മോദി സര്‍ക്കാരിന്റെ അവസാന ബജറ്റാണ് ഇന്ന്. കാലാവധി അവസാനിക്കുന്ന സര്‍ക്കാര് ഇടക്കാല ബജറ്റ് അവതരിപ്പിക്കുകയെന്ന കീഴ്‌വഴക്കത്തിന് വിരുദ്ധമായി സമ്പൂര്‍ണ ബജറ്റ് അവതരിപ്പിച്ചേക്കുമെന്ന അഭ്യൂഹം ഉയര്‍ന്നിരുന്നെങ്കിലും ഇടക്കാല ബജറ്റ് തന്നെയാകുമുണ്ടാവുക എന്നാണ് ഏറ്റവും ഒടുവിലെ സൂചന. സര്‍ക്കാരിനെ തുറിച്ചുനോക്കുന്ന കര്‍ഷക രോഷം തണുപ്പിക്കാനുതകുന്ന പ്രഖ്യാപനങ്ങള്‍ക്കാകും ഊന്നല്. ഒരു ലക്ഷം കോടിയെങ്കിലും കാര്‍ഷിക മേഖലക്ക് നീക്കിവച്ചേക്കും. വിള ഇന്‍ഷുറന്‍സ് പ്രീമിയവും തിരിച്ചടവ് മുടങ്ങാത്ത കാര്‍ഷിക വായ്പകളുടെ പലിശയും എഴുതിത്തള്ളാന് നിര്‍ദ്ദേശമുണ്ട്. നികുതി ഇളവുകളാണ് മധ്യവര്‍ഗത്തിന്റെയും ചെറുകിട വ്യവസായികളുടെയും പ്രതീക്ഷ. ഭവന മേഖലക്കും ഇളവുകളുണ്ടായേക്കും.\n2022 ഓടെ എല്ലാവര്‍ക്കും വീടെന്ന ലക്ഷ്യം രാഷ്ട്രപതിയുടെ നയപ്രഖ്യാപനപ്രസംഗത്തിലും ഊന്നിയിരുന്നു. നിര്‍മാണ-തൊഴില് മേഖലകളിലെ പ്രതിസന്ധി പരിഹരിക്കാന് ഈ ഇളവുകള് സഹായകമാവും. ആരോഗ്യ മേഖലയാണ് പ്രതീക്ഷയുള്ള മറ്റൊന്ന്. ആരോഗ്യ ഇന്‍ഷുറന്‍സിന് കൂടുതല് നികുതിയിളവ് പ്രഖ്യാപിച്ചേക്കും. പുതിയ സ്വര്‍ണ നിക്ഷേപ പദ്ധതി, സ്വര്‍ണത്തിന് ഇറക്കുമതി ചുങ്കം കുറയ്ക്കല് എന്നിവക്കും നിര്‍ദേശങ്ങളുണ്ട്. തൊഴിലില്ലായ്മ രൂക്ഷമെന്ന സ്റ്റാറ്റിസ്റ്റിക്സ് റിപ്പോര്‍ട്ടിന്റെ പശ്ചാത്തലത്തില് തൊഴിലവസരങ്ങള് വര്‍ധിപ്പിക്കാനുള്ള നിര്‍ദേശങ്ങളും പ്രതീക്ഷിക്കാം.\nഅതേസമയം, വന് ഇളവുകളോ നയം മാറ്റമോ പ്രഖ്യാപിക്കാന് തക്ക സാന്പത്തിക സുസ്ഥിതിയിലല്ല ഖജനാവെന്നത് സര്‍ക്കാരിനെ കുഴയ്ക്കുന്നുണ്ട്. റിപ്പോര്‍ട്ട് കര്‍ഷക വായ്പകള് എഴുതിത്തള്ളും, ദരിദ്രര്‍ക്ക് മിനിമം വരുമാനം ഉറപ്പുവരുത്തും എന്നിങ്ങനെ കോണ്‍ഗ്രസ് വമ്പന് തെരഞ്ഞെടുപ്പ് വാഗ്ദാനങ്ങള് പ്രഖ്യാപിച്ചതോടെ സര്‍ക്കാര് സമ്മര്‍ദ്ദത്തിലുമാണ്. അരുണ് ജെയ്റ്റ്‌ലി ചികിത്സാര്‍ഥം വിദേശത്തായതിനാല് പകരം ചുമതലയുള്ള പിയൂഷ് ഗോയലാണ് ഇന്ന് ബജറ്റ് അവതരിപ്പിക്കുക.


KSRTC പ്രേമികളുടെ ‘ആനബസ്’ വാട്സ് ആപ്പ് കൂട്ടായ്മയുടെ വാഗമൺ യാത്ര… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/KSRTC പ്രേമികളുടെ ‘ആനബസ്’ വാട്സ് ആപ്പ് കൂട്ടായ്മയുടെ വാഗമൺ യാത്ര…\nJune 18, 2018\tLeaveacomment 1,349 Views\nകെഎസ്ആർടിസി പ്രേമികളുടെ വാട്സ് ആപ്പ് കൂട്ടായ്മയായ ആനബസ്സിന്റെ നേതൃത്ത്വത്തിൽ നടന്ന ആനബസ് യാത്ര എല്ലാവർക്കും കൗതുകമായി. ആനവണ്ടി കൂട്ടായ്മകൾ നടത്തുന്ന യാത്രകൾ നാം ഇതിനു മുൻപും കണ്ടിട്ടുണ്ട്. പ്രമുഖ KSRTC ഗ്രൂപ്പുകളിലെ അംഗങ്ങൾ തന്നെയാണ് ആനബസ് വാട്സ് ആപ്പ് കൂട്ടായ്മയിലും ഉള്ളത്. KSRTC യിൽ കണ്ടക്ടറായ സജി തുടങ്ങിയതാണ് ഈ വാട്സ് ആപ്പ് ഗ്രൂപ്പ്. പതിയെപ്പതിയെ ഗ്രൂപ്പിൽ ആനവണ്ടിപ്രേമികളുടെ തള്ളിക്കയറ്റമായി. KSRTC യോട് ഇഷ്ടമുള്ള സ്ത്രീകൾ വരെ ഈ ഗ്രൂപ്പിൽ അംഗങ്ങളായി മാറി. ഇതിനിടയിൽ ഗ്രൂപ്പ് അഡ്മിനുകളുടെ എണ്ണം വർദ്ധിച്ചു. പ്രശസ്തനായ KSRTC ഡ്രൈവർ സന്തോഷ് കുട്ടനും ഗ്രൂപ്പിൽ അംഗമായതോടെ ഗ്രൂപ്പിന് ഉയർച്ച വന്നുതുടങ്ങി. പ്രമുഖ KSRTC ഫാൻസ് ഗ്രൂപ്പായ ആനവണ്ടി ബ്ലോഗിലുള്ള (KSRTD BLOG) സുഹൃത്തുക്കളും ഈ ആനബസ് കൂട്ടായ്മയിൽ ഉണ്ട്.\nഅങ്ങനെ മുന്നോട്ടു പോകുന്നതിനിടെയാണ് ഗ്രൂപ്പിലുള്ള എല്ലാവർക്കും പരസ്പരം നേരിൽക്കണ്ട് പരിചയം പുതുക്കാൻ ഒരവസരം നൽകണമെന്ന ആവശ്യം ശക്തമായത്. ഗ്രൂപ്പ് അഡ്മിനുകൾക്കും ഇത് സ്വീകാര്യമായിരുന്നു. പിന്നെ ചർച്ചകളായി.. എവിടെ വെച്ച് മീറ്റ് നടത്തണം? എങ്ങനെ നടത്തണം? എന്നൊക്കെ പൊടിപാറുന്ന ചർച്ച. KSRTC യിലെ ഡ്യൂട്ടിയ്ക്കിടയിലും ഇത്തരം കാര്യങ്ങൾക്ക് സജി അടക്കമുള്ള അംഗങ്ങൾ നേരം കണ്ടെത്തി. അങ്ങനെ ഒടുവിൽ മീറ്റ് വാഗമണിൽ വെക്കാം എന്ന ധാരണയിലെത്തിച്ചേർന്നു.\nകോട്ടയം KSRTC ഡിപ്പോയിൽ നിന്നുമായിരുന്നു ആനബസ് ചങ്ങാതിമാരുടെ യാത്ര ആരംഭിച്ചത്. ഈരാറ്റുപേട്ട ഡിപ്പോയുടെ RSC 140 എന്ന ചങ്ക് ബസ്സിലായിരുന്നു ഇവരുടെ യാത്ര. കേരളത്തിലെ വിവിധ ഭാഗങ്ങളിൽ നിന്നുള്ള ആളുകൾ യാത്രയിൽ പങ്കുചേരാനായി എത്തിയിരുന്നു. കോട്ടയത്തു നിന്നും തുടങ്ങിയ യാത്രയ്ക്ക് ചങ്ക് ബസ്സിന്റെ താവളമായ ഈരാറ്റുപേട്ട ഡിപ്പോയിൽ പ്രത്യേക സ്വീകരണവും ഏർപ്പെടുത്തിയിരുന്നു. ഈരാറ്റുപേട്ട ഡിപ്പോയിൽ കുറച്ചു സമയം ഫോട്ടോയെടുക്കുവാൻ നിർത്തിയ ശേഷം ആനബസ് അംഗങ്ങളെയും കൊണ്ട് ചങ്ക് ബസ് വാഗമണിലേക്ക് യാത്ര തുടർന്നു.\nവാഗമണിലെ ഒരു ഓഡിറ്റോറിയത്തിൽ നടന്ന മീറ്റിൽ ഏലപ്പാറ പഞ്ചായത്ത് പ്രസിഡന്റ് ഷാജി കുറ്റിക്കാട്ട്, വാർഡ് മെമ്പറായ സജീവ് കുമാർ എന്നിവരും ആശംസയറിയിക്കുവാനായി എത്തിയിരുന്നു. ആനബസ് വാട്സ് ആപ്പ് ഗ്രൂപ്പിന്റെ അഡ്മിനുകളായ സന്തോഷ് കുട്ടൻ, ഡിംപിൾ റോസ്, സോനു പെരിന്തൽമണ്ണ, അനന്തകൃഷ്ണൻ, സജി തിരുവനന്തപുരം എന്നിവർ മീറ്റിൽ പങ്കെടുക്കുവാനായി വന്നവരെ അഭിസംബോധന ചെയ്തു. മീറ്റിനിടയിൽ ദിവസങ്ങൾക്ക് മുൻപ് ആതിരയെന്ന യാത്രക്കാരിയ്ക്ക് രാത്രിയിൽ കാവലായി നിന്ന KSRTC ജീവനക്കാരായ ഷൈജു, ഗോപകുമാർ (പൊന്നാങ്ങളമാർ) എന്നിവരെ ആദരിക്കുകയും ചെയ്തു. അതോടൊപ്പം തന്നെ ‘ആനബസ്’ എന്ന വാട്സ് ആപ്പ് കൂട്ടായ്മയുടെ ഔദ്യോഗികമായ ഉദ്ഘാടനം സജി തിരുവനന്തപുരം, ദീപു രാഘവൻ എന്നിവർ ചേർന്ന് നിർവ്വഹിക്കുകയും ചെയ്തു. പിന്നീട് കേരളത്തിന്റെ വിവിധ ഭാഗങ്ങളിൽ നിന്നെത്തിയ ആനവണ്ടിപ്രേമികൾ തങ്ങളുടെ അനുഭവങ്ങൾ എല്ലാവര്ക്കും മുന്നിൽ പങ്കുവെക്കുകയും ഉണ്ടായി. ആനവണ്ടി ബ്ലോഗ് അഡ്മിനായ ജോസ് എഫ് സക്കറിയയും ഈ മീറ്റിൽ സജീവ സാന്നിധ്യമറിയിച്ചു.\nKSRTC യെ പ്രൊമോട്ട് ചെയ്യുക എന്നതാണ് ഈ ഗ്രൂപ്പിന്റെ ലക്‌ഷ്യം. KSRTC യുടെ പ്രചാരണാർത്ഥം ഭാവിയിൽ ചെയ്യുവാൻ ഉദ്ദേശിക്കുന്ന കാര്യങ്ങളെക്കുറിച്ച് ചർച്ചകൾ നടത്തുവാനും കൂടിയായിരുന്നു വാഗമണിൽ വെച്ചു നടന്ന ഈ മീറ്റ്. യോഗത്തിനു ശേഷം എല്ലാവരും ഒന്നിച്ചിരുന്നു ഉച്ചഭക്ഷണം കഴിക്കുകയും ചെയ്തു. അടുത്ത മീറ്റിനു കാണാമെന്ന ഉറപ്പോടെയാണ് എല്ലാവരും തിരികെ യാത്രയായത്. ഇത്തരത്തിൽ നല്ല ആശയങ്ങളുമായി കൂട്ടായ്മകൾ ഉയർന്നു വരുന്നത് KSRTC യ്ക്ക് നല്ല ഗുണം ചെയ്യും. പുതിയ എംഡിയായ ടോമിൻ തച്ചങ്കരി ഇത്തരം കാര്യങ്ങളിൽ തത്പരകക്ഷിയായതിനാൽ ഇത്തരം കൂട്ടായ്മകൾക്ക് മാനേജ്‌മെന്റിന്റെ പിന്തുണയും കൂടി പ്രതീക്ഷിക്കാം.


സന്യാസത്തിന്റെ പുണ്യകുസുമം - എവുപ്രാസ്യമ്മ - Hrudayavayal\nസന്യാസത്തിന്റെ പുണ്യകുസുമം – എവുപ്രാസ്യമ്മ\nBy administrator on August 2, 2015, 4:19 pm Comments Off on സന്യാസത്തിന്റെ പുണ്യകുസുമം – എവുപ്രാസ്യമ്മ\nകന്യകാമറിയത്തെ മാതൃകയാക്കി തന്റെ സാധാരണ ജീവിതത്തെ സന്യാസത്തിലൂടെ പ്രാര്‍ത്ഥനകൊണ്ടും പരിത്യാഗങ്ങള്‍ക്കൊണ്ടും ദൈവവുമായി ഒന്നിപ്പിച്ച എവുപ്രാസ്യമ്മ എന്ന സന്യാസിനിയുടെ ജീവിതം പ്രശംസനീയമാണ്. കൈയ്യില് ചലിക്കുന്ന ജപമാലയുമായി രാത്രിയുടെ യാമങ്ങളിലും പകലിന്റെ നീണ്ട മണിക്കൂറുകളിലും അവള് നടന്നു. പരിശുദ്ധ അമ്മയോടുള്ള സ്‌നേഹം അവള് കേവലം ജപമാലയര്‍പ്പണത്തില്‍മാത്രം ഒതുക്കി നിര്‍ത്തിയില്ല. കൂടാതെ അമ്മയുടെ സുകൃതങ്ങളും അവള് നിരന്തരം അഭ്യസിച്ചു. സന്യാസത്തില് എന്നും അവള് ഒരു മാതൃകാസന്യാസിനിയായിരുന്നു. സന്യാസത്തിന്റെ ബാലപാഠങ്ങള് പിന്നിടുന്ന സഹോദരങ്ങളെ ഒരമ്മയെപ്പോലെ അവള് സ്‌നേഹിച്ചു. പ്രാര്‍ത്ഥനയും തപസ്സുമായിരുന്നു അവളുടെ ആത്മീയയാത്രയിലെ ഊന്നുവടികള്.താപസ്സികതയുടെ ജിവിതശൈലി സ്വന്തമാക്കിയ അവള് ഈശോയുടെ തിരുഹൃദയത്തിന്റെ മുമ്പിലും ദീര്‍ഘസമയം കൈവിരിച്ചുപിടിച്ചു പ്രാര്‍ത്ഥിക്കുമായിരുന്നു. എല്ലാവര്‍ക്കും പ്രാര്‍ത്ഥനയുടെ ഫലദായകമായ പുഷ്പദലങ്ങള് കര്‍ത്താവില്‍നിന്നും നേടികൊടുത്ത എവുപ്രാസ്യമ്മ ഈ നൂറ്റാണ്ടിന്റെ അനുഗ്രഹമാണ്. അവളിലെ സന്യാസചൈതന്യം ആര്‍ക്കും നിഷേധിക്കാനായില്ല. അതു ചുറ്റും പ്രകാശം പരത്തികൊണ്ടേയിരുന്നു. സഹനത്തിനുള്ള വലിയ ആഗ്രഹം കണ്ടവനായ ദൈവം സഹനത്തിന്റെ പാതയില്‍കൂടിയാണ് ആദ്യന്തം അവളെ കൈപിടിച്ചു നടത്തിയത്.\nഎവുപ്രാസ്യമ്മയുടെ ഹൃദയം താഴ്മയുടെ നീര്‍ച്ചാലായിരുന്നു. താഴ്മയുടെ പുണ്യതീര്‍ത്ഥം അനസ്യൂതം അവളില്‍നിന്ന് ഒഴുകിയിരുന്നു. പണത്തില് കുറഞ്ഞാലും പുണ്യത്തില് കുറയരുത് എന്നാണ് എവുപ്രാസ്യമ്മ സഹസന്യാസിനികളെ ഉപദേശിച്ചിരുന്നത്. പ്രാര്‍ത്ഥനയെന്ന അച്ചുതണ്ടിലായിരുന്നു അവളുടെ ജീവിതം കറങ്ങികൊണ്ടിരുന്നത്. അവളുടെ പ്രധാനഭക്ഷണം പ്രാര്‍ത്ഥനതന്നെയായിരുന്നു. ദൈവം\nകഴിഞ്ഞാല് തന്റെ ഏകശരണവും ആശ്വാസവും പരിശുദ്ധ അമ്മയാകുന്നു എന്നു തിരിച്ചറിഞ്ഞ എവുപ്രാസ്യമ്മ നീണ്ട മണിക്കൂറുകള് ജപമാലപ്രാര്‍ത്ഥനയില് മുഴുകി. എഴുപത്തിയഞ്ചു വര്‍ഷം നീണ്ടുനിന്ന ആ ജീവിതം നിത്യഗേഹത്തിലിരുന്നു ഇപ്പോള് എല്ലാവര്‍ക്കുമായി മാധ്യസ്ഥം വഹിക്കുകയാണ്. വീണ്ടും അവളുടെ കൈകളിലെ ജപമണികള് ചലിച്ചുതുടങ്ങുന്നു. മരിച്ചാലും മറക്കാത്തവളായി കാലത്തെയും അതിജീവിച്ചു അള്‍ത്താരവണക്കത്തിനായി ഈ സന്യാസിനി എന്നന്നേകക്കുമായി പ്രതിഷ്ടിക്കപ്പെട്ടിരിക്കുന്നു.\nആത്മനിയന്ത്രണത്തിലൂടെ ആധ്യാത്മികാഭ്യാസത്തിലൂടെ ലോകാരൂപിയുടെ വക്രതകളെ തച്ചുടച്ച താപസകന്യകയായ ഏവുപ്രാസ്യമ്മയുടെ മാതൃകാ വിശുദ്ധമായ ഒരു സന്യാസജീവിതം നയിക്കാന് നമ്മെ സഹായിക്കും. സ്‌നേഹം തന്റെ ജീവിതത്തിന്റെ ആധാരവും അടിസ്ഥാനവും ജീവിതത്തിന്റെ താളവും ലയവുമാക്കി മാറ്റിയവളായിരുന്നു എവുപ്രാസ്യമ്മ. ക്രിസ്തുസ്‌നേഹത്താല് പ്രകാശിതയായി ആ ധീരകന്യക സ്വയം ചെറുതായി മറ്റുള്ളവരെ പ്രകാശപൂര്‍ണ്ണമാക്കിയിരുന്നു. എവുപ്രാസ്യമ്മയുടെ ജീവചരിത്രത്തിലൂടെ\nകണ്ണോടിക്കുമ്പോള് ദൈവത്തെ സ്വന്തമാക്കാനും ദൈവത്തിന്റെ സ്വന്തമാകാനുംവേണ്ടി ആ കന്യക അനുഷ്ടിച്ച വലിയ ത്യാഗങ്ങള് നമുക്കു മനസ്സിലാകും. ഇന്നിതാ ആ പുണ്യസൂനം സ്വര്‍ഗ്ഗത്തില് വിശുദ്ധിയുടെ ഉന്നതസോപാനത്തില് വിരാജിക്കുന്നു.\nസന്യാസത്തിന്റെ പുണ്യകുസുമം – എവുപ്രാസ്യമ്മ added by administrator on August 2, 2015, Time: 4:19 pm


By webadmin August 27, 2018 No Comments\nമലയാളികളുടെ പ്രിയ യുവതാരം പൃഥ്വിരാജ് ആദ്യമായി സംവിധാനം നിർവഹിക്കുന്ന ചിത്രം ‘ലൂസിഫർ’ പ്രഖ്യാപിച്ചപ്പോൾ മുതലുള്ള ഒരു ആവേശം ഓരോ ദിനം ചെല്ലുന്തോറും ഏറിവരികയാണ്. ലാലേട്ടന്റെ ചിത്രത്തിലെ സ്റ്റിൽസ് കൂടിയായപ്പോൾ അത് പതിന്മടങ്ങായി. ഈ മാസ്സ് പൊളിറ്റിക്കൽ ത്രില്ലറിന്റെ ചിത്രീകരണം ഇപ്പോൾ തിരുവന്തപുരത്തു പുരോഗമിക്കുകയാണ്. മുരളി ഗോപി തിരക്കഥ രചിച്ച ഈ ചിത്രം ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂർ ആണ് നിർമ്മിക്കുന്നത്. ഇന്ദ്രജിത് സുകുമാരൻ, ടോവിനോ തോമസ്, വിവേക് ഒബ്‌റോയ്, മഞ്ജു വാര്യർ തുടങ്ങി വമ്പൻ താര നിരയാണ് ഈ ചിത്രത്തിൽ അണിനിരക്കുന്നത്.\nഇപ്പോഴിതാ നിവിൻ പോളി – നയൻതാര കൂട്ടുകെട്ട് ആദ്യമായി ഒന്നിക്കുന്ന ലൗ ആക്ഷൻ ഡ്രാമയുടെ നിർമാതാക്കളിൽ ഒരാളായ വിശാഖ് സുബ്രഹ്മണ്യത്തിന്റെ വാക്കുകൾ ലൂസിഫറിനായുള്ള പ്രേക്ഷകരുടെ കാത്തിരിപ്പുകളെ വീണ്ടും ആവേശം കൊള്ളിക്കുകയാണ്. ലൂസിഫർ പ്രേക്ഷകരെ തീർച്ചയായും ഞെട്ടിക്കുമെന്നാണ് പൃഥ്വിരാജുമൊത്തുള്ള കൂടിക്കാഴ്ചക്ക് ശേഷം അദ്ദേഹം ഫേസ്ബുക്കിൽ കുറിച്ചിരിക്കുന്നത്. പ്രശസ്ത സ്റ്റുഡിയോ ആയ മെരിലാൻഡിന്റെ ഉടമസ്ഥൻ ആയിരുന്ന സുബ്രഹ്മണ്യത്തിന്റെ കൊച്ചു മകൻ ആയ വിശാഖ് ആണ് ഇപ്പോൾ തിരുവനന്തപുരത്തെ പ്രശസ്ത തീയേറ്ററുകൾ ആയ ശ്രീകുമാർ, ശ്രീ വിശാഖ്, ന്യൂ ഒക്കെ നോക്കി നടത്തുന്നത്. അതോടൊപ്പം തന്നെ അദ്ദേഹം ഇപ്പോൾ നിർമാതാവിന്റെ വേഷത്തിലും മലയാള സിനിമയിൽ അരങ്ങേറി കഴിഞ്ഞു. നിവിൻ പോളി- നയൻ താര ടീമിനെ വെച്ച് ധ്യാൻ ശ്രീനിവാസൻ ഒരുക്കുന്ന ലവ് ആക്ഷൻ, ഡ്രാമ എന്ന ചിത്രം അജു വർഗീസുമായി ചേർന്ന് നിർമ്മിക്കുന്നത് വിശാഖ് ആണ്. മോഹൻലാൽ, പൃഥ്വിരാജ് എന്നിവരുമായി കുടുംബപരമായും ഏറെ സൗഹൃദം കാത്തുസൂക്ഷിക്കുന്ന ആളാണ് വിശാഖ്. പൃഥ്വിരാജ് ലാലേട്ടനെ ഡയറക്ട് ചെയ്യുന്നത് തന്നെ കാണാൻ ആവേശം ജനിപ്പിക്കുന്നതാണെന്ന് വിശാഖ് സുബ്രഹ്മണ്യം കുറിച്ചു. ഒപ്പം ലൂസിഫർ ആദ്യദിനം ആദ്യഷോ തന്നെ കണ്ടിരിക്കുമെന്നും അദ്ദേഹം കൂട്ടിച്ചേർത്തു.\nPrevious Articleകുഞ്ചാക്കോ ബോബൻ നായകനാകുന്ന പുതിയ ചിത്രം ‘അള്ള് രാമേന്ദ്ര’ന്റെ ഷൂട്ടിംഗ് ആരംഭിച്ചു\nNext Article ‘എഴുന്നേൽക്കടോ എന്ന് മമ്മുക്കയോട് പറയാൻ എനിക്ക് പറ്റില്ലെന്ന് പറഞ്ഞു’ കുട്ടനാടൻ ബ്ലോഗിലെ അനുഭവം പങ്കുവെച്ച് ഷംന കാസിം